text:
Friday, November 21, 2008
20W0D 步向Midby 出世前的另一半旅程
等到咁耐, 終於到左20W 了, 即係5個月喇, 哈哈, 幾自豪呀! 同人講5個人喇!
19W 4D 時去左廣華照structure, Midby 爸當然陪伴左右, 早上佢行畢業禮, 證書上真係寫住distinction, 即係優異成績畢業, 佢話有8個人law到Distinction, 佢係其中一個, 都好厲害喇!
去左廣華等左唔夠一個鍾就到我喇, 見到之前有對夫婦, 出左來冇走, 佢o係我出黎之後又入番去, 唔知係唔係之前bb 唔太合作, 照唔到d 野呢?
我地o係前一日已經同左Midby 講, 叫佢乖乖地合作架喇, 入去之前, Midby 爸都再同Midby 講多次, 話佢乖既就出世請佢食朱古力, 哈哈! 仲有o係上去之前, 我好快食左個面, 希望比d energy Midby, 等佢active d, 結果係...
一入到去, 見到有兩個醫生, 一女一男一nurse.原來女醫生應該係學徒來, 男o個位就係consultant, 女幫我照先, 一照時見到Midby 爬o係度, 唉...同之前o係Dr Wong 照時都係一樣, 唔比我地睇佢個樣呀, 我即刻心都沉左一沉.醫生開口解釋見到有臍帶, 肺, 胃, 腦, bladder, kidney + 心臟 (1st 位醫生唔係好sure 照到冇問題, 佢要另外一個高級醫生指比佢睇, 教佢點睇) , 好在幾年讀bio 既我都識佢地講d 咩野, 唔係真係嚇死架, 因為兩個醫生o係度傾個心點樣點樣, 女醫生都有睇埋佢手同腳, 不過好似冇數幾多隻, 咀只係咁意見到佢有個咀就算 (有d 失望, 因為我好想知bb個咀有冇事), 最開心係我同Midby 爸都見到Midby個樣, 雖然唔係4D, 但係有個正面, 好快手咁照到佢, 好圓架, 好cute! 同之前做oscar 時既感覺都係一樣, 都係圓圓地架, 好cute, 好lovely! 之後醫生都有度埋圍, 肚圍同埋腳骨長, 我見到係19W 囉, 唔開心呀, 因為2星期之前o係dr wong 度都係19w 架喇, 即係Midby 冇大到? 我呢個兩個weeks 係就係有d 病, 同埋驚瘦, 所以唔敢食太多, 但係都唔好搞到Midby 瘦哂呀! Midby 爸話唔同地方既measurment 可以有出入, 但係唔同地方, 都係用同一device, 都係照u/s 既device o者! 有咩理由會咁大出入呀!
佢地冇photo比番我呀, 只係好快show 比我睇佢有個table, summarize 所有既measurements, 最後講句大致上都ok, 就走人, 不過個女醫生都幾好人, 唔惡, 都問我想唔想知性別, 我同佢講照oscar 時已經知道了, 係女仔嘛, 佢話係law! 到consultant 醫生再照時, 佢都問個女醫生同我照左gender 未, 女醫生話我已經之前照左喇.
去到等既個個都係照structure, 好多媽媽個肚都唔現, 係我個肚最大, 總括而言, 我都會去c+ 照多次, 其實佢地都唔照得求其, 不過我好想知道埋個咀點樣, 想要個report, 同埋VCD, 平時check up 同照structure 相差幾百蚊, 我都會比埋呢幾百蚊, o係下次check up 時照埋structure, 不過下次會o係22w-23w幾先check 了, 希望Midby呢兩個weeks 食番多d 野啦!
講番我地既Midby 仔先, 佢本來咪一照時爬o係度既, 之後一陣乍, 佢就face up喇, 好開心, 佢好合作比醫生check 哂d 野, 仲見到佢個咀郁郁, 好似食緊野咁呀, 我成日都估佢將來出世之後個樣係點, 不過Midby 爸叫我唔好成日估喎!
我o係廣華既2nd check up 就o係係照structure 之後另一日, 當日比埋醫生睇Dr Wong比我既信, 等佢地會比番個blood test report 我, 好在, 好順利比我, 不過個report勁brief, 冇figures, 只得+ve/ -ve 呢d symbol, 係咁多, 不過夠用就得啦.
另外都去左法國比左deposit 了...唔...唔係太鐘意法國, 見到個nurse, 同佢傾左幾句, 佢話儘量會將內地人同埋HK人分開, 我去睇d 房時, 真係見到6人房就係內地人, 3人房好多好多都係HK人, 好在!
不過d 裝修sorry, 唔係太似剛剛renovated 左, 可能我同union 相比啦, 最唔忿氣係, 我而家比法國既錢會比union 多, 有咩理由呀??? union話哂都叫靚d呀! 希望佢地係間有內涵既醫院, 令到我生Midby 既過程順貴利利啦!
12月我會去聽3個talks, 都係有關cord blood 既, 又要洗錢了, 不過既然afford 到, 都係想買個安心, 我會同Midby 爸去聽哂之後去比較, 錢唔係萬能, 不過冇左錢, 真係好多野做唔到! 所以我暫時都係一心剩係要Midby 一個BB 就算了!
Midby, 你要健健康康, 開開心心成長呀!
感謝主! 當我見到Midby 心臟正常o個一刻, 我真係由衷多謝您!
Monday, November 17, 2008
19W3D 一家人同Midby 爸影畢業相!
尋日成家12:30pm 去左city 同Midby 爸影相, 好開心, 我等到呢一日好耐 (係...冇錯, 真係等左好耐).由我第一日知道佢11月18日會行禮, 我就決定之前幾日就叫埋我屋企人同埋佢屋企人一齊去影相, 本來Midby 爸話唔洗啦 (講埋呢d 老土客套說話) 到後來佢都高高興興一齊過左過好開心既下午.
我等左好耐唔係佢畢業呀, 而係呢個gathering.我唔知點解我咁期待, 可能人大左, 就越鍾意熱鬧, 個個都好比面, 父親就著老西, 姐姑就化哂妝, 老爺就著番件shirt同西褲, 細佬聽講比父親既威迫下著件單吊西, kacey 就當然靚靚番工look 啦, 而我...一直都諗唔到普咩衫, 係last minutes 比我搵到o岩著既衫wow, 仲幾好睇 (打側身就見哂肚, 向前望就唔係太明顯).
因為而家有左bb, 緊張自己肥唔肥, 見到上鏡有d 肥左, 唔係太開心, 我知...10個大肚婆有9個肥, 我自問都唔係咁貪靚既人, 搞wedding 時都唔會去減肥, 點解今次咁care呢? Midby, 係唔係我唔係一個好媽媽呀? 我會緊張自己肥唔肥, 而唔去食多d 野, 你夠唔夠食呀?
講番尋日, 影完相之後就去左尖東食tea, 我都估到奶奶未必有野o岩食, 不過10個人, 去食tea buffet 又太貴, o個度我地有85折, 之前去過都幾ok, 所以今次又去多次, 希望佢地滿意啦, 由我Midby 媽埋單, 因為Midby爸畢業嘛, 緊係唔洗佢比啦!
之後同左ching hang, kacey 兩個去左行街街, Midby 爸sick 呀, 我見到佢o係sogo 時一次過食兩粒panadol, 個心真係好似比支針刺左一下咁, 但係佢之前講過, 佢唔想, 不過為左唔想有咩頭暈身慶傳比我, 所以都係食藥, 不過佢又唔明, panadol 係唔可以醫病架, 醫病係用vitamin C + water + rest, 佢都只係runny nose 乍嘛, 早d zz, 食多d vitamin c 仲好啦, 不過我明白佢性格, 由佢啦.
聽日會去廣華做structure scan, Midby, 你乖乖地, 同醫生/ 護士姐姐合作wow, 比個正面佢地睇, 等佢地好快趣同你影相, 之後媽媽同埋爸爸就可以遇埋麻麻爺爺去食生日飯 (爺爺生日呀!)
Midby, 你爸爸今日唔洗番工呀, 佢唔係好舒服, 本來已經請左今日同埋聽日假架喇, 而家病左, o係屋企休息緊, 我會快d 番屋企陪佢架喇!
Midby, 你今日靜左好多, 你尋日10:30am 時郁好多架喎, 今日唔多見你郁郁既?
Thursday, November 13, 2008
18W6D 烏雲蓋頂
最近幾個星期,midby mom阿婆身體有事,固然令我地覺得難受;最近天氣突然轉變,midby mom又病咗,連midby dad喉嚨都唔多舒服,做事都提唔起勁.好在呢排midby dad休學,唔係真係幾難捱.
講起midby mom病咗,諗番都有啲內咎.一來我冇主動阻止佢食咖喱──自從有左midby,佢開始食野小心咗,可能都係因為咁,如果佢覺得可以食嘅,我都唔會刻意阻止佢.結果今次就出事喇,我以後要忍心啲,唔好俾佢隨便食嘢!
另外一件事就係midby mom半夜起身流鼻血呀!其實我都擔心架,但係因為呢幾日我都唔舒服,個人好易攰.前晚佢流鼻血叫醒我,我見到佢驚,但我只係講左兩句冇乜安慰力量既說話就繼續瞓喇.雖然佢話佢自己好獨立,但係又冇咩點理佢,希望佢冇怪我啦!好在琴晚已經冇再流鼻血,希望midby mom快啲好番啦!
有朋友由上海嚟左,呢兩晚都會出街食飯,難為midby mom要留嚮屋企,我會早啲番㗎喇!
Tuesday, November 11, 2008
18W4D 流鼻血呀!
我O係上個SUNDAY 同june o係二期food court 食左個curry rice, 之後monday 去sonia 度law 完野之後又同Midby dad 食左個curry pot, 唉..上個星期二就開始慢慢喉嚨唔舒服, 如果唔係因為呢兩日變得咁乾隆, 可能已經好左, 不過呢兩日好乾, 搞到我勁流鼻泌, 好多黃色勁熱氣既"痰"吐出來.
到尋晚3:xx 起左身, 想吐左d 痰出來, 點知...唉, 流鼻血呀, 流左幾多下, 好驚, 因為我唔知有左Midby 之後流鼻血同未有bb之前流鼻血同唔同, 我驚止唔到, 已經作最壞打算, 入急症, 一個人o係toilet 度坐o係度, 諗過叫醒Midby dad, 但係有咩用呢, 佢都係望住我, 我都要用我隻手去接個鼻, 所以我等到冇流喇, 番去房先同佢講.
今次係好大既教訓, 我食埋食埋咁多Spicy 野, 終於到我喇, 唉, 希望今次吐哂D 痰出來, 我食番清淡d, 會對自己同埋Midby 都好d啦.
前幾日開始用babyplus, feel 到Midby o係肚內郁, 今日都feel 到幾下, 唔係太sure, 但都好開心了, 好似d 肌肉彈左一下咁, 我唔用babyplus 喇, 睇好多reviews 有+ve, 有-ve, 我唔sure 既, 不如唔好用, 我同Midby dad 多d 同佢傾計仲好啦, 不過間唔中我都會law 來用midby 玩下hide and seek, 等佢郁勁d 比我feel 下佢既存在!
好喇, 我要上堂, 希望我既傷風快d 離我而去!
Tuesday, November 4, 2008
18W2D 紀錄midby-dad 優行的一天
我成日都想將Midby-dad o係我有左Midby 之後law到既credit 一一紀錄, 終於今晚, 等緊佢聽完MBA 一個green dot dot seminar 既時候, 有時間上來打喇. (其實呢晚打打下冇打, 今日, 18w2d 繼續)
o係未開始前, 有d 野要交代下先:
1) aunties june o係sunday 見左我喇, 佢都有d surprised 見到媽媽我個肚咁大, 佢都話好明顯wo
2) 亞may 原來有左8個幾月了, 都係bb女, 佢好興奮, 我仲同佢傾左成過幾鐘, 佢既EDD 係一月初, 廣華生, 佢就好啦, 睇醫生所有錢都有得claim, 所以佢而家勁買bb野, 買到癩左既地步!
3) 亞婆既事...其實唔想多講, 由上個星期入院到做搭橋手術, 再去唔醒, 再去到醫生話今日係最後落藥, 我地開始要接受個事實, 媽咪問左陳太既師傅, 我都係唔好去醫院, 媽咪話亞婆知道, 會明, 但係我個心始終唔好過, 佢地個個都好錫我, 我好感恩, 生於呢個家庭, 唔係咩大富大貴, 但係充滿著愛, 好多人想有一個完整既家庭都唔可以, 就算有雙親o係度, 同父母既緣份都好薄弱, 我身邊既朋友好多都係咁, 我又好好彩, 嫁都呢個老公, 人細時, 唔識珍惜, 以前都唔覺得自己幸福, 幸運, 人大左, 經歷閱歷多左喇, 反而就識去欣賞, 好多人都好驚同老爺奶奶相處, 又比我好好彩, 有咁錫我, 咁開明既老爺奶奶, 一切一切都叫我好感謝主, 係就係好老士, 但幸福唔係必然既, 希望神繼續保守我地, 等Midby 出世之後, 等佢帶比鍚我地既長輩好多好多既歡樂!!!
4) 星期四, 終於去左見dr wong, 其實應該到今個星期二先夠4個weeks, 因為上次佢叫我地夠4weeks 先洗去見佢, 所以我地忍左好耐架喇, 不過我冇哂d calcium, 又唔想星期4上去law 完, 星期2又去多次check up, 所以就同一日做埋, 我一入到去即刻解釋比dr wong 知點解唔夠4weeks 就見佢, 我同佢講我病左呀, 因為食左兩日curry 呀, 所以sore throat (因為唔食得藥, 而家都仲未好, 好在都係mild 既flu, 而家去到runny nose 既stage 了). 我問dr wong 我係唔係肚大, 佢話算係, maybe 因為我細粒, relatively 望上去個肚咪大d law, 佢同我照下, 照完話唔似我內面生左咩瘤(check 血既流動), 佢話我子宮後傾, 加上我既子宮內膜異位, 會令到內膜厚d, anyway, 我唔care 了, 只係想知係唔係太多水, 定係有咩事, bb size 又o岩, 同佢既week 數都match, 又唔係巨b 喇....哈哈, 點解個肚咁大呢? 我腰有成32-33" 了.
5) Midby 今次唔肯比我地睇佢個樣呀, dr wong 見到我而家都18w 了, 佢就check 左Midby 幾個部位, 我估除左個咀仔同nose見唔到之外,其他都check 左喇, 佢都知我會去廣華check 完, 22w 幾去搵佢再check, 佢話唔緊要, 可以22w 幾先check, 因為剛才都roughly check 左d organs 了, 佢仲show左4D比我見到Midby 既腿仔呀, 我同Midby dad 初時真係唔係好識反應, 希望dr wong 唔好介意我地冇appreciate 佢既courtesy 啦, 到我識反應時, 都只係話咁瘦既?? Dr wong話show 多d 肉比你睇喇, 哈哈, 見到佢個大肚仔, 同埋左腳, 左腳底, 同埋臍帶, 都夠我地開心喇.
6) 18w 時係唔會show bb 既正面, 因為仲未develop 好d organs, 所以只會show 側面, 不過Midby 怕羞呀, dr wong 咁skillful 既醫生都話佢唔肯show 佢既面仔呀, 唔知係佢怕羞, 定係唔鍾意我地去睇佢呢?
7) 夠左18w0d既friday night, 我1st 用babyplus, Midby dad is kind enough 去做左d research, 佢話ok wow, 我一用, 哈哈, 就feel 到 Midby 郁喇, 唔係勁明確, 不過都幾sure 係佢郁了, 哈哈, 唔知佢鍾意定反抗呢?
8) Midby dad o係今晚都話好似feel 到Midby 郁呀, 因為我番到屋企之後用babyplus, 我叫佢放手o係我肚上, 佢都好似話feel 到wo!
太夜了, 想去贊下Midby dad 幾咁錫我...但係為左聽日番學, 而家要去準備喇, 都係留番下個post 先啦! Midby dad, 你等下啦!!!


c: text/html

text:
2013.7.11
今日天氣好好啊!
早D出發!
super sunny !
但係曬得黎又吾會太熱
同香港成身濕晒的感覺好吾同
早餐!
好好味的 Mr. Waffle
食飽即轉戰原宿
原宿係每次去東京必到之地
好耐無黎
開左 Calbee 啊
不過Heem Heem都吾識咩係 Calbee
第一站
mama去Laforet 血拼
兩仔爺就去對面個新mall 行街
原來對面個mall都好靚
可惜mami無時間去睇了
睇住你地D相都OK啦
Lunch time at 原宿
哩間餐廳又平又好味
環境仲超正
食完lunch再行過
好彩D shop都好舒服
Heem Heem可以休息下
睇下電視
不過哩D啱你睇咩?
今次要幫EE買 Bao Bao袋
全東京都sold out
最後比我去到無咩人會知有Bao Bao賣既MoMA 買到最後一個
總算無白行
(EE, 我地真係用左好多時間去搵架, 辛苦!)
搞掂, 轉戰SkyTree
去 SkyTree好主要目的
係買哩個Skytree 限定 Banana Cake
今次旅行超relax
連大少少既相機都無帶
只係帶左部小小的DC
輕鬆but 相就吾會好靚lor
好勉強影到哩個 Skytree
龍貓店
Heem Heem都吾識龍貓
波兒反而識wor
哩度有個水族館
Heem Heem話要睇
D飛都吾平
你兩父子自己入去睇啦
我睇番D相得喇
等你地時
我就去supermarket shopping 啦
開始入夜了
哩度好多餐廳
揀左哩間百年老店食sukiyaki
飯後再黎個宇治綠茶雪糕
真係好好好好味
香港係食吾到咁rich既綠茶味
原來樓下仲有Samantha cafe
下次有機會再試
Good nite Sky Tree
第三天完

robotstxt: allowed

filter: keep


text:
2012年5月5日
眼仔碌碌搵野玩 - 係時候續會了!
之前響網上見到新嗰封續會郵件,好靚好得意!我等咗好耐,好期待呢封郵件嘅寄黎.但係我有個疑問,就係:假如我提早續會,會唔會冇咗封信?因為我今次決定升級為白金卡,今年生日響酒店入面使用有關優惠.既然決定升級,我亦想早少少續會,想早啲用其他折扣優惠.試過響網上問以上問題,但係就都得唔到一個明確答案.上次響樂園入面問,嗰位演藝人員答得好詳細,不過都係確保唔到封信會唔會寄黎.
所以我只好等待呢封信嘅來臨,之後先去續會啦...我張卡會響6月19日到期,原本以為最快要6月頭先會收到呢封郵件;點知,而家只係5月頭,就已經收到了!咁下次可以入去續了!
不論信封面定係信封底,都幾靚.可能你會覺得信封面設計得好簡單,但其實對眼嗰個位係透明架!對眼係來自入面本書仔,所以真係設計得好得意!
一如以往,入面有一本小冊子,一個回郵信封,同埋一張續會表格.( 雖然佢寄張表格黎,不過咁耐以黎,次次都係入去續!XD )
我覺得最矚目嘅,都唔係呢本 彈弓狗 書仔.反而係書仔入面有關三個新擴建園區嘅介紹,因為見到呢個介紹,感覺上就好似快要來臨咁,令我更加期待!
以前都收過有關 全年通行證 續期以及提前轉會嘅郵件.上年個信封同裡面嘅內容,都係配合返 五週年飛躍奇妙 嘅主題.但係以前嗰啲郵件就好可惜地經已唔見咗啦...
其實 奇妙處處通 只係推出了大約一年多少少,但我已經試過三個類別了!一開頭我係買銀卡嘅,因為感覺上係最抵,唔係因為進園日子,而係因為加少少錢,就可以使用比紅卡多好多嘅拆扣,的確係一個唔錯嘅選擇.
之後,因為有一次同爸媽去 迪士尼黑色世界,要用好友同行優惠,但入場限制較多,就只好加錢轉金卡黎增加可入園嘅日子.
剛剛都講過,今次再升級為白金卡,主要係因為生日優惠.事實上,一張白金卡的確唔平,幸運地我係學生先可以平少少.不過,種種不同嘅優惠累積起黎,相信都會值返嘅!
訂閱: 張貼留言 (Atom)


text:
五月一號 晴
在日本小倉時找不到特別便宜的住宿,就乾脆把背包寄存在火車站,夜晚就拿回背包睡在網咖了.從夜晚八點訓到第二朝八點都係1600円,圍番港紙百二蚊到.
入到網吧既第一個感覺係,點解會禁靜既?如果有去過香港既網吧都知,係前台已經聽到大大聲既打機聲.但係日本呢度大家都係帶哂耳機打機,真係同自修室一樣禁靜.佢地既自律的確令人佩服.
靜到入面係會有兩個獨立既電話室,唔俾係出面講電話.
日本網吧每部電腦都有獨立使用既空間,唔同香港開放式既設計.我揀左塌塌米房,勉強都有張雙人床禁大,係前台借左枕頭和毛毯就訓啦.
係男士限定區域入面,熒幕旁邊係有盒紙巾供閣下打J.
日本網吧其實都幾有趣,除左有海量既漫畫(至少三十個四米高既書櫃)之外,係某個黑暗既角落,係會有鹹書同鹹片任君借閱既.
連廁所都貼有AV海報,真係千奇百趣.
網吧除左打機之外,其實都係一個好好體驗日本文化既地方.
除左係網吧訓之外,係日本都住埋太空艙,不過相比之下就貴好多啦,學割完都要3300円.
大空艙其實都唔細,張床夠我平訓反轉再反轉.入面設施亦相當齊全,有部小電視,收音機,枱燈,同一個小鬧鐘.
太空艙其實係桑拿浴場一個增值既服務.如果客人光顧完桑拿後打算過夜,就可以加錢落底層既太空艙過夜,唔使係大堂訓.但由於日本住宿費用實在太貴,有些旅客乾脆把行李放在桑拿場前台,然後睡在太空艙裡.
第二朝仲送埋無料朝食,3300円雖然貴,但真係超值.


text:
6 November 2006
尋耳環事件
2006.11.06
第210 次飛行
話說今日回程, 做cocktail service 的時候, 有位客人同我講佢跌左其中一隻耳環, 但因為我做緊 service, 而那位女乘客都明白呢一點, 所以佢話一陣同佢搵都ok, 呢個時候, 阿姐問我有冇野需要, 我就同佢話女乘客的問題, 阿姐就主動幫佢搵啦, 點知冇耐, 佢叫我拎個touch 俾佢, 而呢個touch 就係 y1 crew seat 下面那個for emergency 的touch! 我知道唔可以拎那個touch 既, 因為seal 一break 左, 就要寫report...但阿姐係都要我拎, 於是我就同阿姐講那個touch 係for emergency 喎! 而我地機上面其實有個黑色的touch 用, 點知阿姐仲話唔緊要, 係都要我拎那個emergency touch, 我同佢解釋左好幾次, 佢依然要我拎那個touch...最後, 我只好就範...由於我當時差唔多meet 到我的partner y1, 所以呢個情景都俾佢見到...
做collection 的時候, 我partner 問我點解拎左佢個emergency touch, 我就只好將個事實講左出黎, 之後佢同我講, 佢都明白, 但問題係而家佢既 crew seat 的touch 曾經俾人拎過出黎, 個seal 已經break 左, 如果而家唔report 俾老總知, 咁下一班機的同事equipment check 時, 發現到, report 左既話, 公司可能會追查番, 加上我partner 又就快升, 所以唔想因為呢件事而冇得升囉! 但另一方面, 我地都唔想阿姐有trouble...呢個我都明白, 話哂我自己都就黎renew, 而阿姐叫我拎個touch, 萬一公司追查番, 可能我都有事....後來, 我partner 同左佢前面日本姐講, 日本姐就打電話俾我阿姐傾呢個問題, 我阿姐勁講sorry, 話要d 時間消化下先...做哂service, 我行左去前面問日本姐同我阿姐傾成點...日本姐話不如作個story 俾老總...但當我同我partner 聽到之後, 都唔贊成, 因為tell a lie, 仲衰過唔講出黎囉!
到左最後, 我partner 就話決定唔report 俾老總知...我地4 個 (我partner, 我, 我阿姐, 同日本姐) 都要守呢個秘密, 如果有一天公司call 我地番去, 都要扮唔知, 我partner 亦會話唔知點解會咁...但我阿姐可能覺得guilty, 所以留哂電話, e-mail 等等的聯絡方法俾我partner, in case 有乜野事, 就call 番阿姐...因為阿姐都明白如果因為呢單野而升唔到係好不幸的.......
Subscribe to: Post Comments (Atom)


text:
決定左1号屋之後, 本來都相安無事, 我都開始pack野準備星期六搬 (因為我而家個房東, 佢阿媽居然趕得切係星期五黎日本, 仲話如果我續住, starting from 7/5, 佢會收我4000yen一日, 都痴線架). 尋日返到屋企, 無啦啦收到新房東ge email. (新房東係鬼佬, 應該係南美人, 不過應該入左日本籍, 因為用日本姓)
佢話: " Tired to answer questions. No deal please. hope you find another nice place"
佢有無突然d, 真係比佢嚇到爆X, 我即刻打比佢, 但係又無聽我電話. 基本上如果我住唔到1号, 我即刻搞2号屋ge申請, 都未必趕得切星期六搬入去.
之後佢覆我電話, 我就話睇到個email覺得好突然, 問佢無啦啦做乜唔租比我, 佢就話:
比起佢之前d tenants
- 我有太多問題/problems, 我send太多emails比佢 (hello, 連埋一開始約時間睇樓個d, 不過係sent左9個emails咁大把), 佢覺得如果租左比我之後, 會不停收到我d emails
- 無人睇2次樓, 個個都係睇完, 即刻confirmed比錢
- 佢話佢覺得而家賣緊樓比我, 而唔係租間房比我 (誇到呢..........)
- 我無即刻比錢同send passport 個copy比佢, 我咪話我係email都問左佢點樣sign contract, 我想sign左contract先比錢, 咁都好正路jeh, 佢又話乜如果我唔trust佢, 佢好難trust 我. (都痴痴地架) 我話我唔係唔想比錢同send passport 個copy佢, 我係emails都講左, 我唔識點樣做bank transfer, 同埋佢叫我fax個個number, 係一個好長, 848xxxxxxx ge number, 我問佢係咪fax number. that's it, 佢就覺得我拖佢.
咁講完電話之後, 佢又話肯租比我, 叫我錢啊, passport copy個d 星期六先比佢(突然間就咁順攤), 我叫佢send個地址等我準備send野過去. 我諗如果佢當晚唔send地址比我, 就當佢返悔, 我今日即刻申請2号屋. 點知佢又真係sent左個address比我.
其實經此一事, 我已經有d bad feeling, 不過而家我無可能搞得切2号屋. 其實另外之前我有search到一道, 比2号屋再遠多少少(差不多1hr返到學校), 係岩岩新開ge guest house, 因為無分男女, 所以之前都無考慮. 不過因為可以好快搬到入去, 叫做有個backup. 不過我阿媽就話既然個房東比得我入去住, 應該ok ge (真係好鬼樂觀), 因為之後我都應該唔會點同個房東接觸. 佢反而ban左我個backup, 因為覺得又遠又男女同住唔好喔.
求神拜佛星期六搬屋順順利利, 搬左入去之後唔會發生乜特別事, 順順利利住落去.唉, 希望一切順利, 我ge厄運可以離我而去...................


text:
Thursday, June 25, 2015
Summer storytime
幼兒游泳班
上年都上過一期,本來諗住自己同人仔得閑去玩吓水,唔洗再上堂,但屋企附近個泳池㗎 open swim time 唔係中午就係食晚飯前嗰啲時間,而且入去要比錢,既然係咁,就報多次 parent and tot swim lesson 算啦!
依家暫時上咗兩堂,人仔初時都驚驚地㗎,不過第二堂已經好咗少少,唔係成堂都樹熊咁攬住我!希望上多幾次佢唔會咁怕啦!
Friday, June 12, 2015
開始戒片了
原本打算下個星期試吓戒片,但幾日前人仔換完衫,冇著片,冇著褲之下走咗去玩,於是我乘機試吓同佢戒片,因佢已經識晌廁所 pee.
佢玩咗一陣我就叫佢去廁所,去完佢喊晒咁話要著片,於是我就同佢講唔著片就可以玩新火車玩具(呢件玩具係之前見平買落,但唔想無拿拿比新玩具佢玩,所以一直放咗晌度).佢著咗條面褲之後就即刻走出去玩,唔再要片.
成功 pee 咗幾次之後賴咗一次.之後佢就主動話要著低褲(之前點都唔肯著㗎!).
Pee 暫時要定時叫佢去,自己唔識主動同我講要去.賴咗幾次之後就好少失手,有時 nap time 冇片都得.又試過出街食飯都冇事.poop 就煩了!佢依然係一 poop 嗰時就話:“唔要媽媽.”,唔比我接近佢.咁我叫佢自己入去廁所,去落低褲都好,至少佢會養成晌廁所大大㗎習慣,不過佢係唔理我.亦試過即刻鼓勵佢坐廁所,但佢都係同以前一樣,一係就已經去咗,一係就坐好耐都冇嘢出.
佢好多時食完早餐會去,咁我就同佢去廁所玩啦,希望玩玩吓佢會去,但佢又冇喎.仲攪到佢時間亂晒,又去得少,如果攪到佢便秘就慘了.
日日都同佢講有 poo 要去廁所,佢自己都識講,又成日比佢睇我哋去廁所,又攞啲公仔示範...但係到佢自己去就去咗落低褲度...
睇過啲文章話有啲細路係咁,有啲會自己要求換返片至去倒.如果係咁,就要慢慢教佢要晌廁所去.首先要佢入廁所去,習慣之後要佢片坐廁所包住片咁去,再之後晌條片度剪個洞比佢坐低去,最後除片去.
不過人仔依家一開大時係都唔肯入廁所,唉,睇嚟有排攪.


text:
10/2朝早食飽早餐我哋一家三口就出發北上, 目的地係錦繡中華及民俗文化村. 第一站先去酒店check in. 由於酒店係喺深圳鐵路會展中心站附近, 所以我哋由屯門去元朗, 搭B1九巴, 經落馬洲過關, 再轉深圳鐵路直達酒店.
講開搭深圳鐵路, 我哋兩個港燦大鄉里好攪笑, 我就入完錢唔知張票喺邊, 要排後面個姨姨話我知. 原來深圳鐵路唔係出票, 係出綠色籌碼架. 老公就唔識出入閘. 入閘時個綠色籌碼係好似八達通咁嘟架, 到出閘喇, 我都精, 望到隔離個人將個綠色籌碼放入個窿度, 我照做當然成功出閘啦. 老公就揸住個綠色籌碼去嘟, 咁就梗係唔得啦, 哈哈!
我哋玩咗騎馬, 又租咗特色中國服飾影相, 老公揀做皇帝, 我梗係做妃子啦, 影完就去到微縮景區. 本來坐喺bb車想瞓嘅梓皓, 一見到啲咁細又咁得意嘅屋仔, 就要去掂去捐窿捐罅, 梓皓行埋去成個大巨人咁.
行到17:45, 我哋就過民俗文化村, 點知果啲寨村關晒門. 未天黑還好, 仲可以睇下影下相, 但好快已經天黑喇, 越行越入街燈又暗, 仲要無咩人, 咪閃人囉. 好心佢就唔好收21:00啦, 夜晚入面又黑又無嘢睇, 同錦繡中華一樣收18:00咪算囉, 起碼會自己預行程嘅時間嘛, 比佢"坤"咗.


text:
黎緊又有四年一度既世界盃開鑼,賽事多數集中係香港既凌晨時分開波,一班忠實球迷勢必捱夜睇波,好易影響到第二日番工時候精神不足,工作出錯機會大增.有人力資源顧問指出,部分港老闆會允許員工輪流以彈性時間番工,又建議打工仔請年假觀賞賽事.
雖然呢個提議聽落唔錯,不過就要睇下係對咩行業.同事阿權一聽到呢個消息第一時間好興奮咁話:「正呀,如果我地公司都實行就好啦!」旁邊既男同事都搭嘴說 好,「其實四年一次,公司應該體諒下員工,我地晚晚都OT到9點,間唔中俾番呢D福利我地都好啊,公司又唔會因為咁而賺少左錢.」我自己都講埋一份,「不 過咁啊,我地人事部有D工作要日日run,唔係要請人安排面試,就係要計糧搞活動,平時請一日假都要同阿頭一早度期,唔可以撞到D交功課既重要日子.想有 得特赦?睇怕都無可能,死心罷啦!」
我阿頭耳仔好靈敏,對眼即刻厲過黎,向佢潑冷水:「咁你請左假,邊個計糧先?仲有啊,你手頭上果三個project仲有十個空缺未請到,而家唔夠人開工, 地盤個邊嘈得好緊要.」阿權抓抓頭,好無癮咁坐番埋位,苦笑一句:「睇黎我都係無福消受,叫女朋友幫我錄低翻睇啦!」我阿頭羸盡優勢:「其實翻睇咪一樣, 仲好啦,鍾意幾時睇都得!」其他同事只能向阿權投以同情既目光.
我地唔應該奢望任何既特赦,世界盃又好,奧運又好,做得打工仔就彷彿被賣身,只能聽從上頭要求.想特赦,就默默禱告憑自己既能力,有一日特赦自己離開鬼地方吧!


text:
星期五放工換行裝去錦上路跟人行,之前全不知路線,都係跟到就跟,唔得就分.一開始異常正路地跑平路,跑了一圈後開始上山,一路上都唔知係咩山,只係帶隊話5百幾級樓梯可以左上右落上完再上,一路上一路睇INGRESS同GOOGLE MAP先知係掌牛山,上到頂見路就落,落到好近村但又覺得條路好密,帶頭就回頭上返頂轉接大欖郊遊徑行大欖水塘一圈,只係30km,但個人已經開始放蚊同腳底少許痺.
之後向河背方向經越野單車徑上荃錦坳,蜘蛛網又多又大,腳底條路又變左做條河仔,好彩唔使爆林,分差口都有指示牌,不過最後都行多左一小段.上到荃錦坳去見蓮姐未開門就轉去川龍飲早茶,都係端記好食尐,可惜冇係端記食.
朋友為我着想,死都話要睇我上埋大帽頂先肯分開行,我都話行得慢,由我自生自滅都唔得,蟻行上頂時中途休息都可以抽筋,都好耐冇抽過腳板底,慘叫一聲順便嚇下朋友.雨中慢遊下山到鉛礦坳,朋友終於肯放我走,佢有佢跑,我有我慢行,轉個頭已經影都冇,上山都唔辛苦,草山向下行先慘,步步都痺到唔想行,行下休下,好多跑山友經過,有幾個都問我有冇事,口講冇但心諗我想換過對腳板底.
最後上埋針山頂,見到教室成班人上緊,人多路窄,又休息下等班人走左先下山,到燒烤場飲完汽水就去梨木樹合計64km後坐車返屋昏迷.同時朋友還在麥徑上飛奔,跑到沙田坳再轉衛徑到油塘,完成佢既90km大計.


text:
之前都一直有同一班2012-7月油尖旺區既媽媽自己閒時自組playgroup, 而今次就再下一城, 搞咗個迷你party慶中秋啦.
因為都有成10多個大人加8個BB, 所以就係觀塘Comma Party 租咗個party room 3小時啦. 之前係facebook都見到有comma party, 仲好似呢期好興呢.
Party room既費係以每小時每個人計既, 費用係包埋嘢飲(其實係你可以係打開佢地個雪櫃自己攞嘢飲, haha, 都幾free架), 至於食物方面, 佢地有啲party room有煮食設備或者可以叫外賣都無問題(不另收費架), 所以最後我地就order咗外賣 (乾手淨腳!!!) 小朋友就首先自己自由活動吓Warm up 吓先, 大人就襯呢個時候食啲嘢先.
雖然大個都係6月7月BB, 但原來學行既進度大家都有所不同, 陶寶B算係行得好自如既其中一位呢, 所以佢就全場係度周圍行.
有位媽媽仲帶咗個帳篷嚟玩增加歡樂氣氛呢.
陶寶B因為自己已經可以掂行掂過, 所以佢就係搗蛋個位, 入到去個帳篷玩兩玩就企起身, 一時就想走出嚟, 一時就想拆個帳篷, 真係八厭到無朋友呀.
陶寶B你想點呀, 座係個tent門口度阻住晒喎!!!
一眾媽咪們最想就係影張BB大合照, 大人影大合照就話易姐, 同BB影真係好難呀, 媽咪們又出動餅餅, 又出動玩具, 終於都叫做影到呢張BB大合照啦.
之後就成班BB玩吓彩虹布先(哈哈哈, 啲媽咪真係好犀利, 連張咁大張彩虹布都有, 勁呀!), 陶寶B都係第一次玩彩虹布咋, 莎拉見有啲BB好驚驚呢仲喊添, 不過陶寶B就好似玩得好開心, 仲係彩虹布下面走嚟走去呀.
玩咗咁耐都係時候俾一眾BB食吓奶叉叉電先, 陶寶B都食吓餅先. 不過有啲BB飲完奶之後都瞓咗啦.
差啲忘記今日既Party theme係中秋party, 當然要整番個DIY燈籠應節啦.
莎拉同陶寶B既大一個親子作品 (好肉酸呢!!!), 下次都係留番俾有Art 天份既謝菲整啦.
連陶寶B都唔滿意呢個DIY燈籠, 所以搵個背脊"duk"住莎拉呀!!!


text:
六七事件
一早起嚟 我地食左呢多日以嚟最好味 最豐富嘅早餐
個炒米粉 個個都食兩碟架
而媽咪最鐘意都係斑蘭枷央醬 日日都見佢點嚟食toast嘅
拿 媽咪嘅最愛...
食飽飽 我地要由新山過關去新加坡 初初以為好麻煩 其實都好方便同快捷
馬來西亞過關去新加坡 就好似香港去深圳咁近 我地十幾分鐘就過到關喇
到左新加坡 我地有機會去下新加坡組屋睇下野 其實當地組屋即係香港嘅公屋
見到我同daddy拖住行嗎? 其實係去搵一支箭走左嘅媽咪
當見到媽咪嗰陣 佢已經買完佢最愛斑蘭產品 有枷央夾餅同旦糕
媽咪同婆婆都大讚呢兩件 "屋村貨" 好好味呀 d旦糕絕對拍得住機楊貨水準
車程半個鐘 冇塞車冇落雨 thanks god 我地去到聖淘沙喇
喺度都要講下 其實呢幾日我地旅程一d雨都冇落過 係非常幸運架 因為佢地話之前幾日 吉隆坡同新加坡都落好大好大嘅雨 大雨到d遊客去唔到影城同烏節路呀 好多地方都水浸...
所以我地真係非常的幸運喇
嚟到聖淘沙 我地要去影隻A貨魚尾獅像
登登 見到A貨喇
其實成個聖淘沙島都好細架咋 呢個像離影城可以話係非常近
今日聖淘沙比較多人 因為之前落大雨啦 同埋新加坡學校假期呢
如果平時係冇咁多人架
hehe 如果大家有留心 我地係玩晒影城先嚟呢度架 睇件衫就知啦 因篇幅問題 所以post左魚尾獅像D相先...
搵唔到人幫我地影合照 唔緊要啦 d相都好靚...
OK D 門票準備好 我地上返去影城先
例牌影下個地球先 今日都算好多人呀...
公公婆婆同我嚟過新加坡環球影城 合照留個念先...
好喇 影夠未呀? 媽咪我想快d 入去玩呀!!!
ok 入去喇...跟我嚟啦 包你玩晒裡面嘅遊戲


text:
早晨呀 羅馬!
mami今朝仲唱緊 ":競技場如同門大佈景 可惜我未盡情...." ~_~"
中晒衝上雲霄嘅毒....
今日叫做正正常常起身食早餐喇
唔洗自己喺邊食早餐都唔知
早餐唔算豐富 有嘅種類都喺晒檯面喇
但都好味嘅 特別係旦旦
嚟歐洲咁多日 日日早餐都會見到檯面嗰d袋裝多士架
脆脆地 可以點蜜糖啦 朱古力啦 或者jam都可以
而呢度嚟講 旦同牛角飽喺度都係早餐必食嘅
食飽飽我就自動自覺幫手推行李上車
mami喺度偷影我咁叻叻嘅一面比大家睇 ^^
我唔係淨係食同訓架
嚟到呢度真係有學野同有體驗生活
但真係幾好住 床舒服夠大 而所有野好企理好乾淨
住你一晚就走咯 Byebye~
架車會帶我地去羅馬中心地方
一出車 周圍都好陳舊
唔通叫得羅馬古城真係殘d?
英國嘅靚靚建築都唔見晒喇
好國內mix中東呀 埃及d建築都差唔多...
當我地睇到唔想再睇羅馬街景嘅時候
忽然見到教科書嘅羅馬喇
啡色嘅古城出現眼前
oh 原來羅馬人都活喺古蹟當中
好多古城牆都圍住市中心
汽車同人都穿梭喺古城牆 個感覺好得意
隨住風景愈嚟愈靚
加上見到好多酒店
就知道我地好近旅遊景點
我知道啦 意大利嘅首都係羅馬丫嘛
由最初陳舊嘅建築
到見到古羅馬城牆建築
到依家眼前見到金碧輝煌嘅雕像
大家好清楚
我地已經入左另一個國家
呢個位於羅馬市西北角高地的一個內陸內飛地城邦國家
因為佢本身係天主教會最高權力機構聖座嘅所在地
也是教宗的駐地所在
Stato della Città del Vaticano 梵蒂岡
見到嘛?
mami 學校成日講嘅教宗就會喺呢度出現
平時天主教徒聚集喺聖伯多祿廣場
中午12點 教堂鐘聲會響起
如果教宗嗰日喺教堂 會喺聖伯多祿大教堂樓頂正中窗口出現
向教徒們發表演說.....
望到梵蒂岡嘅聖伯多祿廣場同埋聖伯多祿大教堂呀....
( 聖伯多被大教堂即係大家所叫嘅聖彼德大教堂)
唔知我地好唔好彩 有冇機會入到去呢?
緊張....


text:
24-3-2013 星期日
第二站- 原宿
我地要快啲到卡樂B
因為已經10點幾,會好多人喇
不出我所料
入面打晒蛇餅
最愛係薯餅
今年無買到薯片,因為我知759一定有得買
唔買食嘅,買用嘅
經過wego , 差啲錯過咗
點知CD無得賣,因為未出=.=
我地去過eggs'n things ,去過bills
全部等位都要等到4:30
即走啦
日本嘅宣傳攻勢真係好強勁
閃人,返新宿
真係好多人
由呢一刻開始,我地真係下下都晴天霹靂之後又無語問蒼天咁嘅feel
返到酒店門口,比我地見到WE BUS
再睇下佢行經路線
頂~~~粗口都爆出黎
佢行經嘅路線,有我日日都去嘅地方
早知我唔洗嘥咁多腳骨力啦
入到酒店,睇下啲廣告牌酒店有咩餐廳
頂~~~又要爆粗
居然有間MINI STOP便利店係我地酒店
我搵咗你幾日喇
最後尋日係大宮先見到
一連兩單晴天霹靂唔夠喉
上到房,唔知餅餅整緊咩
忽然之間好大聲同我講間房有wifi
呢下我真係傻咗咁大笑咗出黎
我地去旅行慣性帶router之後share wifi出黎
但唔知點解,今次我部手機連接唔到
所以我無得上網
其實上網都係為whatsapp
facebook 我又唔玩喇
所以有無得上網對我黎講影響唔太大
落去酒店地下食嘢
因為我想食餃子
所以去咗王將
搭we bus去小田急站
行下行下見到叮噹
上年海港城咪有100隻叮噹嘅
東京新宿有兩隻
買完手信行去搭車
100
100yen搭一次,平過搭地鐵
原來,佢有一日任搭乘車卷
300yen全日任搭
激死我喇...............
為免唔好蝕比佢,我地不斷搭
搭去伊勢丹
去伊勢丹條路,架巴士經過新宿御苑
仲要有個站停係門口
我今次真係嘔血
蛋糕靚到咁,唔買返一兩件食點對得住自己
再搭車返酒店
返酒店食嘢,之後去回憶橫丁食串燒
上年我地係黎呢間
今年差咗好多
外熱內冷
食到我火都黎,對埋杯啤酒都淋唔息我啲火,埋單走人
去必做嘅事,夾公仔
得呢間有little twin stars夾
原本仲想去食一蘭嘅
不過因為尋日餅餅嘔
所以就唔比佢食咁飽上床瞓
就係咁,我地慢步行返酒店
點解我地唔搭we bus呢
真係個頂字又要出黎
架巴士至到8:00pm架咋


text:
今日去左熊貓姐姐屋企耍樂,不過,唔係一早約定,而係臨時約的.
佳因〝至Fit姐姐〞老公去左美國公幹幾日,所以佢回左娘家幾日,
佢同熊貓姐姐約埋食野講開,昨晚阿媽和阿哥返夜得自己一個人,
而隔離鄰舍又打麻雀攪到佢好寂寞,所以就臨時約〝開枱〞喇!
我要拎埋〝Notebook〞去,因為前日和尋日的Blog仲未寫,
不過,Notebook重老公唔多想拎去.我寫下又耍樂下咁喇!
不過,今日我與老公戰績真係不堪一提,慘不忍睹.
我地約埋一齊食Brunch,轉左去一間上次叫外賣等左好耐,
而熊貓姐姐常常幫襯的茶餐廳.我係我的湯意內夾雜左一條〝生秀鋼絲刷〞,
但D野食味道唔錯,如果下次要去我都會去.原本食完才向收銀講,
但係比錢時收銀講緊電話,最終都係冇講,
這次係我人生暫時第二次係茶餐廳食到有鋼絲刷.
我地去到熊貓姐姐家就叫我地去睇下佢個囝囝,
因為佢地將它的骨灰拿了回家擺放,佢地擺左係書房,前面仲放左罐貓罐頭添!
阿囝你唔會寂寞,因為你老豆成日都會係書房架嘛!
這幅相係相中相,因熊貓姐姐見佢地3隻一齊食野好得意,所以影左又曬左杷,
我見到咁得意又影下幅相 .
尋日阿囡成日都訓係到好少出動.
熊貓姐姐話佢而家開始要抱,以前佢唔駛人抱架!細B成日都係呢到行嚟行去.
睇下佢圈埋成個波咁,熊貓姐姐話佢係最肥果隻同埋甩得最多毛.
其實,我成日都想問熊貓姐姐放係電視櫃頂層的阿Pooh扇,
係咪我上次係日本送比佢既手信?尋日終於記得真係我上次日本的手信.
上次都係好耐之前,我都好耐冇去過旅行唔知幾時會再有機會去呢?
熊貓男(熊貓姐姐男朋友)剛打完〝War Game〞回來,
過左一陣就問我:「你係咪肥左?」,我老實作答〝係丫~肥左十磅〞.
晚餐都係叫外賣都係今朝果間,但上次和今日叫外賣都係好辛苦,
辛苦在落單果個要講幾次先明,我聽熊貓姐姐好似與她溝通得好辛苦.
由於熊貓男好肚餓,所以8點幾就叫外賣,我地order羅漢齋,洋蔥牛柳,
西蘭花鮮魷,椒鹽鮮魷,瑤柱豆苗5個餸,而每個餸就附送一個湯和白飯,
等左1個鐘有多才送到,打開時發現得4碗飯才知欠〝瑤柱豆苗〞一個餸,
但錢就冇收多到係4個餸錢.
我與熊貓男都肚餓,於是熊貓姐姐就打去追回,原來冇晒〝豆苗〞,
但又唔出聲喎!然後轉〝馬拉盞通菜炒牛肉〞,不出5分鐘熊貓姐姐電話響,
茶餐廳來電聽到佢地對話好似話老闆話唔過三十蚊唔送貨,
唔係掛唔送夾埋頭先果D夠有凸喇!我地在旁爭議,
但熊貓男2次都在旁叫囂場面,我話你唔去直接對話?
佢話咁樣仲好,我都同意,場面好攪笑~好似個大細路咁!


text:
呢幾日維也納嘅新聞除咗中國國家主席嘅國事訪問,就係有關企街新安排.
奧地利色情業係合法,但係從業員要須登記,體檢,交稅.企街以前規定喺學校,教堂,車站...150米唔可以拉客.工作時間亦都有規定.
咁樣其實都有滋擾.講咗好耐好耐,終於今個月開始規定咗只有5個企街位置.但係再冇限工作時間.
我只係提供有關資料,唔好封我blog呀. 因為嚟維也納旅行搵住宿都可以避避嘛.
體檢,稅局登記,登記社會保障,醫療保障.
車上用乜姿勢都有講架(有乜事可以走到)
成日都話男人係用下半身思考嘅動物,所以經常受唔住誘惑,做出越軌行為,同其他女人搞埋一齊.到底邊種國籍嘅男人最濫,擁有最多性伴呢?美國?法國?定係性開放嘅荷蘭?答案竟然係奧地利人.
根據某著名安全套生產商最近一次嘅調查得知,全世界最多性伴侶嘅男人,原來係奧地利人.調查涵蓋接近30個國家,以調查男士性伴侶數目為目的,而性伴侶嘅定義,係指唔包括召妓而發生關係嘅伴侶.榮登榜首嘅奧地利人,每個男人平均都有約29個女伴,數目之多令人咋舌,若然每個囡囡都玩一晚,日日唔停咁做都要輪足一個月.
奧地利人能夠高踞榜首,有學者認為可能同佢哋嘅地理,文化有關,由於佢哋與意大利相鄰,所以擁有南歐人嘅浪漫色彩,加上奧地利係歐洲嘅文化古都,去到邊都充滿浪漫情懷,特別容易令人動心,但最重要係當地女多男少,女性多男性4%,物以罕為貴,自然爭住要搵男人安慰.
太陽日報 8月13


text:
2014年4月19日 星期六
18 APR 2014 與 LITTLE K 妹妹同遊長洲
一連 4 天的復活節假期展開
JUMA 也排了不少節目給 JUJU
今日就帶 JUJU 去遊長洲!!
得知 LITTLE K 一家今天正好有時間
就粗膽膽地相約同遊
好彩無食檸檬咋
哈哈哈
由於大家都帶住小朋友
所以約左下午先入去
諗住閒逛下就返出黎
我地早 D 到達中環搵食先
隨便搵左一家 CAFE 坐下
座位望落去好舒服
叫左一個烤雞沙律
再加一個三文魚菠菜意粉
全部都係為 JUJU 大少而叫
呢位小朋友見到支橙汁
個樣為食到呢
好可惜,,,,支橙汁太凍了
無你份呀
HAHAHAHAHA
呢排好鍾意 "畢畢"
唔係鍾意自己 "畢" 食物
而係鍾意拎住隻匙 "畢" 空氣
大少食飽就無時停
叫佢擺個靚 POSE 影下相先
到左集合時間
與 LITTLE K 相聚了
不過兩個好似無乜交流喎
超~~勁~~多~~人
我地原定搭快船既
點知上唔到, 要搭返慢船
HEE
同亞仔合照下先
我地又推車又 BB 又論論盡盡咁
當然係揀左下層黎坐
聞下機油味
XD
在船上想佢地有返 D 交流
所以安排左佢地一齊坐
JUJU 對 LITTLE K 好有興趣
可惜.... LITTLE K 似乎唔明醉翁之意
超萌 LITTLE K
HAHAA
大眼睛, 超級得意呀
當然,,,我個寶貝都好萌啦
借左 LITTLE K 個頭夾
萌爆!
沿途有兩個小寶貝陪住
好快就到達長洲喇
當日天氣好好好好好好好鬼熱
LITTLE K 小姐, 你也太有型了吧
0 交流的寶貝們
街上人來人往
呢間係
據說是賣平安包既老字號之一
早兩年太平清醮正日遊長洲
真係排隊都唔知龍尾係邊
傳聞食過平安包
就可保平安
仔...你食多 D
說實在, 平安包味道不太好
食個 "意頭" 吧
小漁村長洲
見到一排一排的小艇
好悠遊的感覺
兩位寶貝已經熱到無晒心機
狂隊水
HAHA...
我呢個大頭蝦媽媽
黎 D 咁空曠既離島, 都唔記得帶防曬
好在精明的 K MA 有備而戰
令小 JUJU 不用變成炭燒 JUJU
***************************************************************
其實長洲真係無乜野行
(應該係話唔啱小寶貝行)
所以我地只係食...食...食 & 食
首先係周街都見到既冰凍水果冰
色彩繽紛
睇見就想買一串黎食
一買到就俾 JUJU 搶
俾佢試左提子 (最好味的喇)
其餘既生果可能未夠熟,,,沒有太多的果糖
得個凍字
超勁大粒.....魚旦

兩位小寶貝終於叫有 D 交流了
因為太熱既關係
我地.....
又....
坐低食野
呢度有好多好多 POST CARD 做裝飾
又有好多懷舊既玩具
萌爆既寶貝要吃飯了
見到 LITTLE K 每一啖都大口大口的吃
吃得超開懷的
睇到我都想食埋一份
寶貝們開完餐
我地又繼續行程
黎得長洲
點都要食下糯米池吧
係我同 K MA 仲研究緊點解要 $9 / 粒咁貴既時候
店員係裡面拎左粒咁大既出黎
食落超煙 "UN" 的
好好味!!
不過可能芒果未當灶
有少少酸
行到去某個地方
有個空地, 好多人圍觀
原來係大位 "哥哥" 係度玩超大型 BUBBLE
好多小朋友圍住佢
係佢未完成個大 BUBBLE 前, D 細路已經走去整爆佢!
HAHAHAHA
JUJU 都睇到入晒神
到最後,,,原來呢個超大型吹泡泡係有得賣的
我地都買左一個!
炸蛋
依然大排長龍
但感覺上無以前咁好吃了
食完炸蛋
就係海旁行一陣
眼見離開既人越來越多
我地都開始要去排隊搭船返出黎了
HEEHEE
近排亞仔愛上行樓梯
我地等船期間佢就係咁行
辛苦晒 JUBA 陪佢
咁我就可以同 K MA 盡情地傾計了
HAHAHAHAHAHA
長洲半天遊記
~~完~~
2014年3月13日 星期四
12 MAR 2014 迪士尼之初體驗
呵呵
一直都好想帶 JUJU 去迪迪尼
但又怕星期六/日/假期多人
今日 JUBA 有事要請假半天
順水推舟
就叫佢請埋下午, 我地齊齊去迪迪尼玩
JUBA 做完正經事後
我地就齊齊進入夢幻世界喇
同行當然有預埋 JU 婆婆啦
佢好愛 JUJU 架, 錫到佢燶
多謝佢咁辛苦湊到 JUJU 咁大個
入園前影張大合照先
迪士尼姐姐話呢個位影靚呀
所以就同我地影左張相
HAHAHAA
JUJU 想逃走!
今日唔係天朗氣清, 個天陰陰地
不過早幾日都有落雨
今日無落雨算好好彩了
一入到去就俾玩具吸引了
同玩具車影下相先
跟住係大街見到 TAXICAB 埋站
我地又跳左上去
咁架 BB 車點算呢?
呵呵,,,就係由 JUBA 推住車仔追我地囉
其實架 TAXICAB 行得好慢
JUBA 快行已經追到我地既速度
車站就係城堡前

城堡前留影
JUJU 第一樣係迪士尼玩既遊戲就係 "旋轉木馬"
玩完木馬就去 "睇" 小飛象
因為有少少毛毛雨, 我地唔玩了
同隻假既影下相啦, 但呢個人仔唔肯望鏡頭
然後又去玩具攤檔度搗亂啦
係 JUJU 最鍾意既 MICKEY 呀~
攪事 3 婆孫
HAHA.. 駛唔駛咁 CHOK 呀你
之後去左 "幻想世界" 搵 MINNIE
見到呢張相就諗起幾年前我地一家大細黎左樂園
但係 D 相係未 BACK UP 既情況下洗晒
果件事攪到我內疚左好耐
今次要同婆婆影返多 D 相補數!
我地一家又影
JUJU 好似唔怕呢 D 大公仔
咁我地就俾佢試下單獨影啦
嘩, 好叻呀
唔喊唔扭
之前我試過同朋友仔既小朋友黎影
排左半個鐘隊, 埋去影相時話 "唔要" + 大喊
哈哈哈哈
跟住我地好無人性地叫佢自己等我地
我地影埋先走
之後去左搵 POOH POOH
自己走左埋去任 POOH POOH "魚肉"
哈哈哈哈
好啦, 再黎大合照
見到 MICKEY 都要排好耐
又見差唔多巡遊
我地就行返出大街啦
無乜人既
睇下人地
裝修圍版都靚過人架
見到波波又影下相先

見到 MICKEY & MINNIE 未截龍
我地又走左去排隊啦
排排下, 我又想去影 DONALD & DAISY
咁就兵分兩路
我去左搵 DONALD & DAISY
呵呵, 果然又俾我博到
本身想叫大膽 JU 自己落地影
點知佢唔肯, 仲有少少想走人
最後好勉強地俾 DAISY 錫啖走人
辛苦晒 JU 婆婆一個人排隊
好彩當日無太陽
仲有少少風
好喇, 影完 MICKEY & MINNIE
JUJU 係時候開餐喇
坐係公園食通粉
非常咁嘆
食飽飽就到巡遊時間
我地坐得太耐
所以已經無乜位可以攝
最後企左係小鎮大街既街頭
開心睇巡遊
花車未黎到前仲自己係大街度喪跳
好似自己做左表演嘉賓咁
好喇,,,巡遊車每隔一段都會停低跳下舞咁既
咁啱我地係街頭, 佢都會係我地個位停下
就係咁,,,, JUJU 可以出去玩下絲帶
HAHAHA
係唔知發生緊乜事既情況下就俾人拎走左條絲帶
睇完巡遊
就去換片啦
又要幫手推車喎
見到 "馬馬"
又要玩下人先安樂
個環都差 D 俾佢扯甩埋
見佢扭扭地
都知佢爭少少野架喇
食完支奶就訓左
係我地開餐既時候喇
平時我地多數去大街既 CORNER CAFE
又或者明日世界既 火箭餐廳
今次就試左明日世界既 彗星餐廳
就係上面果個 "車仔面餐"
每個 $75 多謝!
我地食飽
又開始落毛毛細雨
要入小小世界避雨
JUJU 都起左身
小小世界既冷氣真係好大
記住帶返件外套
JUJU 同 JU 婆婆同坐
感覺上佢都唔係太驚
聽到音樂仲係度 "UN UN" 下
睇完小小世界
雨勢好似仲未想停
我地又去左隔離睇

我地坐最後排
遠係遠左 D
不過驚 JUJU 驚
但佢又好似睇得好開心, 好投入喎
嗯...下次可以坐前 D 了
睇完頒獎禮
因為落雨既關係
我地唔等煙花了
臨走前緊係要去攪攪陣啦
估唔到 JUJU 同 MARINE 又幾襯架喎
見到車王, 雙眼發光
有個 MICKEY 背囊
可惜 JUJU 已經有兩個係屋企等住佢揹
戴完帽又要去照下鏡
呢個係咩表情呢?
MAGICAL JU
HAHAHAHAHAHA
見到呢個眼鏡
真係好襯佢呀
頭頂亞 CHIP
好似蒙古人咁
影左好耐先影到呢張
哈哈哈哈
載晒人地 D 帽咁滯
之後就走人 LU
JUJU 第一次迪士尼之旅
雖然落住細雨
不過都好盡慶呀
希望下次好快有機會再黎啦
訂閱: 文章 (Atom)


text:
星期一, 6月 25, 2007
zelda 薩爾達傳說 - 夢幻之砂時計 流程攻略 (三)
流程攻略 (三)
47.去到死者之島 金字塔裡有提示話要穿過循環迷陣就要先搵六賢者 另一個提示就提到神木既西13北7 於是就去搵下島上面唯一唔同既一棵樹 然後從棵樹起數西13格北7格再掘地
就會發現秘道 穿過秘道到樓上 就可以射箭打左邊既水晶黎打開墳場度門
48.到墳場順序調查六賢者既墓碑 就會得到”北東東北北”呢個順序 用呢個順序就可以穿過金字塔循環迷陣 穿過後可以從第四騎士團長既靈魂度得到頸鍊
49.得到頸鍊就可以出發去西面既遺跡島 島入口既水龍卷已經可以通過 島上先搵左上角金字塔既第三騎士團長 佢會幫你開路 然後沿路到右上角金字塔搵第二騎士團長 佢會俾把王家
之鑰匙你 跟住就可以用佢打開左上角金字塔裡面既機關 令遺跡島水位下降
50.水位下降左就可以搵到路去右下角金字塔 入去搵第一騎士團長傾計 就會將右邊道門打開 去到發現裡面仲有道紅色既門要你畫野 提示碑就話畫既方法就收埋左o係迷宮裡
面 於是去地圖左下角 水位下降後呢度既石碑就可以調查 調查晒就可以知道畫既方法如下:
1,6_____2
| |
| 4 |
| / \ |
5 3
畫完就可以打開紅門去到金字塔神殿
51.金字塔神殿難度唔高 沿途又甚少敵人(反用一位戰神名句:不用戰鬥 我就可以更專注思考XD) 呢度有兩大重點第一要注意既係水位變化前後既路有咩唔同 不過通常遇到冇路走
時就改變一下水位就應該ok 第二係要用鎚過既XO式機關 頭幾個都係將X轉晒做O 最後一個係要你跟番底下(退左水至見到)個形式黎整
52.金字塔神殿既boss係一個大巨像 打法係全程用鎚 先用彈板彈到空中然後狂點巨像身上各處既紅點 注意由彈起開始都唔好放開L/R制打晒所有紅點會進入第二階段 巨像身上會
出現4塊紅塊 今次要做既係彈起之後一次過點晒4塊 點完之後巨像會散晒得番個頭 進入第三階段打法依然係用彈板彈起 跳到佢頭上狂點就搞掂 打完拎埋最後一粒綠色礦石
53.三粒礦石集齊完畢 就可以番去搵鐵匠鑄劍 不過佢話需要時間 去遊下船河再番黎拎劍啦
54.得到聖劍後番去出發地 咪咁急衝去海王之神殿住 先去搵老伯傾下計 佢會幫你將聖劍同沙漏結合 再變成一把新劍
55.今次係最後一次闖海王之神殿喇 好好運用地圖功能同各種道具可以爭取唔少時間
直落到B13 今次要同d劍士打喇 不過醒目既可以落去之前拎起個紅色既缸先 落到去至掟落地製造一個安全點會易打得多
56.海王之神殿boss係隻觸鬚怪 一開始有d老鼠拉龜 之後妖精會提示你試下用道具 拎起你既繩勾 向住佢身上既紫色泡泡掟清晒d泡泡後就有機會衝前狂斬 然後boss會走上上層
你亦行樓梯上去 今次係用箭射佢觸鬚上既眼仔 打完佢會再落下層 打法同之前一樣再打完佢又上番去 一樣用箭 再打完佢就會上頂樓 都係用箭搞掂 打完晒佢會落番最底層 呢個
時侯boss會以無敵狀態飛黎飛去 妖精會俾力量你點畫面下面既沙漏icon會有個框 等boss飛埋黎時就o係框裡面畫沙漏圖案 boss就會定左 趁機繞去後面打佢隻眼啦 重覆咁做好快就可以打死佢
57.打完boss會打一場海戰 對手係幽靈船 開炮打晒船上d眼就搞掂
58.終於都到最後一戰 boss會附身到船長身上 原本想繼續用沙漏既力量黎定住佢 發現佢隻眼收埋左 妖精想繞到佢身後睇佢隻眼幾時出黎點知俾boss捉埋 最差既情況下 妖精叫你
相信聖劍既力量 一於衝前狂斬啦 頭幾劍佢會格住 再斬會進行角力 贏埋佢就會露出破綻補多一劍終於令佢跌低 妖精亦搵到機會俾力量你去用沙漏 今次可以睇住佢開眼時先用 定住之
後狂斬隻眼 之後boss會醒目左識得左右跳不過都係追斬佢就得 重覆咁打就可以搞掂佢
59.好好欣賞爆機畫面
張貼者: WK 於 3:26 下午
標籤: NDS Related
沒有留言:
訂閱: 張貼留言 (Atom)


text:
2012年7月18日
進入海盜世界, 親身經歷魔盜王的故事!
加勒比海盜 Pirates of the Caribbean 又係一個經典遊樂設施,佢係響1987年於加洲 迪士尼樂園 首次面世嘅,除咗香港之外,每個 迪士尼樂園 都會有.
響 東京迪士尼樂園 呢到,呢個遊樂設施嘅門口係位於 探險樂園 小巷嘅.但響出面睇,入口同周圍建築差唔多樣,並唔顯眼;我都係見到好多人行入去先知呢個係門口.一入到去,就見到一條水道,一架架船響上面浮動,我地就要響水道旁邊向前行,行去月台.
因為係室內遊樂設施,入面又比較黑,所以冇影到相,不過都簡單講下啲重點啦.呢個遊樂設施就係將 魔盜王 JackSparrow 嘅故事重現出黎,而我覺得有三樣特別嘅地方...
第一,整個場景係佈滿水嘅,而唔係好似香港 小小世界 咁樣,只係得一條水道,響架船行緊嘅時候,我地就好似真係響海上行緊咁,周圍都係海.
第二,呢個遊樂設施都加入咗少少刺激元素,有一下突然墮落,都俾佢嚇咗一跳...
最後一樣,就係啲角色整得好似真人!我曾經有一刻懷疑過究竟係唔係真人扮!以下係響航程最後時影嘅 JackSparrow,再一次見識到迪士尼 AudioAnimatronics 嘅威力!
落船後,月台上亦有一幅海盜地圖;地圖上有好大個交叉!唔知收埋咗啲咩呢...?
講起經典遊樂設施,再一次令我諗起 香港迪士尼樂園 好似冇咩迪士尼經典遊樂設施咁...
有好多經典遊樂設施係全世界嘅 迪士尼樂園 都有,偏偏係香港冇...
雖然係咁,但係我都嘅 灰熊山谷 同埋 迷離莊園 都係全球獨有,都值得我地自豪嘅!
於 22:37
標籤: 東京迪士尼之旅2012 [樂園]
訂閱: 張貼留言 (Atom)


text:
之前分享 東京迪士尼樂園 嘅時候,我係跳黎跳去咁講,廢時講黎講去都係單一個主題園區.但其實 東京迪士尼海洋 呢邊,相對 東京迪士尼樂園 嗰邊黎講,係冇咁多設施嘅.所以今次,反而逐個逐個園區咁講係好啲嘅,不過重點遊樂設施當然都會留到最後啦!
返返去呢篇文章嘅正題啦!響 地中海港灣 嘅呢一邊海岸,有一個要塞,仲泊咗啲船響到添!
慢慢行過去,就會愈黎愈接近火山,亦開始進入要塞裡面啦.
要塞嘅入口有一啲瞭望塔,用黎監視住進入要塞嘅每一個人!
因為呢到係火山山谷,所以周圍都佈滿岩石;亦有一條小河流流出大海.
呢個時候,望返去對面,真係好似一個好優閒好寧靜嘅港口...
入到去要塞,都有好多佈置;例如有雕像噴水池,城樓等等.
雖然我地就冇真係上到去城樓上面,但響出面睇都可以見到好多機關.其實上面係一個遊樂設施黎嘅,叫做 要塞探險 Fortress Explorations.呢個要塞係由一班探險家建造嘅,所以上面有好多同航海技術有關嘅機關.
呢個遊樂設施附有探索指南,方便你上去發掘不同嘅事物.
我覺得,如果時間充裕的話,都值得上去睇下有咩得意嘅機關同埋佈置.因為睇完幅探索指南,上面都好似有幾多野睇;但好可惜,到訪當日嘅時間的確不太充裕...


text:
2009年10月26日星期一重陽節
今日又去咗SaSa度攻打四方城呀, 因乜事打得咁密呀? 咪就係文迪話要上訴囉! 芳芳話比次機會文迪上訴, 咁啱大家都得閒, 一於再開戰, 好可惜上訴失敗, 不過就無上次輸得咁多, 今次大輸家係主人家~~~SaSa! 我就贏咗$200大元, 又係贏少芳芳$100, 哈哈!
Lunch果餐我地去咗清真牛肉館食, 今次搭車好順利, 所以我早到呀, 先去攞位, 起初芳芳話同阿仔食完先嚟join我地, 點知阿仔唔陪佢食, 好彩我攞位果陣唔係好多人, 唔係就唔夠位就麻煩啦, 跟住文迪出現, 強哥又嚟埋, 好彩有人埋單唔係本來3個位點坐5個人呀! 好開心坐我隔離有位小朋友叫我做姐姐囉! 唔記得影相添!
Dinner文迪提議去黃珍珍食泰國菜, 我絕對無問題啦, 嚟到九龍城點可以唔食泰國菜喎! 後來劉生話黃珍珍又貴又唔好食, 叫我地不如試吓隔離呢間泰地道仲好啦!
咖喱海鮮脆包, 不嬲都鍾意食泰式咖喱, 所以覺得好鬼正,
可能無將個包攞去再焗, 一d都唔脆囉!
香辣炸軟殼蟹, 唔係太油, 食落知道係軟殼蟹!
沙嗲牛&沙嗲雞, 兩樣都超正, 我比較喜歡牛, 咬下又淋又多汁!
Yummy! Yummy!
炒什菜
菠蘿炒飯, 好多材料, 有魷魚, 蝦, 青口, 臘腸,
最體貼係另上的肉鬆和腰果, 唔會焗淋嘛!
因為狗舖太好生意, 劉生&劉小姐無嚟同我地一齊食, 所以外賣了炒金邊粉給他們作宵夜! 埋單前, 事頭婆還送給我們椰汁千層糕, 原來事頭婆識得SaSa, 所以有免費甜品呀!
泰地道
九龍城啟德道31號地下
2718 1088


text:
2016年4月13日 星期三
又去食Brunch
賄賂過之後,第二朝Marble仔咪會乖乖上床陪阿姐囉,(其實只可能係我哋返咗工,Marble仔無得揀至去揀陪阿姐,哈哈)
阿姐返o黎之前,己經話星期日同我哋去食Brunch,呢間係表姐介紹,話好出名喎
我哋十點前去到,裡面已經無位,得室外,當日都有少少凍,不過從來都無坐過外面,又唔想等,咁有太陽坐坐吓都唔算太凍,一過咗十點,就多咗好多人,坐滿外面之餘,仲要等位
初時見人哋個pancake 份量都好大,以為其他都會好大份,所以叫咗兩個再加多個side
啲食物o黎到又覺得唔係咁大份唧,所以叫埋個pancake 試吓
有成三塊咁多,最後都食剩小小,其實話咁出名,都唔係想像中咁好食,都係不過不失啦
見去開Brooklyn,就去埋阿姐契媽屋企坐吓,阿姐農曆新年又無返o黎同契媽拜年,當然要見吓契媽啦,仲有契媽隻狗囡Biscuit,Biscuit 好鬼熱情o架
因為阿姐仲有功課未做晒,所以都唔敢坐咁耐,早啲同阿姐食晚飯,就車佢去搭火車,等佢早啲返去做功課
20 則留言:
賄賂法無論幾時都好有效 ^^回覆刪除回覆
但收賄嗰個收咗利益之後,都未必會妥協嗰喎,哈哈刪除
好明顯阿姐返黎你即刻冧晒!haha..回覆刪除
嗰塊炸得咁行既係魚塊?!
我發覺我好中意食美國d pancake,上次我一個人食左食碟唔記得幾多塊, 好中意d口感好軟綿綿!之後見親有pancake都會order.回覆
阿姐返黎我當然開心啦,嗰塊係豬扒,見到都覺熱氣,每間整啲pancake個質地口感都唔同刪除
Biscuit 係咪曲架嚟架? 佢好可愛呢~!!回覆刪除回覆
係呀,係曲架,佢見親我同阿姐都好興奮o架,但見到仔仔爸佢會吠佢刪除
Biscuit 放隻手係隻腳度好得意呀回覆刪除回覆
佢見親我同阿姐都好興奮,好激動o架,所以佢成日郁好難影,呢張咁啱咁定阿姐用手機影,影得好靚刪除
阿姐咁耐無返黎,Marble仔係咪嬲咗佢所以唔睬阿姐呀?回覆刪除回覆
其實佢同阿姐都唔算好熟,哈哈刪除
美國食野好過英國了,我地的食物好 ''的式'' 架回覆刪除回覆
唔係吖,有時見妳post啲野食份量都唔少刪除
Biscuit so cute回覆刪除
Marble仔會唔會對阿姐冇天師仔咁耐,所以會唔記得阿姐呀回覆刪除
妳地D brunch好大份呀回覆
話晒阿姐又唔係成日係屋企,唔親佢一啲都唔出奇,啲brunch份量應該啱一般人食,但大食o既老番就另計囉刪除
阿姐好乖女,特登回來陪你過weekend:)回覆刪除
有食有人錫佢梗係睬阿姐啦.回覆刪除


text:
11/7/15 熱
Minions 迷你兵團,響壞蛋獎門人做配角,點知一炮而紅,搖身一變成為主角擔正.
一粒粒好似橡皮糖既黃色小跳豆,吵吵鬧鬧,但又唔會覺得佢地煩,反而覺得佢地好趣緻好得意.
而且佢地個配音極其盞鬼爆笑,所以大人細路都中意.
近排旺角同沙田兩個商場都有佢地既展覽,又係大把人仆去影相,我同Sue都唔例外.
個人認為旺角果個展雖然細,但題材獨特及得意啲,不妨去下.
不過套戲就無預期般好睇同好笑,得幾個令我笑左既笑位,有啲失望.
我覺得,好多時個角色被大家覺得好笑,係因為佢響電影間場上做到搞笑效果,而呢啲人多數都係配角,只會間中出現下,逗下人發笑.
如果夾硬搬佢地出黎做主角,成套戲全程圍繞住佢地,成件事就變得無咁好笑,甚至會覺得有部分搞笑橋段係夾硬寫出黎.
Thats why我覺得無乜後生仔女笑,多數都係啲小朋友同阿姨,咩都笑一餐.
情況就好似反斗奇兵,三眼仔每次出現都覺得佢地好得意好好笑,但如果成套戲都以三眼仔做主角,就唔會好笑.
又好似劉以達咁,有親佢客串或者做配角,間中出下場,會令成個故事更加輕鬆幽默,smooth啲.但無理由成套戲都淨係講佢,會無左果種化學效果.
大概就係咁,呢套戲雖然表現一般,但都可以一睇,因為睇到尾會發現,原來呢套可以話係壞蛋獎門人既前傳.
就係解釋番Minions既起源,同埋佢地點解會跟隨壞蛋獎門人.
哎呀,搞到我心思思有啲想睇翻壞蛋獎門人添!
2015年7月13日 星期一
Minions 迷你兵團
11/7/15 熱
7 則留言:
轉載自 Janice Lee 於facebook留言回覆刪除
乜你睇完先知係前傳?回覆
係呀,我又唔係Minion死忠fans lol刪除
轉載自 Janice Lee 於facebook留言刪除
sosad lol 本身話出時講左係前傳 tongue emoticon
不過gru出得太少啦
你真係diehard fans黎lol gru我google先知係壞蛋獎門人 lol刪除
我淨係知呢套係專講minions,所以無諗到有佢出現 tongue emoticon
轉載自 Janice Lee 於facebook留言刪除
唔係diehard fans啦我lol
google先知好fail lol
你1,2都無睇?
我唔記得睇左第一定第二集,不過都唔記得左故事講咩laughcry刪除
轉載自 Janice Lee 於facebook留言刪除
唔知遲D又會唔會出個gru年輕時代movie lol


text:
2013年6月8日 星期六
RITZ CARITON Hightea ~
2013年7月8日下午7:48公開累積瀏覽 755 9
與好友 共聚 ~
8 - 6 - 2013
好老友 從 "米字國 "返咗香港渡假兩星期 ,下塌於 Ritz Cariton Hotel
我哋更係要珍惜好時光 聚聚啦
為咗就大忙人 我哋第一聚就喺佢下塌嘅酒店 103 High個tea 談談 心先
住客即係住客 , book 位時就話海景坐位已 full
但係一講話係酒店住客就即時有枱 ~ 嘿
我哋 order 咗一 個 二人 tea set
不過今次呢個 set 啲 cake 只係一般 , 得啲鬆餅 , 朱古力 cake 同埋件 燕窩芝士 cake 好味
其他嘅真係一般
不過食物只係其次 , 傾到雞啄唔斷先係 主菜
我哋真係太耐冇見 , 傾到5 點幾都仲未傾完 , 埋單上房計繼計
12 - 6 - 2013
是日繼續
好老友 & 囡囡 今日上咗嚟我 屋企食飯再聚
因為佢話我 成日擺啲食物上 FBook 去引佢 , 所以返嚟要我整比佢食喎
佢指定嘅 order > 大板燒 , 炆鮑魚 , 香蒜肉絲意粉
* 我掛住整嘢食所以 冇影到相 *
但係個甜品就有喇 ~ 呵呵
好老友 見前幾日我哋食嘅 tea 啲 cake 麻麻 , 所以今日買嚟一個我讚好味嘅 朱古力 cake做 飯後甜品
呢個 香蕉朱古力 cake 層次感好豐富
第一層係特濃朱古力面 , 跟住係 朱古力mouss 海綿蛋糕 , 香蕉 , 榛子醬脆脆 , 朱古力海綿蛋糕底 .
咁美味嘅蛋糕 真係飽到上心口都要食一件先
喺屋企開餐就最寫意 , 可隨意高談闊論 講秘密 , 大聲講大聲笑都唔怕影響人
我哋 兩位太太 + 一個少女 , 一個噓攤哂喺 梳化度係咁傾 , 唔覺唔覺已經12點幾
太夜喇 , 係時候要送客 ~
真係有啲唔捨得 , 今晚聚完 唔知要等約耐我哋先又可以有咁 free 嘅 聚會呢
Thx my fd <333
訂閱: 張貼留言 (Atom)


text:
6/19/2007
6月9號的晚上
之但係, 既然佢地肯比呢個機會我學o野, 把握機會先最重要!!(哈) 對於第一次寫rundown o既我, 開頭真係有點兒迷惘, 所搵到o既資料同編排程序應該係點呢? 比較資訊性o既材料, 又點樣可以令到聽眾覺得有趣呢?? 究竟邊d要講邊d可以省略呢? 幸好呀絹佢好有耐心咁教我, 分析比我聽應該點做點做, 我先開始足到個路向, 真係好多謝佢!
直到開咪果日...踏入電台果刻~我真係好緊張! 由等緊做節目到坐入直播室, 我o既抖震一路都冇停過 (一o黎d冷氣真係好凍, 特別係直播室) 其實緊張o既原因真係有好多, 例如: 好驚表現唔好, 會影響到大家, 影響節目, 影響聽眾, 好驚咬字唔正會比人笑, 又好驚我把聲唔夠入咪 (下刪十萬字)
之但係再多o既驚都冇用, 因為一ON AIR, 我就知道我唔可以咁, 因為聽眾唔會因為你o既緊張而體諒你做得唔好, 佢o地只會覺得呢個人唔掂, 搵佢o黎做乜? 所以我一定要打醒二萬分精神做到最好! o係今次開咪入面~呀絹比左好多機會我, 例如叫我報天氣, 介紹歌手歌名咁, 真係好開心! 以前係收音機聽DJ報空氣污染指數就聽得多, 自己報就真係第一次!! 講真吖~我真係好驚咬唔正D字架!! 因為讀"監測站"呢三個字o既時候, 要將個口快速地開開合合, 真係有小小難度, 好怕讀錯!! 不過好彩~最後能夠都順利完成!^^
o係成個節目o既過程中~我見到呀絹同KK真係好有默契, 大家都知道幾時你講完到我講, 同時亦見到operator哥哥好完美o既配合!! 呢一切一切真係令我大開眼界!!^^ (正)
而o係今次寫rundown o既過程入面, 更令我明白到原來做一個節目唔係本住『吹水』o既心態就得! 由搵料到編排流程, 再到開咪每一個過程真係不容有失!要確保係有限o既air time入面, 令聽眾明白自己要表達o既訊息, 絕對唔係易事! 但經過今次o既開咪, 我好肯定自己對電台工作比以前更有興趣更加濃烈!
Bi
1 則留言:
-
-
還記得interview時與你同組的一個同學問︰「作為一個一小時節目的DJ,是否其餘時間不用工作?」我想你現在也懂得回答了.
- 2007年6月20日 下午5:17


text:
金融
金融,又叫做財經,係研究點樣籌錢,分配同點樣用錢財.響唔同時間,會考慮埋佢個風險.金融係可以個人,商業同團體嘅.打理錢財亦都叫財務.
一般來講,金融係包呢幾方面:
- 研究錢同埋其他財產.
- 管理控制財產.
- 分析管理財務風險.
- 同業務籌錢.
基本概念[編輯]
金融係點樣用技巧去管理個人同法人財務,尤其睇重喺收入支出嘅差異,同埋投資風險.
一者收入多過支出嘅話,佢可以借錢出來,又者用多咗嘅錢投資.相反,少過嘅話,佢可以借人錢,又或者賣資產,用少啲錢,或者搵多啲錢.借錢人可以搵想借錢嘅人,中間可以搵中介人,好似銀行,又或者債券市場買債券.借錢畀人可以收利息,借人錢嘅息高過借畀人嘅息嘅話,中介人就可以袋埋中間差價.
銀行集合咗借貸活動.銀行一邊收借錢人存款,畀利息佢;另一邊就將存款借畀人.咁銀行就可以協調唔同大小借貸.空間來睇,銀行可以補足唔同地方嘅借錢人同貸款人.而時間來睇,佢補足唔同時嘅借貸,因為理論上,借人錢都會還.
機構來講,佢可以賣股票畀投資銀行,而投資銀行會轉手賣畀公眾.股票分咗機構嘅擁有權.例如一間公司總共有一百股,你有一股就佔公司百分一.你有百分一公司嘅資產負債差.公司賣股票出來嘅錢,可以用來搞大業務.除咗股票之外,亦可以賣債券集資.
財務關係到個人,政府,公司同埋各個機構,點樣用到金融工具達到佢哋嘅目標.


text:
我家姐唔肯幫梁特 拎行李入禁區被革職…
講起我就扯火啦
我家姐一路都在香港機場一間airline做地勤
間airline有好多有錢人同名人幫襯
做了很多年,已經是senior
咁多年黎都好俾心機做,經理亦好like佢
因為收入不錯又隱定,家姐原本諗住同拍拖多年既bf結婚
咁多年黎我家姐好少俾人投訴
而且同好多大客既關係都唔錯
前排龍蝦去過我家姐間airline幫襯
不過serve佢既不是我家姐,但佢一帶就帶左好多行李
過左個幾星期,佢又再去機場飛
上次serve果個Day-off, 咁我家姐就頂上serve佢
開頭已經好有禮貌介紹d新飛機餐俾佢, 仲話俾discount佢
佢就無乜反應,望一望佢個女
佢個女漏咗件行李係出面
龍蝦就同我家姐講話可唔可以安排一陣
等佢件行李入禁區
我家姐同我講,佢公司一向唔俾佢地咁做
驚做壞個頭,除非真係有乜大人物,好多記者好混亂先可以咁做
但佢見到龍蝦黑口黑面,都識做話打電話去問一問老闆
老闆梗係話唔得啦,至多俾多d折頭她
咁龍蝦就發老脾,鬧到我家姐一面屁
d說話勁難聽,又話自己買野既錢多過我家姐搵幾年既錢
我家姐都唔敢得罪佢,一味道歉
跟住龍蝦就走左人,家姐就同老闆備案
老闆瞭解左情況就無再追問
又過一陣,龍蝦又黎
這次攞住電話接通689,但好在成個候機室都無其他客
我家姐怕又惹事,叫左個junior過去serve佢
點知條689係要點番我家姐serve.
跟住佢件689就鬧我家姐話"叫我梁特首"
我家姐話唔係,但佢照鬧
鬧左十幾分鐘
d同事見咁幫手,又照鬧
最終打俾老闆 備案
之後連收兩封warning letter
接埋大信封
即日俾人炒左


text:
2008年11月21日 星期五
教仔
前幾日同個老朋友食飯,例牌乜都講下,工作,感情生活,家庭...
佢話佢同佢屋企人既關係係exchange 之後好左好多好多,我都有同感,個d人真係講得幾岩,人係要失去左先會珍惜,未離開過屋企就會習慣左好多好多呀爸呀媽做既野係天跌落黎既,唔洗effort既.
我記得我其中一個mentor見過我呀爸呀媽的,佢好比面咁問我呀爸呀媽點教個咁好既仔 (The best compliment I have ever had) ,我呀爸呀媽就話衣條死仔包去完德國之後真係乖左好多,當然我呀爸仲做左好多其他野啦,但係exchange 真係其中一個critical point.
係我既觀察入面,exchange 又唔係一個must 去improve a family relationship wor,我有個朋友(我相信冇去過exchange)我真係覺得佢好仔到不得了,好照顧屋企人,仲要煮埋飯比佢地食,屋企有乜壞左佢又去買同整好佢,又非常之咁 Caring.
但係衣個絶種好男人竟然冇女朋友,我真係odd晒.可能係自信問題ba,我記得佢問過我同佢傾計悶唔悶,坦白講,我唔覺得你好幽默,但係同你傾計一d都唔悶,記住我高維德係唔會去討好一d我唔鍾意既人的 (就算理性上佢可以為我帶來利益)! 如果我會約你去食飯 & 玩 就代表 I enjoy the time with you!
有人想d仔女去exchange 係為左改善佢地既語言水平,國際知識等等,但係衣d野我覺得係香港都學到,當我為人父母既時候,叫個仔去exchange主要目標得一個: 要佢學習"失去"
睇反遍野我有d位好似離左題,但係算lu!
沒有留言:
訂閱: 張貼留言 (Atom)


text:
話時話D相係yaya係屋企同妹妮影既,等我返左工都有得睇埋一份!
唔知呢張係咪掛住爸B或媽me時既樣呢?
D 呢臨瞓前一頭散髪媽me就覺得好得意嘞
去左咁耐,爸B只買左零食返黎當手信咋!!
爸B返屋企已經深夜了,第朝一早妹妮衝入我地房即時跳上床攬到爸B實一實,仲雙眼都紅晒,真係好掛住個爹D呀,見到佢咁痴纏真係覺得好sweet架.
呢日我地一早去飲茶,妹妮已經猛黐住爸B,又攬到實一實,話同爸B拍拖喎!仲下令叫爸B放返14日假陪佢,真巴閉!
父親節到了!妹妮又點會無父親節禮物呢,呢張咭佢好比心機整架,整得好靚潻呀!
呢日妹妮拎副lego出黎玩,佢好小心奕奕架,因為呢套my friend lego D 配件好細件,佢成日好驚唔見左D架.佢仲要媽me同佢玩role play架,每日扮一個公仔,十足我地細個時一樣!
父親節我地一早去食晏,因為呢日到媽me要飛了!!妹妮知道媽me夜晚唔一齊食飯,話好野!可以同爸B牚枱腳!!妹妮真係極愛佢爹D架.
呢日係妹妮同爸B既節日,我地一早都打左電話比公公傾下偈.妹妮出奇地揀左要食小籠包
乖妹妮幫全程幫媽me拉喼,其實貪玩就真! 呢日媽me架飛機delay又delay,早D通知就同兩個寶貝食埋晚餐先去機場都得啦!兩父女呢晚牚枱腳食pizza, Happy father's day!


text:
2009年10月24日
洗 衣 機 改 位 要 好 小 心
好耐冇寫blog因為最近太多嘢做!大部份order都係熱水爐漏水,外牆漏水同埋樓上有水漏落樓下之類.
有個居屋業主打電話嚟話,佢露台盞燈個位不停有水流出嚟,燈座燒咗,於是佢擺咗個膠杯上去,發現每日竟然流咗幾杯水!佢去管理處投訴,又上去揾樓上業主投訴;管理處要求食環署check漏水,結果係冇漏水!所以希望我哋可以幫吓佢揾漏水原因.
我問佢咁嘅情況出現咗幾耐,佢話大約四年!佢竟然可以忍受四年咁耐?經管理處安排,樓上業主願意俾我哋喺佢屋企進行微波測試檢查.檢測結果發現,除咗廁所企缸花灑幅牆有D問題外,最大問題係個洗衣機,滲漏情況極為嚴重!事後揾咗個單位嘅平面圖做對比,證實部洗衣機真係改咗位.
當業主將部洗衣機改位嘅時侯,如果水喉或者去水喉接駁做得唔好,都好大機會會造成漏水,後果可大可小!
喺呢度再次提醒大家,無論水喉又好,去水喉又好,逢係移位或者改装,再好揾D合資格嘅水喉師傅嚟做,千祈唔好貪平隨便揾個泥水師傅又或者嘗試自己做,諗住好簡單,因為如果做得唔好嘅話,後果可能好大鑊!
發佈者: 1Q 師傅 於 16:48
訂閱: 發佈留言 (Atom)


text:
( 26-aug-2011 fri )
Happy Friday 嘛 早餐要食得豐富 d 呢 同埋將食唔哂嘅餐蛋做 lunch box 嘅餸 咁就唔駛浪費 就咁食一個麵其實已經好飽呢 ~
10 點幾收到家姐電話 話媽咪打黎話頭暈氣促 但無帶平安手機同身份證咁點喎 咁點丫 叫人即 call 白車啦 聽完個電話之後 我個頭痛到爆 好嬲囉 都叫落街帶電話 一有事打個電話就會即 search 位置 知妳叫乜名 唔駛一陣警察黎到再問妳 同埋如果周圍無人都唔駛咁驚嘛 今次好彩喺百佳 有人肯借電話比妳打 有人肯幫妳叫白車 如果唔係妳話會點丫 嬲鬼到我呢 ~
之後婆婆打黎問媽咪點 有無事 姑娘點講 家姐知唔知媽咪點 我真係頂唔順用好重語氣話 媽咪無帶電話 我乜都唔知 今晚探佢先知 我真係已經好火 仲問埋呢 d 問題喎 雖然係關心 但第一時間已經話唔知啦 點解仲問呢 ~
Lunch box 係尋晚喺茶餐廳嘅炒麵 再加早餐食唔哂嘅餐蛋 哎 yo d 麵乾到呢 餐蛋又係好乾呀 餐肉可以用脆黎形容添呀 可能我叮咗 7 分鐘太耐喇 同埋無喺叮前加 d 水 唉 好難食都要食啦 唔通浪費咩 ~
放工即探媽咪啦 雖然我把口成日鬧媽咪 其實好關心佢架 嘩哈哈哈 買咗葡萄適 蛋糕同糖囉 悶悶地有 d 甜嘢食會好 d 嘛 ~
去到呢 我平靜中帶點激動同媽咪講 下次真係要帶平安手機 今次妳無帶到 妳話幾咁麻煩 咁咁咁咁 之後再話妳唔用就 cut 我自己月費都唔捨得比呀 妳個個月百幾蚊又唔用 咁不過開張電話卡比妳好過 媽咪都唔敢出聲啦 見佢咁攰 我都唔話喇 ~
里奧大人上咗大陸 家姐又約咗朋友 所以我探到 8 點先走喇 反正番到屋企都係等里奧大人放工 ~
好在喺醫院飲咗碗湯頂到里奧大人番黎 所以我都有氣力熨衫 抹柜 掃地 叫做勁架喇 一次過做咁多 做開有條路嘛 ~
等到 9 點半里奧大人就番到黎喇 我話難得聽日 off 所以唔好外賣 出去食啦 不過咁夜我地都無胃口 食粉麵最好 好怕食完飯就瞓 好似好滯咁 唔鍾意呀 ~


text:
同層隔離公司黎左個新女仔, 岩岩畢業18歲左右, 都幾靚, 對識得既人幾熱情, 陌生人就好cool
我平時都有同開佢公司啲人打下招呼傾幾句
咁頭頭搭lift見到佢時, 出於禮貌諗住搵位打招呼, 做少少細微動作, 見佢扮睇唔到就無再試
到早2,3星期, 佢啲同事同我講話個女仔覺得我行為好怪, 有啲怕我
我心諗, 打算點頭講早晨都怪? 呢啲唔係基本禮貌黎咩?
咁我明人人準則唔同, 可能佢覺得呢啲叫陌生人撩佢傾計啦
但係成件事我覺得幾反感, 講到好似我對佢做左啲咩咁, 加下我除褲露jj咩
最憎無段段俾人中傷, 之後梗係避開佢
例如, 可以同lift都係要等下部, 見佢響間餐廳食緊就叫其他同事去第二間, 搭車排隊見佢排就改搭第二條線
諗住咁樣好啲唔洗煩啦, 點知仲衰
早幾日佢啲同事無段段質問我對個小妹妹做左啲乜, 搞到一有人提起我, 佢就好睏擾咁
但我真係無, 我要收起曬笑容認真講咩都無, 佢啲同事先信我
經過呢2件事, 對佢由反感去到討厭
點知尋日收工唔好彩響lift遇到佢, 我全程玩手機無理佢, 到出lift時望到個女仔對眼紅曬想喊咁, 好似好委屈咁
頂~我仲委屈啦, 我都無點, 佢反而咁. 導演~佢做咩者
其實呢啲岩岩出黎做野既女仔諗咩架
佢啲行為令我覺得佢份人好矛盾
即如果覺得我係怪人既, 我避佢, 佢應該覺得解決左個問題, 開心先係
如果係想認識既, 佢又唔應該週圍同人講覺得我行為怪, 同有幾怕我
原本我係好樂意識多個朋友, 加下好似一識人就係想追人, 而且仲要証明係幾有誠意咁, 唔係呃細路女
理佢又唔係, 唔理佢又怪怪地, 撞口撞面有啲困擾


text:
啱啱晌旺角上完啲興趣班,約咗麵包班同學仔同佢老婆一齊嚟個甜品下午茶就最好不過,順便聚一聚,又研究吓整甜品嘅心得,而嚐甜地點就喺晌附近嘅「Joyful Dessert House」,之前,從食友嘅食評都見到其芭菲杯出色,依刻終有機會一試!
原來店子星期日開3:00pm,去到啱啱開鋪.店內堂座呈L形,木紋地磚配白磚牆,簡潔雅致,而枱櫈都襯番一式,以白木為主,有種暖和嘅感覺.牆上少少各地名勝相片,好點綴一下.雖然開鋪無耐,但坐吓坐吓都已經有五乘幾滿.
影低餐牌都成為指定動作,俾大家參考之餘,又可為自己作為一份記錄.頭幾頁叫Joyful Choice,有唔同類別嘅甜品,應該喺店家嘅推介.
跟住,其他嘅系列,仲有拿破崙,窩夫,疏乎厘,綿綿冰,奶凍,以及一系列飲品,多款飲品.全部甜品都圖文並茂,有圖有相,就算出嚟嘅成品無十足,都足以有個明確嘅參考.
燒菠蘿雪葩 $48
通常實物會比餐牌嘅相片少啲,但依份燒菠蘿雪葩就啱啱相反,疊得好高,好大份.菠蘿味嘅雪葩好清甜,入口冰涼,涼爽入心,而且幾軟滑,唔會有太多「冰粒」感,再者,燒菠蘿燒過之後,甜味更濃縮,又帶點點燒焦,唯一美中不足就喺溶得快!
沖繩黑糖Oreo芭菲 $56
幾款芭菲似乎頗受歡迎,因為見唔少食評都有提,相熟嘅食友都讚好,所以,無理由唔試.沖繩黑糖Oreo芭菲,以修長窄身玻璃杯將富奶香嘅軟雪糕跟沖繩黑糖漿一層又一層唧上,中間又加入黑糖果凍,面層配以雲呢拿雪糕球,士多啤梨,原件Oreo,朱古力百力滋及Oreo餅碎作裝飾,大羹大羹幾樣嘢撈埋嚟食,滋味得妙不可言,沖繩黑糖嘅純香,寧舍特別.
芒果拿破崙 $58
晌碧綠嘅抹茶醬襯托下,賣相攞晒分,3層長條形酥皮夾雜吉士,加上大大粒芒果果肉及杏仁片,絕對充滿芒果誘惑.每件酥皮打橫睇已見其層次清晰,入口甘香酥脆,吉士則香甜幼滑,只嫌蛋味太薄;芒果肉夠晒香甜,芒果雪糕亦富芒果香,冰涼而唔會硬繃繃.
橙酒疏乎厘 $48
寫到明等候需時,表示即叫即焗,當然,食開疏乎厘嘅人都知,疏乎厘都無得做定.先講賣相,算得上高水準表現,因為粉漿焗到離杯口有近一倍多高,挺身而無側埋一邊,疏乎厘表面又色帶金黃,因為做疏乎厘嘅粉漿及烘焗實在唔易掌握.至於個疏乎厘味道喺點?入口好輕盈,好似棉花糖咁軟綿,又帶有淡淡橙香及少少酒味.
Mr. Black奶凍 $52
奶凍有3款口味:伯爵茶,雲呢嗱及Mr. Black嘅朱古力.咪睇佢外表「黑古勒突」,自似平平無奇,真喺要起佢底先知佢有「內涵」.表面除有啲雜莓做裝飾,朱古力雪糕下底原來加有啲班尼士朱古力粒,朱古力味濃郁;而下面嘅朱古力奶凍,挺身而軟滑,朱古力味亦都不俗,整個甜品實在唔錯.順帶一提,幾款甜品配襯唔同味道嘅雪糕球,雖然唔知咩品牌,但質素唔錯,軟滑濃郁.
最後,我哋都喺無點到心太軟,但見隔離枱嘅綠茶心太軟伴雪糕,非常吸引,正所謂隔離飯香;但我哋3個人,已經品嚐咗5款甜品,其實都算少少過份,之不過作為下午茶,喺要盡興啲先得嘅.無論食,還是整,我同麵包班同學仔對甜品真喺樂此不疲,更喺樂在其中!
個人評分
味道:8/10
環境:8/10
服務:8/10
抵食:7/10
平均每人消費:HK$88
餐廳資料:
Joyful Dessert House
旺角黑布街74號藝興大廈地下2及3號舖
2856 1886


text:
Wow, 好難想像我位小公主初中畢業,暑假後就是一位高中女生了!而我位裙腳仔小王子都小學畢業囉!我呢個做人啊媽嘅連續兩日參加佢哋個畢業禮,真係好感動呀!
首先係昨天小王子嘅畢業典禮,一早起身幫佢執番個靚仔樣先,著番叫恤衫,打番條呔,皮鞋西䃿不可少,指定畢業生打扮.
老公呢兩日請定假幫對寶貝影靚相.畢業生進入禮堂後就唱下國歌,校長致詞咁,之後就頒發各大小獎項.通常呢d時間都悶爆,我同老公已經係度玩手機,突然間聽到台上叫啊仔嗰名,我哋登時定格互望,大家都問對方有冇聽錯.(唉!呢對父母真騎里)
冇計啦!都冇諗過佢咁醒有份上台攞獎,really suprise呀!差d連相機都開唔切影底呢個重要時刻,哈~~~
至於大家問嗰個係乜獎,什麼Parent Teacher Assoication Award. R 爆頭都唔知係乜?
呢件肥仔貫徹無憂性格,一出會場,相都唔想影多幾張,呱呱嘈話肚餓叫快d去食飯.食飽竟然話要返屋企瞓晏覺,佩服佩服.
小公主升上初中就好似昨日的事,今日又話畢業,時間過得真係快.
因為小公主係天才班(呢邊係咁叫,即係成績全級最好嗰班),所以代表畢業班致詞嗰位女生都係來自小公主嗰班,仲要係佢嗰best friend添!
循例又到頒獎時間,但冇悶爆.雖然啊女無份上台,但佢好幾位老友仔同學都有份得獎,我老公就係咁幫人哋啊女影相,笑C.
我位小公主性格樂觀,BB時已經是個愛笑寶寶,所以由細到大都好多朋友仔,個個都好friend, 佢嘅學生哥生涯一直都好愉快,希望升上高中大學都係咁啦!


text:
不過廋身效果都係麻麻地,始終都唔會係一下就可以即刻廋到十幾磅,但係我近來發覺我不斷做Gym卻不會廋反而Keep 住冇升冇跌
但有一次我腳痛的關係,我沒有做二星期的Gym 反而同事們卻跟我說Baby 你好似又廋左啦
慢慢的,我就會買月票去做Gym,做夠後就會抖一星期,當給雙腳休息休息,也給身體慢慢調整~
但係有一次有個朋友跟我說,其實你都幾Baby Face啵,開頭當然以為佢話我Keep 住後生樣啦
點知原來佢意思都係想講我有BabyFat 架同埋我都係水腫一派架~咁唔通真係同我身體係一樣?因為水腫所以我做Gym 一停就會廋呢?
所以今次我就一於試下呢款 啦
或者你會問咩係排水茶呀?'係唔係好似之前有個廋身烏龍咁架? 一包包茶包咁?
其實今次我呢款
排水茶 係沖劑就唔係茶包款黎既~
其實我都成日聽到有人話你係水腫啵,應該唔係有大量脂肪係身上面,咁究竟咩先叫做水腫咩先叫肥呢?
如果大佬你原來係脂肪而肥既,你飲極排水茶都唔會有反應架啦係唔係先?
所以要了解自己身體體質而作出適當既產品去使用,不如一齊睇下點樣先為之水腫啦
其實水腫既成因都係[血氣,淋巴循環不暢,體內既水氣停留係身體入面>
導致會眼皮面部.手指面部腹部,小腿,腳背,足踝腫脹浮聚~
我應該重左幾樣~眼皮之前化妝師旺旺都有同我講,其實你都係雙眼皮不過因為有D水腫所以唔明顯
雖然睇我面尖尖咁呀,其實係側面睇落真係幾腫下架~由其我前一晚唔夠訓或者飲左水,隻眼仲會更眼腫TIM~
係飲用呢個產品當然需要了解一下佢地既成份先啦,唔係真係唔知飲左咩落肚都唔知~
或者你睇完d 成份都唔知點解會可以排水?不如睇下生物科技研究院研製既野啦~
首先有其中三項食材 就可以幫助快速排水既,以下就係單單一個成材就可以可以有咩功效~
當然要了解番呢件產品既營養成份先啦,唔係一路一排水原來個脂肪量好高咪出哂事~
但今次呢個排水茶係完全0脂肪啵~~~同埋仲有教埋你點樣去飲呢個
排水茶tim~~~
講左咁耐d資料性既野你都悶啦係唔係?資料性就唔講咁多啦好冇
一於拆個盒睇下入而有d 咩先啦?咁其實一拆開個盒就會見到盒入面會有十條既沖劑
咁都夠飲十日既~不過如果你想快d 見效d 既,最好呢當然係一早一晚各飲一次啦!!!
沖劑方面就係咁,帶點啡黃色既粉狀~倒出黎個陣就已經有少少中藥味
當我以為呢個排水茶用室溫水倒入去就攪勻飲啦,點知一倒左一半就Feel 到唔對路...
點解會一舊浮左起既.....點知.....真係出哂事~當然我都有飲既不過好奇怪囉
第二日我就已經冇咁蠢啦我今次先用左熱水沖左先~~就終於唔出現一舊舊既問題啦
當開左熱水個沖劑之後,就可以加番室溫水啦~我建議唔好落冰水~因為對女孩子真係勁唔好
雖然有d 中藥味~但係飲落一d都唔覺,仲好好味Tim 架~
小小總結: 呢個排水茶我連續飲左十日,除左味道都真係幾好味,有少少帶甘但絕對唔苦,但係我盡量都係朝早飲,因為飲左佢之前真係勁多小便去呀,平時我番工一個朝早可能食左碗麥皮,飲左杯咖啡加多一杯水/茶啦~最多一朝去兩次廁所!不過自從飲左排水茶之後差唔多每朝起碼都去3-4次,最重要係個人唔會咁攰就真,飲左咁多日,我第四日開始完全冇掂過咖啡黎提神,當然你冇可能成2-3點先訓啦,最重要我覺得自己個面好似仲尖番d 啵~~
唔知你地又覺得我有冇廋到呢xdd 講個小咪咪大家知~我呢個七月停左冇做運動~我冇肥到仲尖左我真係勁感動架
其實呢個排水茶最好既功效就係一早一晚咁飲架,不過係因為我怕夜晚會去廁所
不過我好記得有一次我朝早趕住出門口唔記得左飲完先出門口,夜晚番到屋企先補番飲~但係出奇地我唔洗夜麻麻去廁所,一覺訓到天光XDD
黎緊我會再試下Keep 住一早一晚咁飲睇下仲可唔可以廋落去先
睇完我既效果都覺得好有興趣試下?快d 去萬寧揀啦~只需要百幾蚊~就可以去水腫又唔苦又健康你唔會錯過卦?
如果你有興趣會留意到我動態,也希望你給我一個Like
如果你有微博,都請關註我:
http://weibo.com/siuangel


text:
今朝抽血 所以同阿 Head 講會 10 點先番菇場 咁啱里奧大人又遲小小番菇場 真係好嘅啫 ~
我抽完血番屋企附近巴士站時 送車尾 點知原本果架就係里奧大人坐緊嘅巴士 真係無緣咁呀 ~
不過 我好快就有車 追得佢好貼 同佢到達嘅時間係一樣 太好喇 唔駛等黎等去嘛 ~
里奧大人熱氣 無乜胃口 所以同佢 share 榨菜肉絲米粉餐 有炒蛋 麵包 奶茶 再加多件奶醬多 咁就夠飽喇 ~
番到菇場有嘢做 不過 me 下摩下咁做 呢排瞓得唔好 所以唔可以太博命呀 ~
媽咪知里奧大人熱氣 特登煲咗花旗參雪梨豬展湯 咁所以晏晝就同媽咪 里奧大人去美心皇宮飲茶 ~
百花釀茄子 - d 麵豉汁超好味呀
潮州粉果 - 皮薄餡靚 又係超好味呀
銀魚肉片飯 - 我無食 不過應該都唔差呢 銀魚同肉片份量唔小架
薑蔥牛柏葉 - 個汁都好味 不過油咗 d
叉燒包 - 美心嘅包點真係整得好好食呢
蓮蓉包 - d 蓮蓉唔鞋 都唔錯嘅
番到菇場又要諗晚餐煮咩 都真係諗咗唔小時間呀 ~
是日晚餐 - 滷水小拚盆 + 菠菜
滷水小拚盤 - 7 隻雞中翼 ( 冰箱 ) + 1 隻雞腎 ( $3 ) + 1 磚滷水專用豆腐 ( $3 ) 今次整得好食噃 初初諗住好快手 點知都要 40 分鐘先燜好 噢 ~
菠菜 - $5 份咋 仲可以分兩餐食 勁勁勁勁抵呀 ~
執枱嘅時候 無啦啦發現個蘋果有張 Label 好似印水紙果 d 呢 我真係第一次見架咋 ~


text:
潮州二寶 - 菜甫好味呀 不過就咁食就鹹咗 d 所以叫碗白粥 一齊食好好味架
白粥 - 完全唔熱
干炒牛河 - 想試下炒嘢 都唔錯
鮑汁螺片扒西蘭花 - 個芡汁太杰喇
頭抽蜜絲豬扒 - 我今次勁喇 完全無食過呢個餸囉 見到都驚 我今次又問姑奶 問佢如果無咗呢個餸 佢仲黎唔黎 佢諗咗一下話唔黎 笑爆咀呀 佢真係好愛好愛呢個餸囉 上次話 10 年都會食呢個餸 同埋原來佢一個星期仲會外賣幾次呢個餸番屋企食 佢話懶諗食咩喎 我超勁佩服佢可以咁食法
( 3-MAY-2014 SAT )
終於每月一 off 對於我黎講係大日子黎架喇 哈 雖然我好攰 但都想出去行下 散散 d 負能量呢 ~
瞓到 9 點半就醒咗 lu 之後懶床 差唔多 10 點先落去食早餐 ~
牛肉腸
炒蛋配牛油多士
五香肉丁腸仔出前一丁 - 不過 d 丁唔好食
11 點幾出門口 坐 619 再轉 603 去到中環三號碼頭就坐船去長洲 感恩有豪華位 仲要係上船無耐就開船呀 雖然坐慢船要 1 個鐘 不過唔緊要喎 因為我都係瞓覺 仲要係勁好瞓果隻添 ~
我坐窗邊位 好在唔曬 哈
都好多人入長洲呀
影呀影
呢張好好 feel 咁噃
一棟棟好似積木
我地唔係坐呢 d 船
仍都唔係坐呢 d 船呢 我地坐大船 所以好定 唔會暈船浪 但又會令妳好好瞓 哈哈
里奧大人話好大浪呢 不過我地坐大船又唔覺好拋噃
一出碼頭就見到好多人 可能 d 人黎睇包山同拜神啦 ~
我最鍾意嘅紮染裙同紅鞋子
里奧大人周圍影
動作一致
我唔知里奧大人影咗咩 咁 load 相嘅時候我又無咩認真睇 我話呢張好溫馨 第時我地兩個老咗咁休閒就好 lu 之後佢話紅色衫果個係男人 嘩哈哈 鬼知咩
繼續影
居然比里奧大人影到好嘢 呢個女人棟高隻腳傾電話 里奧大人仲話當時好大風 佢條裙吹起咗 佢話好在唔係企喺佢前面影咋
差唔多 1 點就去蘇波記食 lunch 佢地話今日廚房得一個師傅 所以一係 set 好哂嘅套餐 咁我問個男仔有無得散叫 佢話無 咁我諗住走架喇 不過再問老闆娘 佢話有得散叫 不過會等好耐 咁我地都無問題 因為我唔想試另一間 不過今次都整得唔好食囉 慘 同埋居然要加一服務費 食咁耐都未試過咁加一囉 同埋今餐都唔飽 但就一定唔會加單 因為唔知等幾耐呢 食完都已經 3 點 平時無問題 但今晚探媽咪 所以要爭取時間呀 ~
豉汁蒸鯧魚 - 個汁超勁好味 自己整到就好 lu
豉汁炒蟶子 - 今次份量都幾多
椒鹽鮮魷 - 求其到暈 @@
蒜泥白肉 - 個汁 ok 架 但所謂嘅白肉完全係肥豬肉 根本食唔到嘅 呃錢
大藍妹 - 熱呀 所以里奧大人叫啤酒飲 我飲咗 2 啖都無飲 lu 因為想飲可樂呢
因為坐出面食嘛 所以焗到有 d 眼瞓添 出番大街就舒服好多 只不過無咁焗 但就好熱囉 同埋超勁多人 所以無咩 mood 行同影相 ~
好似比寵物玩嘅玩具
我第一次親眼見到包山呢
係咪代表 3 支香呢 ?!
後面係咁嘅
平時呢度係球場
巨香
都唔知幾多年無見呢 d 風車咯
影埋日子最好 下次唔好揀 5 月初黎長洲 因為實在太多人喇
睇呢張相 我第一句就好想講 邊個細路曳呢 我就質佢個頭埋去 食~哂~佢~~~~
點讀呢 ?!
真識做生意喇
排長龍買平安包
不斷蒸
我鍾意食壽包多 d
雞屎滕 即刻諗起雞屎勝 哈哈
行海灘呢邊
咁大桶啤酒 如果比我 我真係唔知飲幾耐
我好鍾意門口放好多花架 呢間屋主寫明 "內有惡犬" 驚啦
第一次見到呢種花 好特別呀
大紅大愛
曬乾 d 蝦
之後變成蝦乾 ?! 佢地排得好整齊 好靚呀
兜咗個大圈就走喇 見到碼頭排長龍呀 所以去麥當勞食下嘢 過下冷河先走 食完就見到無哂人龍 咁即走喇 聽到有豪華位飛賣 就更加要加快腳步 因為走咗呢班船 要再等半個鐘先有船 但我地要探媽咪 所以唔會等囉 ~
坐船真係好好瞓 我又瞓咗半個鐘啦 我真係好小一日瞓咁多次呢 所以我肯定係好攰 哈 ~
去到中環碼頭都已經 5 點半 所以坐地鐵再喺九龍灣打的去醫院 去到又係 6 點 15 分 一入去都見到家姐 lu ~
探到 8 點就走喇 兜埋工人番屋企 再去搵姑奶食晚飯 其實晏畫都問里奧大人今晚食咩好 點知姑奶就打黎約今晚食飯 咁又好喎 唔駛諗食咩 哈 ~
姑奶差唔多 9 點先到 所以食完都 10 點半 要走喇 無啦啦又落雨 所以又要打的番屋企 又係兜埋姑奶番屋企 我地先番屋企呢 ~
番到屋企即沖涼呀 呢幾晚真係攰到唔想沖涼 不過一定唔得啦 唔沖涼絕對唔會發生喺我身上 哈 ~
搞 le 搞 lu 原來已經 12 點半 時間過得勁快 唔瞓唔得 lu ~
( 2-MAY-2014 FRI )
尋晚瞓得唔好 今朝超級勁攰呀 勁想唔番工 不過唔得啦 ~
早餐食奄列餐 食飽 d 精神 d ~
菇場忙呀 不過 11 點幾就搞掂哂 真係要抖抖咯 ~
Lunch 買車仔麵番菇場食 順便幫埋 PMS 買 因為佢想瞓覺 但我話我腳痛 所以買完會即番菇場 我番到菇場嘅時候佢仲瞓緊 我叫一叫醒佢 佢應咗我一下話唔該之後我就走喇 不過佢原來繼續瞓 仲瞓到 1 點 15 分先起身食 勁呀 ~
勁眼瞓呀 放工即走啦 今晚 5 點 53 分先有 11X 所以我差唔多 6 點 15 分先到醫院 不過依家唔駛買嘢食比媽咪 我都唔會打的 慳番唔小架 ~
家姐今晚拎張櫈比我 所以我 7 點半一定要走喇 約咗 8 點喺屋企停車場交收 好在里奧大人又啱啱番到屋企樓下 咁叫佢黎停車場幫手拎番屋企喇 ~
番到屋企勁忙啦 因為要煮飯呀 因為 d 餸已經醃好咗 咁媽咪又唔會咁快出院 如果唔食就
要掉 所以我點都要煮囉 慘 ~
好開心今日終於用番自己部相機 Canon 真係好唔錯啦 有送貨服務 因為我喺菇場交收唔太方便 所以就送貨去里奧大人公司喇 呵呵 ~
是日晚餐 - 蒜蓉豆豉蒸排骨淮山 + 蜜糖雞翼 + 芥蘭 + 松子仁炒飯
蒜蓉豆豉蒸排骨淮山 - 媽咪比咗 3 條淮山 咁尋晚已經浸好咗 所以今晚一定要食 但媽咪多數就咁烚黎食 我就上網睇到可以加埋排骨一齊蒸 咁樣就會惹味 d 呢人地 我 d 蒜蓉豆豉唔夠味 正確黎講無味 嘩哈哈哈哈 ~
蜜糖雞翼 - 其實呢個餸應該係另一餐黎架 我諗住一晚煮排骨淮山 一晚就煮雞翼同芥菜 但兩樣肉都醃咗 聽日又出街 所以唔食唔得囉 ~
芥蘭 - 尋晚浸好咗 又係一定要食 ~
松子仁炒飯 - 本來諗住蒸熱 d 飯就算 不過隻鑊蒸緊排骨 所以我就用 grill pan 炒飯啦 順便清埋 d 松子仁 嘻嘻 ~
搞掂哂都已經 10 點 超級勁攰呀 抖陣先沖涼 ~
今晚差唔多 12 點先瞓 好在聽日 off 唔係暈都似 哈 ~
( 1-MAY-2014 THU )
我今朝 9 點 15 分都醒咗 不過諗住懶床到 10 點先醒 點知 9 點半電話響 勁驚架 因為如果假期 我屋企人唔會打比我嘈醒我家嘛 點知一聽電話就收線 仲要喺無來電顯示 最鬼憎 ~
反正都醒咗 所以落去食早餐喇 ~
去到大快活又無位 所以去 KFC 食早餐 lu ~
里奧大人做公司嘢 我就睇雜誌同打機啦 之後差唔多 3 點先去食 tea ~
番到屋企里奧大人話瞓晏覺 咁我唔瞓喇 驚夜晚瞓唔着 所以又打機啦 差唔多 7 點就開始預備晚餐喇 ~
我諗住淥菜 但 d 水未滾 咁我打比媽咪 點知佢話 5 點幾量血壓就 160 頭先再量上壓係 228 嚇到我呢 之後我叫佢 5 分鐘後量多次 如果再係 228 就陪佢入院 咁再打比佢 佢話都係 228 咁我同里奧大人即刻打的去媽咪屋企呢 ~
7 點幾去到媽咪屋企 我地一入屋都覺得焗 之後里奧大人開咗風扇就舒服好多 咁再叫媽咪量血壓 都係 227 咁我即打平安鐘喇 因為媽咪有糖尿病 血壓太高驚危險呀 ~
差唔多 8 點工人就番到黎 救護車無耐又到 所以我叫里奧大人同工人打的去急症室 我就跟車陪媽咪 救護員問我嘢嘅時候 電話又響咗 2 次 仲要來電顯示係 "未知 " 第 1 次就無出聲 之後打第 2 次黎 我已經想鬧佢 不過好在無鬧咋 原來係晴晴打黎 不過我話唔得閒傾 叫佢遲 d 先打黎 ~
今次去分流病房 但媽咪血壓高得滯 所以量咗好耐都量唔到 要用急症室部血壓機先量到 又係量咗好耐呀 好在最後都量到 但都係 227 之後姑娘比咗粒藥丸比媽咪食 再 check 埋心電圖 之後食粒血壓丸 再量多次 仲係 228 所以要去觀察病房 ~
媽咪次次入院都好驚青 咁佢驚我都明嘅 但佢最搞笑係話佢唔驚但緊張 咁樣都會影響血壓家嘛 之後家姐同里奧大人問我 媽咪點解無啦啦血壓高 我話醫生無講 同時我又無問喎 所以比佢地問一問完 我即刻問姑娘點解咁情況啦 佢話醫生 11 點前會到 咁我就直接問醫生呢 ~
感恩醫生 10 點 45 分黎睇媽咪 不過佢話都唔知媽咪點解血壓高喎 可能食藥影響都未定 所以今晚要喺觀察病房瞓一晚 咁我都走喇 叫工人留低陪媽咪呢 ~
我陪媽咪入院 我都會好緊張 所以好多嘢都會甩甩漏漏 咁我諗住走家嘛 咁里奧大人就問我有無比定錢媽咪 咁番屋企都有錢喎 咁又係嘅 但媽咪有帶手袋 所以我知道佢有錢嘛 之後我打比家姐話媽咪要留一晚院 如果無事就聽朝可以出院 咁家姐又問我有無比定錢媽咪 哈 佢同里奧瘲今晚講嘅嘢都一樣 咁我都即刻入去病房比錢媽咪啦 ~
11 點喇 但里奧大人好餓呀 所以去食麵 之後佢笑住話好在頭先瞓咗 2 個鐘 唔係就會好眼瞓喎 ~
其實頭先我已經滾好 d 湯 又煮好飯 又浸好哂 d 菜同淮山 所以番屋企即沖涼 之後即刻將所有嘢放番入雪柜 想抖都唔得 嗚 ~
差唔多 1 點先瞓 其實個人係超級勁攰 但心掛掛瞓唔着 不過唔瞓唔得啦 聽朝要番工嘛 ~


text:
金巢宮保蝦仁 - 個金巢 好似食緊生米咁囉
馬拉盞通菜牛肉煲
脆皮咕嚕肉 - 好味喎 真係脆皮呢
餓起上黎就會覺得呢碟餐前小食好好食呢 哈哈 我最鍾意食蒜蓉花生
( 16-AUG-2014 SAT )
今朝同 8 卦食早餐 本來去食開果間 不過坐入面好焗 所以我等埋 8 卦先叫早餐 睇下出面會唔會有人走 咁我就可以坐出面嘛 點知 8 卦打黎問我喺邊 原來佢話唔見我坐出面 以為我未到 咁佢知我唔鍾意坐入面 所以佢話轉場食 ~
番到菇場諗住做埋尋日嘅手尾就可以停 點知無停過手 仍都係放工都未做完 仍都係唔會理佢 星期一再做過 ~
本身約咗里奧大人喺鑽石山地鐵站等 不過佢話好熱 喺官塘等喎 ~
想買風扇仔 不過睇完又唔想買 食埋嘢就走喇 ~
去 Starbucks 飲凍焦糖咖啡 無厘味道 仲要 $42 好在我有 $25 coupon 咁補 $17 就搞掂 ~
飲完就去 Paul Lafayet 拎 cake 之後即搭地鐵番屋企喇 ~
今日有酷熱天氣警告 所以預咗爆熱 番到屋企即沖涼 唔係會痴線 ~
7 點半出門口 同姑奶食飯 差唔多 10 點先走 雖然夜晚 但都係勁熱 ~
番到屋企即沖涼 抖陣就瞓喇 一出咗汗 個人就特別攰呢 ~


text:
譽宴
環境我覺得普通, 係正常酒樓裝修. 相比起太子, 太子裝修好好多.
依度就有一個露台, 可以用嚟註冊 , 而擺酒當晚亦方便賓客走出嚟食煙, 唔洗走落樓下.
尚宴
裝修環境都係普通啦 , 唔知點解好唔鍾意佢d燈.
有兩間新娘房, 大間for 新娘用. 台另一邊又有一間, 但細d , 不過都有埋toilet 的. 可以俾奶奶用. 唔通有好多人反映同奶奶不和. 所以要兩間新娘房??
嘩…. 佢個min-charge 好貴呀 - 17萬. 酒樓咋喎.
玉桃苑
同男友第一次聽依個名, 幫佢改左 “玉蒲團”. 本來都不寄予厚望 . 但出奇地滿意喎.
每一台都有一射燈照住台中間, 所有燈光都可以轉換顏色, 我地可以話食乳豬時要紅色. 中間時間要紫色. 其它時間要轉乜嘢色都得, 佢話到時有個燈光師係度.
Backdrop . 佢有三款 , 教堂, 中式. 西式. 只要一按制, 布簾即刻可以轉換. 好好喎. 咁d 相咪係唔同時段有唔同效果囉.
菜單 . 好多嘢都已經包哂. 即係當晚擺幾多圍就俾幾多錢就得. 無乜嘢要另外加錢.
不過包場min-charge 企得好硬,
一定要15萬. 我地提早年幾都唔可以俾我地包埋場.
因為佢有話俾我地知會點間俾我地, 間完出嚟, 佢只有約3, 4張台做街客生意. 但洗手間就要係返個場度行返出嚟, 經過街客至可以去到洗手間.
所以都要諗一諗.
Club One
未入商場, 係樓下已經聽到音樂聲. 上一層就到30尺樓底既大堂, 但其實只係一個好細小既reception . 跟本不會久留.
上到去至發現原來有人擺酒中. 但其實一上到電梯頂已經係會場, 都幾open.
因為有人擺酒中, 所以只好第二日再嚟過.
聘珍樓
其實都無諗過嚟睇, 因為印象中依間嘢唔係平嘢嚟 . 但反正過開嚟, 就順手睇埋啦.
間嘢係商業中心裡面 . 部lift 好慢. 一開lift, 我都男友都”嘩”左出嚟, 因為見到既係一個空中花園. 可能無諗過係咁. 都幾意外.
跟住我地已經俾佢地既中式裝修吸引住, 因為出面較少見.
負責既經理休息 , 所以由一位樓面帶我地行左個圈了解一下. 但由於佢好多嘢都唔知 . 所以好快走左lu.


text:
已經踏入三歲喇,回顧下呢個月嘅情況先
食
聖誕後期病的期間,食得好差,
不過呢排婆婆話佢胃口好好,食好多.肉類都肯食吓,
湯/雪梨水都肯飲.廣州嘅疏堂姑姐係中醫,
話佢啲啲腸胃弱啲,早午晚如果佢肯都比返啲奶佢食補充吓,
另外同學車媽咪都有教我係啲食物或者飲品再加補能素,
好似啲葡萄糖咁
零食/糖同朱古力佢都好鍾意食,不過我就唔會比多,
薯片唔會食,因為我食親就話好辣,
之後再追住比佢問佢要唔要,結果佢好驚辣唔會食.
汽水都未試過,同薯片一樣爸爸話好辣,佢就唔試
魚柳包,橙汁,薯條係佢嘅至愛
水水同生果都好鍾意,所以Poopoo絕對冇問題
活動能力
返左學之後大小肌肉發展好快,擒高擒低,行樓梯都OK
好多好細微嘅手指動作都做到.
自理能力
扣扭(不過一時時)
去完VV自己休褲(優到歪歪斜斜,好好笑,我當然唔會喺佢面前笑佢啦)
自己著襪 (著親襪就話唔識著,鼓勵吓佢,迫下佢 ,又識!)
著鞋識分左右腳 (教咗佢左右魔術貼要拖手先啱,之後就識調返轉.)
凡事鍾意自己做 (好似有時順手會開埋水壺蓋比佢,佢就會關閉先,之後自己再開.)
除鞋仔自己放好 (有時都會掛著玩,唔記得.)
擰開蓋
抹咀/抹鼻水
去街自己拎袋執玩具
自己除外套
食完飯,碗碟自己拎返比姐姐
電視遙控大細聲
電腦mouse控制開好學校網站自己睇相/自己揀歌仔聽
VV
已經全部自己去,喺屋企有時姐姐同婆婆忙緊,
佢去自己去完會拎出嚟想幫手倒埋!!
(嚇C姐姐, 因為倒瀉咗佢要抹架!)
夜晚佢要VV, 會起身去,不過會叫我地.
唔會去落片片,其實可以試吓介埋夜片,不過見冬天可以遲啲先
出街太高同dirty嘅兜兜爸爸話佢就會話唔V 到..不過到好急就可以去到.
試過淨係我同佢出街,要VV,帶佢入面女廁,
佢就同我講話自己係男仔,要去男廁.
我話但係我去女廁,佢入到去都唔會去到!
有次除哂褲,企咗一陣,先話冇,
我咪抱返佢落地,點知就呢個時候有...
其實好多地方冇小朋友廁所其實都係好唔方便.
poo poo
屋企完全冇問題
通常佢喺街嘅廁所都去唔到poopoo,不過有次可能太急,
於是我夾住佢都去到.而家出街已經冇用片好耐,係夜晚保險啲有用
仍然係一個好友善嘅小朋友,會帶住玩具到公園,
見到小朋友拎出分享叫小朋友一齊玩(其實可能係show off)
會同人地一齊玩.
街上嘅搭訕粉絲有時會好怕醜,有時會好主動say hi.
見到街坊同佢笑會笑返同打招呼(不過有時要鼓勵先得)
會關心人, 媽媽話唔開心,整親會錫吓我話唔使擔心(學電視廣告)
媽媽話累,會揼揼膊頭.
見到有車,就叫"婆婆睇住呀,果到有車嚟呀"
好錫妹妹,成日同佢玩,引佢笑.
不過有時妹妹會拎佢啲玩具,都會大叫NO
(仲係鍾意同妹妹講英文...)
然後推開佢,我地都會教佢,
妹妹想睇吓佢啲玩具咁靚,一齊分享.
做錯就堅持要佢同妹妹道歉.
大部分時間同姐姐相處好好,唔會話姐姐新嚟就唔跟,
有時friend到指明要姐姐同佢沖涼.
有時姐姐做嘅野唔啱佢心水都會大呼叫姐姐,
我地都要佢同姐姐say sorry.
唔想養成少爺仔,自己做到嘅事就會叫佢自己做,怎至幫返姐姐,
拎妹妹片片.拎水水,拎褲仔衫仔,拎襪仔.幫妹妹抹口水.
終於肯比媽媽幫佢吹頭.
唔計聖誕節病嘅唔正常時間,今個月超乖,
印象中冇咩喊過,冇咩扭過計.
(媽媽比十二個讚, 咪講)
有唔聽話,講吓數都拆得掂
例如,朝早起身返學有時會話唔換衫住,
同佢講鐘嘅字跳到6字就要換,佢就會成日問住到未呀?
有時會叫佢睇住新聞台嘅跳字時間,等佢自己睇.一到佢就提返我.
講野好叻,好多聽到佢地講野都覺得佢唔似三歲,
一句句子不特止,
仲要用”本來,以為,點知,跟住,諗住,不如”
睇玩具依依然會話下次買.唔係而家買,
未試過扭買玩具
(因為我地已經主動買咗...wahaha 講笑)
唔會好特別癡邊個好獨立,
聖誕病果期好癡我.
而家瞓教都要我地講話吓故事講吓果日發生咩事先,
有時話出去換件衫返去都會自己瞓咗.不過我都好珍惜陪瞓嘅時間,
所以都會盡量陪吓佢.
呢個月最鍾意嘅pose


text:
Friday, 11 September 2015
包包兩歲(1) : 907 2nd birthday party
20 comments:
Happy birthday to 包包~ReplyDelete
最緊要身體健康, 快高長大~
包包生日快樂﹗女仔講嘢係叻D,包包好快都會變成咁﹗ReplyDelete
生日快樂包包,咁快就兩歲啦,我仲好似無幾耐前先睇到佢一歲rainbow生日,點會咁快架!!!ReplyDeleteReplies
好開心你記得上年係RAINBOW PARTY呀!Delete
包包生日快樂呀.我都打算買一部scooter俾瞕瞕玩呢ReplyDeleteReplies
買啦買啦, 我地買左啦, 包包勁LIKE呀Delete
哇....包包好艷福啊,有好多美女相伴 ^^ReplyDelete
包包2 歲生日快樂,身體健康,快高長大喔 ~~~Replies
多謝EE!Delete
咁岩同日出生既都係女仔呢
包包好勁, 細細個俾女圍, hahahaReplyDelete
生日快樂呀Replies
咁岩同日出生既都係女仔呢Delete
我怕佢地大D唔岩玩呀
原來包包的同年同月同日朋友仔都係女仔, 包包好豔福呀 HAHAReplyDelete
我都無俾諵B食薯片呀, 連紙包果汁都無俾, 大個好多機會食呀~~Replies
907得6個BB, 咁岩同日出生既都係女仔呢Delete
講得o岩呀, 所以我見到佢地食時都O咀, 不過我諗佢地都唔係成日食既....
佢哋好可愛,我都無比薯片anki 食架,好多零食都無,糖都無粒,最多係佢老豆帶佢食麥當奴薯條ReplyDeleteReplies
包包都係, 無咩零食, 唔係我唔畀佢食, 係佢自己唔食呢....Delete
尋日第一次同佢去麥當奴, 佢都唔食薯條, 但就勁LIKE橙汁
佢哋好可愛,我都無比薯片anki 食架,好多零食都無,糖都無粒,最多係佢老豆帶佢食麥當奴薯條ReplyDelete


text:
行完沈廳同張廳之後, 又係到咗食飯時間了, 出發前我地一早買咗最新2008的旅遊書, 佢介紹有一間食店價錢ok, 食物又幾好. 我地根據書上所載, 找來找去都找不到始店, 初初我地以為是否我地唔識睇地圖呢.. 又或是我地行錯路呢. 我地真的行咗幾次, 但都找不到書上所講的酒樓, 所以我地最終決定放棄.
周庄入都有不小食店, 好唔好味呢就真係唔知啦, 我地最終選咗一間唔面幾好, 但裝修又唔太輝煌的酒樓
進餐係位置於2樓, 上咗一條又長又斜的樓梯, 我地便被店員安排座下, 店員送上周庄阿婆茶, 佢話係呢到好出名, 好好飲的.. 但是.. 我一點兒也不覺得好渴
我地叫店員介紹一下有乜名菜, 佢介紹咗 -- 萬三蹄, 盬水河蝦, 仲有係唔記得咗叫乜野菜同無影到相的魚
先講萬三蹄, 係咁多樣菜中最好味的, 我自己就覺得有點兒油, 除咗每間酒樓你可以食到之外, 仲有好多門市真空包裝for 手信
盬水河蝦, 書中讚話肉質甜又爽, 但實在太細隻了, 所以要食好耐先食得完. 味道到ok 啦
至於唔記得乜名的菜, 如果有網友見到我呢篇文章又想去周庄的話, 你記住呢個菜, 係超難食, 我見左枱同右枱都有人叫. 但佢都都係食咗小小就無食了
最後來的是魚, 我都係唔記得乜野名了, 但係好多骨, 唔好味
呢餐成為RMB166完, 你問我平唔平呢. 我覺得唔平, 其實d 野應該好平的, 但可能係旅遊區, 所以價錢都有點貴
食飽飽之後, 我地繼續周圍走走, 圖下係全福寺, 係坐落在南湖之畔, 係面水而建,
呢到就係古牌樓, 兩面有 及 之字
我地向周庄都買咗不小食物, 好多都有得試食, 我覺得樣樣都好好味呢


text:
近期天氣回暖,去吊手岩幻想可以影到通山杜娟花,事實係仍然開得疏疏落落.
坐巴士去耀安起步,沿路有指示.行到去燒烤場有堆卜土,有些已經灰左,有些明顯冇差,得好少hp,炸幾下就灰,UPC左九成約廿粒.行到上去右邊上吊手岩,左邊上昂平.上一陣已經見雲海,可惜同時又好大霧.
花都未算開得多,我覺得最多三成
見返麥4
一落低些少,已經一片白芒芒,地面濕滑
到 水浪窩過對面上雞公山,一邊上一邊諗去塘口好定老老實實北潭坳,最後都係醫肚要緊,食豆花先,13蚊碗,有彊汁糖水,好食過大尾督那些多多聲.最後都係去左高塘,為了在黃石郊遊徑起CF,但之後要行返上北潭坳,不然起CF會細一個碼.係北潭坳乞key已經冇heat sink,順便又休息,最係攪左半個鐘都係得4條key,已經三點幾.
落山都冇跑足,行下跑下.那時已經冇人同一方向行,個個都返北潭坳.得4條key,填得半個水塘都冇,填住先,再等5分鐘都未必一定有多條key,咁等法八點都未行完.
鹹田
西灣死水潭有紅潮
去到西灣山先有人同一方向,有幾個老外休息正好我睇緊使唔使炸卜土斷藍線,爆曬粗話Fxxking far,我話佢知行多1個鐘就到,唔知佢之後一個鐘行完未,如果未,唔佑有冇爆曬粗話我.西灣山都仲有好多人落緊山,十幾廿人.由浪茄上返東霸,一堆人等的士,三個人已經非法集會,果到一定有50人以上.
西灣山望浪茄
落到浪茄,滑翔傘都收工.仲見好多人露營,十幾個營,夜晚應該冇覺好瞓.
見到個牌,又行下跑下返出去,麥21用左四個鐘35分左右
最後填完色回程食晚飯時已經比人炸,估唔到西貢九點幾十點都仲有人會玩Ingress.加埋今日填果幾個CF,Illuminator終於升到白金,不過個Lv仲係得11,哈哈.
左邊細三角係吊手岩水浪窩,中間長三角係水浪窩連去黃石,右邊係北潭坳連麥12沿途.
全日行左約45km


text:
11月13日
係酒店食左早餐後出發去參觀宮川朝市,朝市營業時間只係上午幾個鐘,到十二點就收哂架啦,條街唔係好長,一陣間就行得哂,多數賣蔬菜同漬食品.
o的蘋果好爽,唔會太粉,連我呢個唔好蘋果既人都覺得好食,後悔無買返香港
...
跟住行去出頂睇高山市全境,今日陰天有幾滴雨,比尋日好左好多,上到山頂出左一陣太陽,影出黎靚好多.
影左一大輪相,跟住去食午餐,今日食 udon,呢間係以手打 udon 出名,我叫左一客天婦羅 udon,味道都幾好,不過 udon 唔係好彈牙.
食飽後因為各人既相機開始無電,所以決定返酒店差一差電先再出發.
休息左約一個鐘,見個天開始有返太陽,我地即刻起行去另一個景點 - 飛驒古川.
由高山站去飛驒古川搭火車只係需要十幾分鐘,沿途天氣開始放晴.飛驒古川係一個好細既市鎮,我地係咁易行一行差唔多行左大半個飛驒古川.
飛驒古川出名既景點只得兩個,一個係條小河流,條河流真係好細好短,可能呢兩日都落雨所以o的水好俗唔清,由於真係太短唔使好耐就行哂,跟住就去另一個景點 - 古街.
古術亦唔係好長,大約兩至三個街口,有好多地道野賣,我地試左一串飛驒牛串周燒魚餅,兩樣都好普通,牛串要 ¥500,又貴又麻麻地,好彩係 share 食o者.
行下行下,我地去左另一邊食炸牛肉餅,佢o的 ham 係用飛驒牛加薯仔炸,¥200 一個好大個,o的皮炸得好脆,可惜太大個加上好油又肥,又無乜味,食到一半巳經唔想食,不過唔想 side 野格硬食哂.之後就搭火車返高山市.
返到高山市我地去左便利店掃貨,之後行去旅館附近一間叫松喜壽司食壽司.
入
到去得個嬸嬸識講少少英文,份英文 menu 又太簡陋唔識睇,又唔想食 set 因為唔想食個o的卷物,又驚叫 omakase set
會好貴喎,後尾有個師傅走埋黎話幫我地簡,經我地討價還價後,最後以 ¥3000 一個人成交,同師傅講左幾樣必食既,其餘o個o的就由師傅挑選.
左邊o個款師傅話係魚既一部份,朋友估係內臟,唔知係真唔係,
不過味道真係一流,一o的都唔腥又唔"流"
呢個 set 總共有 13 件壽司加一碗麵豉湯,食到我地個個捧住個肚出黎,其中一款未食過既魚內臟壽司,入口即溶又唔會好腥,o的海膽亦都好滑好新鮮,¥3000 真係好抵.
食飽返旅館執拾行李準備聽日返名古屋.


text:
講個好消息比你哋聽, 琴日去咗覆診, 陳醫生話個傷口好靚, 無發炎, ok.
同埋份化驗報告出咗, 暫時睇唔到係癌症, 唔駛擔心.
不過因為有啲細胞腺體都係睇唔到,
但係以佢的經驗及觀察, 都應該唔係癌症,
但係佢話最好每6個月就要將入面的細胞化驗,
以確保無事. 但佢有講, 因為我的子宮頸今次都切咗好多,
所以要好好休養,
同埋第日有bb, 真係要好小心, 因為會好容易流產.
同埋陳醫生同我老公講, 話我的扺抗力好差,
好番之後, 一定要做番運動同埋食番啲維他命c,
見完醫生後, 係出面坐等比錢時
老公就同我講, 佢話都係佢唔好,
以前老婆成日都做運動, 飲食習慣都好好
跟咗佢之後, 連帶運動都無做,
老公話, 聽到醫生咁講,佢好驚喎, 佢話等我好番哂,
真係要同我好好計劃做運動
佢話唔可以再咁樣比我身體咁差
唉....男人呢...真係要到有事先會知驚的
睇完知道唔係癌症就放心哂了.
病假放到23號, 24號星期一返工.
個心輕鬆咗好多
我諗過了, 身體係自己的
癌症係好多時都係個人唔開心而出嚟的
我都係要好好保護自己
無論咩事發生
我要好好學識平靜, 唔好咁激動, 咁上心
輕鬆啲面對囉...
唔係到時攪到自己有病
咪又係自己辛苦之餘
仲要埋愛我的家人及朋友擔心
放心啦....大家
我識諗嫁了
我心情好咗好多lu....
謝謝您們一直在我身邊, 無放棄我, 無離棄我.


text:
化妝已經成為我生活的一部份
我有D舊同事講過佢地就算落街買個公仔麵都會化全妝
咁我自己又未去到一個咁誇張的地方
間中都會素顏去街,但多數都係唔知醒返學的日子
唔化妝最多都係無咁精神及同埋比D 朋友話黑眼圈好嚴重
之前我一直用開Bobbi Brown corrector,我唸都用左成兩年終於都用晒
Bobbi Brown實在係太乾,真係唔係好岩我用,但就遮得幾好
一直都有留意邊個牌子Concealer好用,又無咁乾
本來想買laura mercier,但係佢又缺貨要等成個月先至有貨,我2月尾留左電話,到現在都仲未有電話通知,可能laura mercier concealer真係出名好用啦!
由於我唔等得,所以我最後買左Bourjois Healthy Mix Correcting Concealer 見佢係新出及之前用過佢d concealer 真係保濕度好好,用了成日都無眼紋,最重要係平!咁大支都只係 $96 (10ml)
但係Bourjois Concealer唯一一個缺點係可以選擇的色系比較少,遇到我這些嚴重黑眼圈的人,其實會偏向買一個偏橙色的concealer,再溝淺色咁個遮瑕效果會好好多,如直接用Bourjois Healthy Mix Correcting Concealer,我個黑眼圈遮出來的效果會變灰
,所以我自己會用Bourjois有掃個隻遮瑕打底,最後起面就會用Bourjois Healthy Mix Correcting Concealer.效果出來會好D,但都係遮唔晒我個超級黑眼圈...


text:
小朋友講嘅野,好大部份都係學我地大人㗎(其他都係睇電視學,所要小心選擇!)
我地同小朋友講野,都要有相當嘅技巧
講野要正面~呢方面好影響小朋友嘅自信㗎
小心你講嘅野可能會產生小朋友妒忌(呢到有提到)
想小朋友聽你話,先要問下自己,佢同你講野時,你有停低聽佢講野嗎?
好多時小朋友講嘅野好似好無聊,大人覺得唔重要
但係喺佢地嘅世界,可能係好重要㗎!
小朋友唔識分輕重,你就要慢慢教佢乜野係重要,要即刻同你講;乜野係唔打緊嘅,可以遲D先講.小朋友累積生活經驗,慢慢就會學識事物嘅輕重
你想小朋友幫你做野?咁就要睇下你嘅想像力有幾多啦!
例如小朋友唔肯上跳舞堂...
試下唔好講"唔好咁曳唔上堂呀!亞媽畀晒錢㗎啦!"
試下..."仙仔同公主都上跳舞堂㗎! 如果你唔上跳舞堂嘅話,咁你下次去廸士尼咪無得畀D公主睇你跳得幾靚囉!"
又例如我喺房餵緊奶,漏咗舒韻張BLANKET喺廳,想叫兩個女幫我攞...
如果我話"你可唔可以幫我落樓下攞舒韻張BLANKET畀佢呀?",佢兩個好大機會唔理我T.T
但如果我話"你過嚟呀!我有個秘密任務畀你做呀!做完舒韻會好開心㗎!"兩隻野會即刻樸過嚟爭住做㗎!
呢D技巧對於生於香港嘅我,仍然係好陌生,都係老公教我嘅.我都仍然磨練緊:)
希望大家都有所得著,一齊努力呀~


text:
我哋搭車去到九龍城賈炳達道公園附近落車,行過嚟5分鐘就到!LUDUS Club就位於豪門,所以離遠都已經可以見到唔難搵!
行樓梯或者搭Lift都可以,一上到嚟兩個小朋友已經除鞋跑咗入去一陣要玩嘅場地
望住呢個咁乾淨嘅場地真係諗唔到一陣間會變得幾污糟
呢個芊芊一入嚟就跳上大沙包,真係冇佢收!
書真係多不勝數,仲有好多布偶公仔可以拎上手玩,真係夠玩一個下晝!
等媽咪同你講番個白雪公主嘅故事啦(大家睇到邊個扮演巫婆邊個扮演公主啦!哈哈~)
時間差唔多,我哋要開始大玩一番啦!
堯堯老師先試範一下將顏色印在牆上,讓小朋友習慣一下
各位小朋友出動啦!有D小朋友就驚污糟唔敢行埋去,不過在爸媽鼓勵之下都出去嘗試一下
其實我哋要俾小朋友多D空間,唔好成日話呢樣唔得,嗰樣唔得,令佢唔敢嘗試(當然我都在學習當中)
兩個完全唔怕污糟塗滿整幅牆!
老師逐步的開始讓小朋友的身體再塗上更多顏色
呢個妹妹開始有少少卻步了!但仍然願意試一試
然後老師要小朋友用身體在牆上碌嚟碌去,睇吓芊芊個樣幾勉強幾唔願意
但係出番嚟爬喺地下芊芊又OK喎!睇佢一面都係顏料
哥哥仲利害,將顏色撥到周圍都係,企喺佢附近嘅家長同小朋友都中哂招
芊芊小姐已經進入瘋狂狀態,準備要向我攻擊!好驚呀...
呀哥!唔好整污糟我部相機呀~
一場激戰之後,佢哋由頭到腳都已經充滿色彩,真係好靚!
又到下一個環節,今次老師俾咗一個好似絲襪袋內裝住一個豆袋,俾小朋友拎住彈下彈下印顏色落地上
再出動埋"滋滋"水壺,老師仲細細聲喺耳邊叫小朋友噴自己爸媽,今次慘啦!冇帶衫換~
雖然係咁,但係見到佢哋咁開心,做呀爸呀媽的又好願意俾小朋友噴到周身顏色
諗住活動都差唔多完結,原來仲有最後一個環節,就係將地上嘅大紙張捲上嚟形成一個充滿色彩的時光隧道
讓小朋友一個一個排隊捐入隧道!所有小朋友都非常開心
最後一齊污糟影番張大合照!
設備齊全,唔講以為係俾大人上堂用的房間!
校長想得非常周到,裝修時已設計了這伸縮台階讓小朋友站在上面上課
連中醫藥房都有,咁音樂舞蹈室一定唔少得啦
裡面擺放住各式各樣的樂器!
佢哋興奮到咩都拎上手玩一餐
最後呢個科學實驗室,都佈置得好靚!
放在架上的動物構造模型真係靚到痺,好想問佢邊度有得賣!
連平時好鍾意蛙蛙嘅芊芊,一見到呢個解剖蛙蛙模型都話好核突
LUDUS Club Artistic Mess 簡介
活動日期
2016年6月18日
時間
2:00pm-3:00pm
電話
2382 0061
電郵
info@ludusclub.com
網頁
www.ludusclub.com


text:
體驗團報告
Schwarzkopf
Ultimate Oil Elixir
金緻潤澤系列25 like +1
體驗評鑑報告
allaboutlaam
年齡:25-29
膚質:混合性 / 髮質:硬關注 體驗達人
其實Schwarzkopf金緻潤澤洗護系列的使用方法同普通的洗髮乳用法一樣 , 都係濕左個頭之後將洗髮乳 / 澤潤髮 / 髮膜 揸均係個頭道, 輕輕按摩 , 再用水洗乾淨 ~ 而個次序係洗髮乳 , 澤潤髮 , 髮膜 , 用髮膜的時候我會將佢停留係頭髮係耐啲 , 大約5 mins 左右 ~ 我大約一星期會用 2-3 次 ! 咁就可以保持頭髮嘅健康喇! 健康啲頭髮都靚啲
Schwarzkopf又出動喇! 一直都係Schwarzkopf嘅小fans , 出新野又可以唔試下, 係人來人往的地鐵站真係不時都見到佢地的出然 ! 上次用了羊絨脂滋養洗髮乳也覺得唔錯, 加上當時冬天 , 滋潤後頭皮的確比較少, 出街唔會好似落雪咁.
而今次的Schwarzkopf金緻潤澤洗護系列更Surpirse , 它集中係斷髮方面, 佢用奢養樹仁精油,可以深入滋養,減少斷髮架!
但當中我最中意嘅係金緻潤澤髮膜 ! 因為有奢養樹仁精油同角蛋白成份 , 明顯我之前漂左嘅頭髮都煙韌左 !
而洗完頭之後都一樣咁明顯 , 如果唔係用左Schwarzkopf金緻潤澤洗護系列 , 佢一定係會打晒結 ~ T^T 依家我只係用五指梳去梳一梳佢 , 你睇下幾順!
先黎一張未用Schwarzkopf金緻潤澤洗護系列之前
Schwarzkopf金緻潤澤洗護系列後: 係吹完頭之下 , 頭髮依然順滑! 光澤同時 LEVEL UP !! 係唔洗用其他護髮產品之下都一樣做到咁嘅效果 ~
我頭髮的底層之前係漂左 , 開叉都少左 ! 少左開叉, 頭髮又點會斷呢 ? 因為角蛋白可以修護髮芯同毛鱗片 , 所以開叉係會少左, 一星期已經見效了 ~
再多個Close up ~ 髮尾一樣唔差 !


text:
嗨!收到你地嘅email啦,開頭我有覆email嘅,後來變左覆唔切,唯有喺呢度覆大家啦.See,都話我唔會有時間打去香港騷擾你架啦,試吸塵機同洗床褥就梗係呢世都無時間做啦.放心放心!啲電話號碼經已比晒人攞去畫graffiti啦,以後邊個過黎三藩市可能隨時會周街見到自己個手機號碼出現喺建築物啲牆上面呀;高速公路嘅路牌上面呀;天橋底呀;貨櫃;公厠幅牆呀等等……
嚇你唔到丫嘛,我而家知啦.由你地比個手機號碼我嗰一刻就已經證明左啦,禧爸驚奇地講:「嘩!佢地真係唔驚你會打去搵佢地架喎!」(我諗如果我真係打嘅話,最驚嗰個應該係佢呀嘩!)
入正題.有某啲blog友應該已經睇到wrapLive嘅相架啦,點解呢?因為佢地已經自行下載兼裝埋個app,重整好埋自己個嘜頭,有見及似,我就即時加左佢地入去個相簿啦.無你份?唔洗驚,家陣咪特登寫篇blog教你點樣download 完裝好個app同埋點樣用個app囉.係呀,你都用得架,大佬!
非常認真咁講一次:我無收錢無任何著數幫人宣傳咩野架吓!個app係禧爸公司寫嘅,寫完想搵人試用比啲意見(即係佢地稱為beta customer),我咁啱用得著,咁啱又有blog友話有興趣大家喺嗰度交流下,就係咁啱架咋,我無變過架……個格.(外型同身型就晨早變到我呀媽都唔係好認得我啦!嗚~~~~!)
入得正題未呀大姐? 入啦入啦……
每當我嘅朋友裝wrapLive之前最常問嘅問題就係:「車!咪即係facebook呀,instagram囉!」No! 梗係唔同啦!
wrapLive最早期嘅口號係Your Favourite Moments, Your Favourite People, Right as They happen. 我將佢譯左做「對的事,對的人,一起拼湊生活回憶」.個亮點就係喺「一起拼湊生活回憶」呢度.究竟點樣一起拼湊呢?
wrapLive特別嘅地方就係容許好多參與者一齊上載相片去同一本相簿度.喺有得上網嘅地方,基本上啲相係即影即上載嘅.就算無得上網嘅地方,你都照樣可以影住先,到你去到上得網嘅地方,啲相就會自動比上載到你指定嘅wrapLive相簿內.例如旅行,生日會,去飲,party,婚禮等等,總之一大棚人參與嘅場合,你又影,我又影,佢又影,全部相都會喺同一本相簿出現,咁大家就唔洗影完whatsapp 黎whatsapp去或去人地個facebook下載返啲相落自己部電話度啦.(其實有幾何會事後下載返晒啲相丫?)更加唔洗影大合照嘅時候係咁輪住將自己部手機交比負責影相嘅路人甲,攪到人地一手都係電話啦.
我平時唔係好用facebook擺相嘅原因係我覺得要喺嗰度set邊個睇到,邊個睇唔到啲相呀,邊個可以上載,邊個淨係齋睇相呀等等嘅設定好麻煩,有啲功能重唔可以喺手機設定嘅,咁用起上黎對我黎講唔係好方便喎.所以無乜喺嗰邊擺相.加上屋企有啲長輩或者我有啲朋友係無facebook嘅,用whatsapp 傳相又散到一地都係,第時想睇都唔知去邊到搵返晒返黎睇!blog又脫期,咁wrapLive就解決左以上嘅問題啦.禧婆婆想睇下我地去旅行嘅相,佢都識開個wrapLive黎睇,新鮮滾熱辣嘅相又有,之前一日嘅相又有,夠佢慢慢嘆完又嘆,嘆完重可以留言添!
除左一齊影過相嘅人可以貢獻回憶之外,其實睇完相留過言嘅人都一樣對件事留過回憶.有時相片有趣嘅地方未必一定喺張相度,睇返大家講過啲乜其實都好好笑,值得回味架.
重未知我講咩?唔緊要,你親身試下就會慢慢明架啦.
- 你可以喺App Store 或Google Play Store下載wrapLive,睇你用咩手機啦;
- 如果係人地邀請你睇佢嘅相,當佢加左你入去佢本相簿嘅friend list之後,你就會收到一個sms(圖一).
- 收到sms之後,你就click條藍色嘅連結線,佢就會帶你去下一步,準備下載wrapLive.
如果你身在海外,無當地嘅上網服務嘅話,記得臨行前熄左你手機收sms嘅功能啦,如果唔係嘅話,嘩!啲收費甘囉!
即使你喺海外上到網都好,若然唔係用緊wifi而係用緊data plan嘅話,咁你都唔好喺呢個情況下下載wrapLive啦,一係就臨出門前下載左佢,一係就搵到wifi嗰陣先下載啦,慳返啲data丫嘛.
click完頭先sms入面條連結線之後,你就會見到呢版野.
好多人下載app嘅時候都好驚見到呢版野,怕比人偷左資料呀或者唔知點咁啦,我個人裝其他app嘅時候都好怕呢版野,不過據禧爸所講,呢版野係AppStore,Google play store規定要問架喎,所有人要裝個app嘅話都要按ACCEPT.
裝好左之後就會見到呢版野(圖三).
- 確認一下你有無入錯資料,喺呢個時候就唔該驗X咁驗,睇清楚有無打錯字.
- 資料無錯嘅話就按YES.
- 更改資料,按EDIT.
大呼一口氣!恭喜恭喜,終於都裝好啦!
裝好嘅同時,你又會收多一次sms,用android機嘅朋友係唔洗理呢個訊息,因為你部手機會自動幫你攪掂.你跳去下一幅圖啦.
iphone嘅朋友就要抄低sms裡面傳送比你個四個數字,用黎做確認.
入左呢版,你就可以喺其中一個相集入面揀張靚相.
- 揀張靚相,然後按右上角嘅 Send.
- 揀好嘜頭後,就繼續做圖九嘅第2同第3點.
攪掂個嘜頭之後,登戥!主頁出場啦!如果我已經加左你入去Life In SF (B) 嘅話,你應該會見到圖十二呢個畫面.相下面嗰堆野係我自己或者親戚朋友嘅相簿 (當然啦,要佢地有加我入去佢地個friend list,我先睇到佢地嗰本相簿嘅相).
黎到呢度,你已經成功下載wrapLive,裝左個app,建立自己嘅wrapLive戶口,整好自己wrapLive戶口個嘜頭,最重要就係成功搭上左口水禧……啲相啦.
按完OK之後,就會進入呢個攝影模式,你可以開始影相架啦.
如果當下唔想影相,你可以喺手機嘅相簿內上載你想保存喺呢個wrap內嘅相片.按.
按完之後就會去到呢版野.你可以喺呢啲相集之中揀選你想上載嘅相片.
例如我揀Camera入面嘅相嘅話,就會見到下一版(圖十六).
一次過可以同時揀十張相上載去wrapLive度.
揀完相,按右上角嘅Send.
成功上載左相架啦!
除非你唔想比任何人睇到你嘅相啦,否則嘅話,就按右上角嘅加朋友入黎睇相或上載佢地影嘅相.
其實呢版就係你手機嘅電話簿,只要你有你想加嘅人嘅電話號碼,你就可以邀請佢加入你呢個wrap.一次過無限人數,你鍾意加幾多個都得.切記,第一次比你邀請左嘅人係會收到sms架,如果你知嗰位朋友成日會去外地工幹而又無用當地電話卡之類,咁就小心啦.一陣唔小心攪到佢變左漫遊收sms就慘啦.
其實我已經加晒所有email過我嘅人架啦,不過有啲重未裝個app.如果你睇到呢篇blog發現自己未裝嘅話,不妨睇下有無收到我比你嘅sms啦.如果無的話,記得話我知.
我估而家呢一刻,你除左對個app有啲疑問之外,最大嘅疑問就係究竟我喺度做乜呢?點解會寫呢篇野呢?
開估……其實我過左黎美國之後,就喺I_M度做tech writer,負責寫電腦軟件嘅說明書.一個對電腦一竅不通嘅人做tech writer確實係幾詭異!所以上面嘅野本來就係我以前日日都要做嘅工作,家陣純粹係義務再操故業,拔刀相助咁啫.明未?
呀~~~幾乎唔記得問,有無人喺facebook比過friend request比我,而我又已經加左你入去wrapLive架?我下一輪就諗住覆friend request嘅人架啦,你唔想重複咁收到我嘅廢話就話聲我知啦.(其實有時唔知人地係咪一個唔小心手指篤錯friend request 比我……唉!唔理啦,厚面皮一直都係我嘅特異功能,我會照樣硬住頭皮問人嘅.)
喂!wrapLive見啦! (呢個就係我喺wrapLive嘅嘜頭,簡直係顛倒眾生呀!)


text:
話咁快又3月啦
好耐都無寫野
因為每日都係FYP
確實無野值得我寫呀
FYP都算尾聲掛
只差REPORT同實地DEMO
講真..之前幾個月就係到苦惱FYP
而家FYP尾聲勒
開始諗我將來搵工返工既野
突然覺得...讀書做FYP都唔錯呀
至少自己一個人做一個人讀者
得閒就同同學出去食下飯
但出黎做野..牽X咁多人
好彩我都算出過黎做下野
都知道少少既..
算啦算啦..到時先算啦
搵到工先算啦我
個日我無啦啦問YTY: 你覺得我地會唔會搵唔到工呢?
佢問返我: 你點解無啦啦咁問?
我答返佢唔知呀..近排不其然就會咁諗
我驚要做雙失呀..
雖然而家我已經成為左個宅女
希望返工可以令我無咁宅啦!!
近排我好唔生性呀
唔知係咪report無思緒無方向
成日走去睇劇玩電腦
點算呢你話
都係下星期去LUR下我老細問佢想點好D
唔係每次我搵好哂資料佢原來又唔係佢想要既野
咁為咩呢
近排我日日都係到買零食物語既野食
哈哈..我同BECKY兩個癲左啦
買左二箱公仔面,十幾包蟹片,三十幾包紫菜
真係好癲呀
算啦
1蚊一包就算啦
反正呢D又唔係成日都有
下星期二要去脫毛呀
突然有少少淆`TIM
我點解要咁樣迫我自己呢
雖然肥FAN, BECKY, 網上好多人都話唔痛家
但..我本身就係極度怕痛既人
連打支針都會喊
我真係唔敢想像我個時會發咩癲
希望星期二快D過啦~~


text:
係等左一大倫之後, 終於可以接新娘啦
按下門鐘, 心跳開始加速, 跟住大門一開, 死啦 講咩好啊?
心情越來越緊張, 混亂中聽到姊妹講左句, 接新娘更係要比d誠意架啦!
誠意? 咩黎架?? 要做咩架? 唔係比開門利事咩?? 點解變左誠意架??
當時真係緊張到呆左 跟住又有人講唱隻歌啦! 下, 誠意都未諗完喎, 又要唱歌,
唱咩歌啊! 死啦, 咩都想唔到啊 help! 好在兄弟忽然間講左隻 "玫瑰玫瑰我愛妳", 但係諗下諗下
好"娘"喎, 又冇第二隻啊? 當時腦海中一篇空白, 完全不懂思考, 死就死啦, 娘爆佢吧啦!
就唱左一句咁大把, 心又想唔好再黎誠意啦! 真係死比妳睇架
好彩 之後姊妹終於問開門利是啦, 鬆一口氣
遊戲一開始, 各兄弟門見到d道具都即時嚇一跳
完來係脫毛帖, 各姊妹仲好有心機咁係帖上面剪左幾個字, d帖更係要"痴"落隻手到
跟住撕反出黎啦不過姊妹話d帖要多d時間"痴"實d, 所以要留到最後先撕喎!
ok next game
下圖所見大家都向下望係到苦笑, 究竟又做咩呢?? 又要留待下次再講囉!
d相實在load得好慢, 攪到我到冇心機寫, 但係冇相又唔好睇喎, 下次到係減d相寫多d字先


text:
Welcome to our world
2016年10月21日星期五
2016.09 名古屋 {Day 5} 名古屋市區遊
2016年10月16日星期日
2016.09 名古屋 {Day 4} 白川鄉散策
明太子用來送飯又係好好食, 不過蝸牛先生唔鍾意佢陣味
我哋行咗兩個幾鐘就開始覺悶了
因為四周都係一式一樣嘅屋
最初見到的確會嘩嘩聲, 但行到一半已經就覺得無乜新意
於是我哋決定提早返去
就係呢個時候, 又開始落, 而且愈落愈大
咁岩嗰一班係預約車, 而且又已經 Fully booked
所以我哋唯有等下一班 (都要成個鐘後)
見仲有時間, 唯有去附近嘅美術館行吓
不過入面好細, 只係消磨到一陣
行完之後就出返去排隊撘車喇
呢班車唔駛預約, 基本上你差不多時間去排就OK
因為車長見多人的話, 會安排多一架車載人, 唔駛擔心 FULL 咗無位坐
出返去高山車站, 好順利地又換到早一班返名古屋嘅車飛
按我哋原本嘅行程, 要八點幾九點先返
而加七點就返到去, 可以行一陣商場先去食飯, GOOD!
行到差不多時間就去食飯
今晚食呢間雞料理
我覺得係個TRIP 最岩食嘅一餐, 好好味!!
今井屋本店 (tabelog 3.55分)
最初同服務員溝通唔到, 以為落咗單, 但原來仲未落
隔咗一陣佢走埋嚟問先知
懶得揀, 我哋揀咗套餐
前菜
呢餐好滿足
見時間尚早, 我哋又走去搵間 24小時 Aeon 超市加藥妝店
(有興趣可以按呢條link)
路程比想像中遠, 而且好偏僻, 沿路好黑好靜
期間又遇到醉酒佬, 都真係驚驚哋
最後成功去到超市, 都有少少收穫
不過走嘅時候又行錯路...反咗方向
好不容易先行到返酒店
呢晚返到酒店又成十一點鐘...
我哋真係日日都好充實


text:
2007年7月9日 星期一
趕客最終回
記得當初老細想搵一間公司整下網頁,有網友介紹左間公司比我地,佢老細親自上黎同我地傾.當時我地唔單止公司細,仲係用緊舊式既宣傳方式,而家睇返轉頭都係一間幾 "地道" 既美容院.佢地同我地傾既唔係網頁咁簡單,而係幫成間公司做 branding.老細係一個穩健派,對於看似浮誇既 branding 唔係好在意,不過我就好 buy branding 呢套,因為可以令我地走出 "地道" 既框框,令客人覺得我地更有規模同埋更有質素,咁先至可以 upgrade 客戶群,前途一片光明嘛.
基於多方面既因素,我用左好多時間瞭解果間公司,佢地既 profile其實真係好堅.之後仲用左好多時間說服老細用佢地既 plan,因為唔係咁多間公司願意投放資源比一間中小企做 branding 的.努力過後就開始合作勒.合作期間,互有火花,不過我都仲做到中間人,令老細多 d 接受新事物,同埋令設計公司果邊唔好 push 我地行得太快,因為中小企行得快會 pk 得仲快.要攪 branding 都要有 plan,並唔係一刀切改哂所有野嘛.
一年過後,我地公司響市場上升格了,吸引左好多其他公司招我地做合作伙伴,甚至有 d 幾 ok 既 design house 都黎搵我地,響 branding 上既功夫一定冇白費.不過由於有其他 design house 黎搵生意,老細多左選擇同比較,就有意轉搵其他公司做,我地試過比 d 細 job 佢地試,不過都唔係好 match 到我地已經 build up 左既野,所以我都唔建議公司轉設計公司,既然有一間合作得好好既,無講走去博大細嘛.
有睇趕客系列既朋友都知道,我地用緊既設計公司同地關係破裂了,其實我真係好唔開心.因為係我一手排除萬難推薦佢地,又係一手推開佢既競爭對手,為既就係一段良好合作關係.作為客戶既一方,我諗我都算係撐到佢盡.不過佢唔願意既,我撐佢又點丫,最後都係咁…
破裂左既唔單止係生意關係,唔知佢明唔明白呢?
2 則留言:
- C.M. 提到...
-
菲菲:
你個效率超高,小弟追到索氣呀!
- 2007年7月10日 下午1:07
- 菲菲 提到...
-
客氣客氣!
不過我想講,其實我已經寫慢左了,因為花左好多時間諗… XD
- 2007年7月10日 下午2:50


text:
Sunday, May 11, 2014
環"疆"單車賽 Tour D'Azerbaijan
22 comments:
大豆有冇即刻揸自己架戰車出黎兜返幾圈^^ReplyDeleteReplies
佢熱到叫救命要返屋企....Delete
天氣真係好好, 我地呢度好大風ReplyDeleteReplies
係呀,勁好天,法國好似仲係好凍咁Delete
大豆長相好似唔同咗,man咗呀ReplyDelete
- Replies
我覺得好熱鬧,但又唔係好刺激Delete
d單車好快. 你影到相咁叻!ReplyDeleteReplies
可能轉彎減了速...我用電話影咋Delete
都唔算多人圍觀喎.ReplyDeleteReplies
可能沿途都可能睇到,所以沒有堆住太多人在同一地方,但其實幾熱鬧Delete
大豆有冇話第時大個仔都要參加^^ReplyDeleteReplies
如果有三輪或四輪的可能會,佢未識踩兩輪呀Delete
拜彊城市街道都好靚,好歐洲,林蔭大道ReplyDeleteReplies
係呀,有D似巴黎架,好多地方都copy巴黎Delete
good entertainment !ReplyDelete
你個邊好猛太陽, 係咪已經好熱啦?ReplyDeleteReplies
乾熱,35度,應該有排熱,會去到四字頭Delete


text:
2013年12月6日 星期五
Day 2 神戶Mosaic,有馬溫泉 (大渋滞)
第二天又以為自己好多時間, 落左去地鐵站食早餐, 食物唔錯, 但咖啡好一般
番到酒店影下相, 當日有婚禮, 大堂佈置成咁樣好GRAND呀, 係呢度辦婚禮一定好貴了
我地係間CAKE SHOP研究D聖誕餅, 呢個時候, 一位外籍酒店大廚出現, 我仲講笑話佢係米芝蓮大廚, 跟住佢無端端同我地吹水, 問我地邊度黎, 我地話香港, 跟住佢話自己以前係香港MIRA HOTEL工作, 住係紅磡, 佢見我對聖誕老人姜餅好有興趣, 點知佢同我地講千祈唔好買, 因為唔係HOMEMADE, 然後送左包餅比我地, 佢話呢包先係HOMEMADE
米芝蓮大廚實在好有趣
10點CHECK OUT, 然後去OCAT間NISSAN租車, 諗得好簡單地放低行李, 跟住揸車黎攞行李
點知去OCAT搵左好耐先搵到NISSAN RENT A CAR
超失望的, 居然係舊型NOTE, 個GPS好唔得, 我要二宮先生代言果架呀>.<
搵次租SKYLINE玩下
係OCAT唔識點揸車去番SWISSOTEL, 結果老公泊架車係酒店附近, 我自己上酒店攞D行李去
是日諗住先去神戶港, 因為係日本假期, 到處都超多人, 好彩係MOSAIC附近泊左架車係多層停車場
呢個位尚算平靜
神戶都有好多名物, 但老公強調我地無位放手信, 所以無MUD買野
總覺得神戶有點似橫濱
滿街都係紅葉
麪包超人不過我唔多好
係呢度無須消費頭兩個鐘係免費泊車, 我地兩點幾就離開, 諗住早D去有馬溫泉, 由神戶去有馬只係26KM, 我見距離咁近無行有料道路, 點知........
遇上世紀大渋滞
好似好誇張, 一上路已經好多車, 行得好慢, 有點後悔無行有料
最後果8KM先係戲肉, 慢到係1小時只行4KM, 我跑步都快過佢
去到有馬溫泉入口, 短短800M可以塞左半個鐘, 由神戶去有馬, 總共塞左3個鐘, 你話驚唔驚, 攪到我超煩躁
我覺得有馬溫泉咁出名, 道路系統居然咁差, 果度咁多大型溫泉旅館, 只有單線雙程行車既路, 好驚, 有馬仲要係貴到嘔, 好似我係假期入住, 講緊要6,7萬YEN一晚
去到旅館(月光園遊月山莊)果然冷清清, 因為個個都塞車未到, 如果各位要假期入住有馬溫泉, 記得坐電車去呀
一入去就招呼我地飲茶
要穿過橋先去到房間
上到房無耐就要去浸貸切風呂
好彩訂左6:30PM, 原本想早D到去六甲山, 結果呢個行程取消了
去貸切風呂要去月光園的另一家旅館鴻瀧館
如果係白天黎應該好正, 呢個係酒溫泉
貸切風呂設備齊全, 毛巾都唔洗帶
一浸完就去食晚飯, 自助餐選擇不算很多但每款都好精緻(因為我係買PACKAGE, 只有自助餐)
關西食關東煮XDDD
好彩有主菜, 清蒸神戶牛, 簡直係神戶牛最高境界
仲有魚生
最後有酒店為我地預備既結婚十週年蛋糕
食完飯又舖好床了
番房睇電視, 嵐にしやがれ嘉賓玉木宏, 我好鍾意啊
訂閱: 張貼留言 (Atom)


text:
港女,佢叫麗港,今年十九歲,自細喺沙田區長大,讀書成績唔喺太叻,中五之後就出嚟好勤力咁做嘢,平時又幾慳,佢話想儲筆錢,有機會嘅話第日再讀書.
而麗港嘅大姨媽,即係親戚口中成日提住嘅表姐,個樣都有少少似鄭裕玲,幾年前開始由大陸落嚟探佢,每月一次到啦,每次都嚟住幾日.起初麗港係有少少唔知點反應,不過都適應到,學阿媽話齋好快就慣.
譬如唔識講大姨媽嘅家鄉話,但慢慢都叫聽得明,係大聲咗啲.又或者大姨媽半夜去廁所貪方便唔閂門,又唔記得沖廁,聽阿媽話其實都好小事,人同人一齊唔多唔少都會有磨擦㗎啦.
況且大姨媽本身生活都應該愈來愈好,次次嚟嘅時候又會帶好多家鄉特產畀佢哋,麗港因為睇得大陸黑心食品嘅新聞多,開頭都唔願食,不過大姨媽話佢自己都食咗好多年啦,而阿媽都話放心食,咁咪食囉.
另外大姨媽每一次仲會喺成家人面前畀封利時阿媽,話係一份心意,多謝我哋成日都帶佢去玩,帶佢食好嘢咁.
咁照計大姨媽份人其實都冇乜嘢,不過直到年幾前,大姨媽嚟得愈來愈密,要麗港成日陪佢出去,每次使好多錢,買好多嘢,金呀,補品呀,名牌手袋之類帶返上大陸.咁麗港放咗工之後好多時都好攰,一齊出去見到大姨媽咁洗錢法,自己就日日咁做,感覺好差.
然後有一日,打開門竟然見到大姨媽帶埋個好耐冇見,個樣都唔認得嘅表妹小京落嚟,話小京要喺麗港屋企住一段長時間.
跟住阿媽就吩咐麗港讓張床出嚟畀表妹.麗港當然好唔開心,自己放工返到屋企都想有自己嘅私人空間,有張舒服嘅床唞吓.
麗港覺得要同阿媽傾吓,但問題係佢阿媽呢幾年就愈來愈沉迷打牌,成日都唔喺屋企,打親電話畀阿媽,一係話唔打閒趕住收線,一係就索性唔聽,留言都唔覆.
就咁樣麗港一家人就開始咗同小京一齊住嘅生活.
所謂相見好,同住難,而家做咗小京口中嘅表姐港,表姐港就生活得愈來愈忟.
好多時放工之後仲要煮埋飯畀全家食,但呢位小京表妹就話唔啱胃口,想食開佢自己中意食嘅.大姨媽話遷就下小京,麗港就忍咗去.
不過有好多嘢,唔係話就到就就,其實小京都住唔慣,兜口兜臉對麗港講佢間房好細,張床唔夠佢屋企嗰張舒服,又話聽唔明麗港講乜,又話大家同一個家鄉,點可能唔識講家鄉話.
終於麗港同小京鬧咗次大交,導火線係出於屋企個坐廁.因為小京不嬲用開蹲廁,好多時都會踎咗上去,有一朝麗港起身發現廁所板有啲屎漬,當堂好慶,就係咁同小京嘈起上嚟,麗港仲嬲到講晒粗口話小京係寄生蟲,要趕小京出去,最後仲搞到大姨媽即刻落嚟問咩事蝦佢個女.
起初大姨媽問有咩證明啲屎漬係佢果女整嘅,講吓講吓就話佢每次嚟都有畀錢麗港阿媽,唔係白食白住,鬧麗港點解可以咁樣對自己嘅表妹,仲話佢遺傳咗佢死鬼老豆狗眼看人低啲衰格,點解唔學下麗香咁明白事理.
麗香,即係麗港嘅孖生家姐,果樣當然同麗港生得好似,不過性格上都講得上係南轅北撤,唔係好夾.而且麗香讀書成績叻啲,喺屯門嘅嶺南大學讀緊,因為住宿舍嘅關係,好少返沙田嘅屋企.
不過炒大鑊呢單嘢麗香當然知啦,因為果晚佢都喺屋企,只係喺間房度冇出嚟,因為要溫書應付考試.
而麗港真係好慶,諗住同麗香訴吓,點知麗香一早已經唔見人,返咗大學去考試.
惟有等到嗰晚先打電話同麗香傾,諗住有人開解下.
點知傾唔夠兩句,兩個人又開始鬧交嘞.
港:究竟你明唔明呀?
香:我點會唔明呢?我都同大姨媽住過啦,但係人哋喺大陸落嚟啫,你鬧人寄生蟲就係唔啱,仲夠膽講趕人出去,嗰個係你表妹呀!
港:咁我直頭係你阿妹啦,你都係唔明,我唔中意佢哋根本唔關佢哋喺邊度嚟嘅事,我係頂唔順佢哋嘅行為呀,做錯咗仲死撐.
香:我幫理不幫親,你冇做錯過咩?記唔記得你嗰年暑假去加拿大阿叔度住呀,你仲將條巾沖落廁所,塞晒呀?
港:咁我以後仲有冇咁做呀?
香:總之你講粗口鬧人寄生蟲就係錯撚晒啦!點解你唔學習包容一下,唔好覺得自己做咩都高人一等,人人生活習慣梗係有唔同㗎啦,佢做錯咗咪同佢講囉.
港:我冇講咩,但次次都係咁,仲話返我轉頭.咩大姨媽老啦,習慣好難改.表妹夠好生啦啩,咪一樣咁?乜都遷就,係咪要將個廁所拆咗去改造踎廁先得呀?
香:你唔忍嘅話想點呀,唔通要打交上差館咩?你成日嘈都解決唔倒,我返到嚟都想靜吓睇吓書㗎.仲有點解你唔同阿媽講?我覺得同阿媽講先係辦法.
港:你唔係唔知阿媽成日玩失蹤,返到嚟又入房瞓,話好攰遲啲先傾,有次仲話我咁唔中意,有本事就搬走,仲話可以安排我搬去大姨媽度住,痴線.我雖然揾得唔多,但都有畀家用㗎,仲叫我搬出去.
香:我明呀,但係總之你就唔好再發火,我搵日同你一齊同阿媽三口六面講清楚.
港:搵日搵日,咁搵到幾時呀?
—
誰是誰, 大家心中有數,可是我們太過習慣以各種親人關係形容彼此的同時,卻忘記了所有比喻再貼切也有失真的情況.一些看來普通不過的家庭糾紛放到現實裡亦未必容易化解,更何況是現在的衝突呢?


text:
備份問題續談
(本主題直接用粵語寫出,不解釋)
上次之後一直冇再寫落去,因為我一直係度考慮緊其實應唔應該公開講.我重申再重申,呢個從來唔係d IT仔諗既「技術問題」.
諗諗下都係覺得應該趁依家警示一下,Yes,警示,因為呢個「Backup主題」其實我真正想做既係比大家一個「警示」,等大家開始自己去諗,而唔係我去比一個「方案」出黎.因為講真,我直到依家,都仲未真正搵到個「通用」既可行方案.
我總共想講既包含兩個主要部份.上一次我指出既其實係(你實際需要Backup既野其實遠比你以為既多),而第二個係(你需要搵一個"安心"同"放心"既地方同方式保管你既Backup).但連我本人都未曾解決到第二問題.
我要你想一想:假設你今晚返屋企發現冇左所有電腦同所有Hard Disk,CD,DVD,你點算先.你最後結果都係需要買返部電腦.但買左部新機返去你點樣囉返你自己既所有野?呢個就係我既第二個問題.所以你明白,點解上一篇我係講連MP3呢d都包括在內.
嗱嗱嗱一定有d IT仔叻唔切即刻開口同我講異地備份.鬼唔知使你講咩你估我寫得出呢d野我會唔知咩!但係我要講既係實際問題.
我想警示大家一樣野:今時唔同往日,依家香港無聲無息,已經進入左無端端會因為奇怪原因而警察上門搜查,搶走你所有電腦野黎「調查」既年代.咪再朦撚盛盛了.你地有冇發現有人會無端端因為地鐵非禮,定係唔記得左咩小事情,但係警察會去佢屋企搜走電腦既事件,而大眾係冇人意識到呢d事係已經發生緊,唔係我係度鳩up.你唔好同我講「行得正企得正怕乜撚呀」呢d naive又simple既廢話,因為你永遠唔知自己聽日會遇到d乜事,d禍本身可能根本唔關你事架,無端端有八婆話你摸佢屎忽或者係街無端端比人話你賣私煙,甚至只係你座樓有人係天台椗啤酒瓶,你點撚知.
當然你更加明白:大家上得網,會上神父呢個blog,會睇到神父呢個post,或多或少可能比較「關心政治」….對,你懂的. 陳巧文. 嗱我咩都冇講呀,我提陳巧文係覺得佢靚女乍,別無他意架.
我要同港仔掃下盲.請大家撫心自問自己係咪大有錢佬,或者係大企業老闆.大部份港仔根本唔知,假如你唔係有成個Legal dept成班揸律師牌既伙記幫你手,你比某部門(嗱嗱嗱我冇講係乜野部門呀)收走既電腦同相關物品,(事實上)可以話係再無機會比你囉返.我重申呢個「事實上」三個字,唔好咁天真,唔好同我崤.你要同我崤話點點點冇得唔比返我架喎乜乜柒柒,唔該移玉步行返出去,我唔得閒招呼小朋友.
事實上即使你唔係「平民」係公司老闆,只要你公司唔係咁勁有成堆律師幫你撐,你被收既公司電腦一樣係(永遠)囉唔返.你有Legal dept幫你撐既咪好d囉,可以傾到某d部門搵人同你逐部機用特別器材bit copy,晒你時間冇得開工,但係至少d電腦係返度先.
有柒頭仲要同我崤話佢地唔可能咁咁咁既,真係學似d電視劇話齋,呢d說話你咪「留返同律師講囉」,唔好同我講.你係都要話「你朋友」「你朋友公司」試過之後囉返部電腦既,OK你可以大安旨意保持你既想法,我冇必要強逼你接受.不過都要溫馨提示你:到你遇到呢d不幸事件果時,你係咪真係認為你得到既待遇會同人地成間公司既待遇相同?
我夠有朋友試過跌左銀包,人地專程打電話比佢仲專程車返去比佢啦.
即使你一直有做backup,我先假設你用external HD做.假如你將呢個HD放埋係屋企同d電腦野擺埋一齊,係冇意義,因為佢都會一齊消失.帶返公司放,唔算係一個好辦法,你可以試試,不過唔好大安旨意.你要記住公司係100%會「配合」某部門既.
放銀行保險箱係非常妥當既做法,但係呢個係「偽方案」,因為唔係個個有用緊保險箱服務.我亦敢拍心口講你絕對唔會單單因為「要放backup」而去特登比錢開保險箱.我都唔會.
放朋友度係唔錯,但要搞清楚幾件事.點解我話「搵一個"安心"同"放心"既地方」,因為你亦會怕自己做左醜版陳冠希,畢竟"Backup"係包含你自己既私隱.我估香港唔係咁多成年人大方到敢於將一切私隱「無碼」露出比朋友知道,那怕果個係你女朋友或者男朋友.因此你可能會將backup方式改換成加上密碼既Archive(我避免論及具體的軟件,格式等等東西),但咁做就要承受每次backup需時大增既trade off,呢方面需要自己衡量,我唔判斷.而呢個方案另一個缺點係,你未必搵到一個對此有充份認知既朋友,肯經常幫你交收backup media(假設只係一個月做一次,都代表要每個月幫你帶一次HD).
《更好既方案,我自己都未諗到.》
最後注意:其實呢個主題裡,我關心既係當你失去本來既電腦後,(點樣囉返d野(指檔案)),而唔係關心(人地囉走部電腦,咪知道晒你d野囉).係呢方面,肯定同大家向來睇既同類討論相反.而且我真正想做既係比大家一個「警示」,希望alert到大家要開始諗相關問題,判斷自己應該點做,又或者咩都唔使做.假如覺得本神父係紀人憂天既,可以一笑置之當我傻.
2012年1月14日
備份問題續談
備份問題續談
標籤: 雜談


text:
呢幾年忽然變得愛護膚愛扮靚, 但本身份人實在比較粗心大意, 仲要粗粗魯魯, 一d都唔細心愛護肌膚! 加上自中四開始帶con到而家....想想都有十年以上了~所以眼肚有兩條又深又長嘅皺紋十分之正常不過! 都怪自己唔細心, 大大力拉扯佢~不過我仍然對眼嘅skin care落重本! 我自己鍾意用creamy 杰身d嘅eye cream.搽上後感覺會好"滋潤"嘅感覺, 夏天或冬天我都會揀潤d嘅!
d人成日話, 只要睇下你對眼同條頸就知你幾多歲, 唔知點解我對呢番說話咁上心! 所以用係眼嘅skin care都會落d本~
呢幾年都係用開KOSE嘅eye cream, 上年有朋友跟我說可以用半價攞到行貨ULTIMA II嘅product, 咁啱就嚟用完eye cream, 又想試下佢地嘅procollagen eye gel, 睇下collagen有幾勁!
折後價錢就唔記得喇 (大槪$2xx)! 不過因為佢係gel狀, 我搽咗之後欠缺一種"滋潤"嘅感覺, 就好似搽完精華素冇再搽番eye cream嘅感覺一樣, 不過都買咗都要用埋佢架, 係咪? 所以用完都冇再encore lu....
上年KOSE出咗條新line - INFINITY有eye cream份! 我都有買嚟試, 價錢係$520 - 20g. 其實除番開唔算貴, 同一般嘅價錢差唔多, 因為佢嘅份量係有20g, 一般eye cream嘅份量大槪係15g!
因為佢係cream狀, 我幾鍾意用後嘅感覺! 我自己覺得唔笠囉~~應該會keep住用佢!
另外, 我仲有用KOSE另一條line - ASTALUTION嘅眼部精華可以讓出現老化的肌膚,
回復飽滿彈力及充實感的橙色精華素! 其實我一向都唔信佢地d商品介紹, 不過你知啦, 唔用唔安落, 自己又鍾意用KOSE product, 所以都買番支精華搽下安心d!
$340 - 30ml. So far, 用咗兩年多, 除咗嗰兩條又長又深嘅眼肚紋外, 細紋乾紋都ok, 可接受情況! 唔會話一上妝就乾到爆, 都幾好!
仲有就係同line嘅eye mask, KOSE話以蝦青素+骨膠原研製出來的眼部修護眼膜. 眼部幼嫩肌膚有如重生般, 充滿豐盈彈力.
$220 - 10pcs, 我覺得好抵囉! 話晒MADE IN JAPAN喎, 一對eye mask都係$22, 佢一對入面好多精華架, 通常我敷用後全面連眼一齊按摩埋! 即時覺得firm晒, haha!
希望大家鍾意我嘅分享!


text:
Subtitles and Transcript
Translated by
Hiuman Ma
Reviewed by Chak Lam Wan
0:11 有幾多人曾經因為好友 喺政治,宗教育兒,糧食議題上 講咗冒犯嘅嘢而喺臉書刪除佢哋? 請舉手
0:22 (笑聲)
0:24 有幾多人有最少一位朋友 因為你唔想同佢傾偈而逃避架?
0:29 (笑聲)
0:31 我哋以前如果想有禮貌咁傾計 我哋就會聽《窈窕淑女》入面 亨利希金斯嘅話 只講天氣同健康 但宜家因為氣候轉變,反疫苗嘅討論
0:43 (笑聲)
0:44 天氣同健康嘅話題都唔再安全嘞 我哋身處嘅呢個世界係唔正常 任何傾偈都有可能演變成爭執 而政客,會無法同其他政客溝通 連最微不足道嘅事 都有人激烈地支持同反對 皮尤研究中心研究咗一萬名美國成人 發現今時今日嘅人 係歷史上最極端,最分化嘅人 我哋唔再輕易妥協 即係話我哋唔再聆聽對方 我哋選擇居所,伴侶,甚至朋友時 只係按個人已有嘅信念 即係話我哋唔再聆聽對方 雖然傾偈需要平衡講同聽 但逐漸地,我哋失去咗呢種平衝
1:34 當中部分原因係因為科技 因為你手上面或者 擺喺附近嘅智能電話 根據皮尤研究 三分一美國青年每日傳過百則短訊 當中大多數,幾乎全部,寧願傳短訊 都唔同朋友面對面傾偈 《大西洋月刊》曾經有篇佳作 作者係一名高中老師叫保羅班韋 佢畀佢小朋友做一份溝通習作 教佢哋點樣唔靠筆記去傾特定話題 佢話:「我發現…」
2:07 (笑聲)
2:11 「我發現說話能力 可能係教育裡面最常被忽視嘅技能. 小朋友每日花幾個鐘透過螢幕 獲取意念同交換想法, 但鮮有機會磨練人際溝通能力. 我哋要問自己一條睇落好笑嘅問題︰ 廿一世紀到底有無一種技能 比起說話有條理,有自信更緊要?」
2:38 我宜家靠同人傾偈搵食 客人有諾貝爾獎得主,貨車司機 億萬富豪,幼兒園老師 國家元首,水管工人 鍾意嘅同唔鍾意嘅人我都會同佢哋傾 我同一啲我個人嚟講 好唔認同嘅人傾偈 但我哋之間嘅對話始終好開心 我想用接著落嚟十分鐘 教你哋說話同聆聽
3:03 你哋好多人都聽過唔少建議 例如保持眼神交流 預先諗好有趣嘅話題去講 用眼神,點頭同微笑 表示你係留心對話嘅 以及講返或者總結你啱啱聽到嘅 但我想你哋通通忘記呢啲建議 呢啲建議太垃圾喇
3:23 (笑聲)
3:25 如果你真係有留心聽人哋講嘢 根本唔洗學點樣表現你專心
3:33 (笑聲)
3:35 (掌聲)
3:38 我平時用嘅技巧 同我做專業面試官時嘅一樣 所以我會教你哋點樣訪問人 令你哋交談裏面更善辭令 首先要學識唔好畀對話 浪費你嘅時間同令你覺得悶 更重要係唔好冒犯到人
3:59 我哋都試過傾得好暢快 即係話我哋知道好嘅交談係點嘅樣 就好似你傾完之後覺得 真係有參與到討論同獲得啓發 又或者傾完之後你覺得同人關係密切 或者人哋完全明白你 大部分嘅交談都唔應該有原因 做唔到上面嘅嘢
4:16 所以我定咗十項基本規則 我會同你哋講解下 但講真,只要熟練其中一項 你就已經可以傾得更加好
4:26 第一:唔好同時做多過一樣嘢 我意思係唔止放低電話 平板,車匙或者手頭上嘅嘢 我指嘅係,你嘅靈魂要喺度 要留心嗰陣時嘅嘢 唔好諗之前同上司嘅爭執 唔好諗今晚食乜 如果唔想同人傾偈,不如就唔傾好過 唔好勉強撐落去,又心不在焉咁
4:49 第二:唔好霸住嚟講 如果你只抒己見 又唔回應,拗,反駁或引伸 咁去寫網誌啦
5:01 (笑聲)
5:04 我之所以唔邀請學者上節目 有一個好好嘅理由 就係佢哋太無聊喇 如果係保守派 佢哋一定憎奧巴馬,糧票同墮胎 如果係自由派 就一定憎大銀行,油公司同迪克切尼 完全估計得到 但你唔想傾偈變成咁樣 每次傾偈,你都要當你會學到啲嘢 知名精神科醫生派克話 真正嘅聆聽需要放下自己 所以要放下己見 佢話,說話者認同呢段說話嘅話 內心就會愈嚟愈堅強 愈係會對聽者開放內心嘅深處 同樣地,假設你會從傾偈裏面學到嘢
5:51 比爾奈話:你遇到嘅每一個人 都識一啲你唔識得嘅嘢 對於呢番話,我會演譯為︰ 每個人都係某方面嘅專家
6:02 第三:善用開放式問題 呢方面可以學學記者 以「何時,何地,何人 何物,為何,如何」開始發問 如果你問複雜嘅問題 你只會得到簡單嘅答案 如果我問你:你當時驚唔驚? 你會按句子最有力嘅字眼去答 即係「驚」呢個字 所以答案會係「係」或「唔係」 -你嬲唔嬲? -係,好嬲 由佢哋描述,佢哋先係體會嘅一方 嘗試問:當時係點㗎?有咩感覺? 因為佢哋或者會停低思考 所以你就會有機會得到更有趣嘅答案
6:39 第四:順其自然 意思係有一啲諗法突然間會有 但你需要忘記啲諗法 因為我哋都有睇過一啲訪問 啲嘉賓講咗幾分鐘嘢 然之後主持問返問題 但啲問題可能無關或者已經討論過 咁就反映咗主持頭先嗰兩分鐘無聽到 主持以為條問題好聰明,佢一定要問到 但其實我哋同個主持都一樣 當我哋坐低同人傾偈時 我哋竟然會諗返嗰日 喺咖啡室撞到明星 Hugh Jackman
7:16 (笑聲)
7:17 於是我哋就無再聽 事情同想法必然會喺你腦海閃過 但你要學識唔好分心諗咗去其他嘢度
7:25 第五:唔識就話唔識 電台,尤其是公共廣播電台上嘅人 佢哋清楚知道自己係開梗咪 所以佢哋好小心喺咩事情上 稱自己做專家 同埋好小心咁講佢哋肯定知道嘅嘢 你都應該咁,小心駛得萬年船 而且一言千金
7:45 第六:唔好騎劫人哋嘅經歷 例如人哋講梗親人過身 你就唔好講你親戚去世個陣嘅嘢 當人哋講梗工作窘境 就唔好反過嚟抱怨自己份工 你同人哋嘅經歷唔同,從來都唔會一樣 經歷係好個人嘅 而且人哋嘅經歷唔屬於你 唔好喺人哋分享梗嗰陣 同人講自己有幾勁幾慘 有人問霍金佢智商幾高 佢話:「唔知. 自誇智商嘅都係傻瓜.」
8:20 (笑聲)
8:21 傾偈唔係攞嚟推廣自己
8:27 第七:唔好重複說話 咁樣畀人感覺高傲又乏味 但我哋偏偏成日都咁做 尤其同同事,小朋友講嘢個陣 我哋為咗表明諗法,不斷講同一番說話 唔好咁樣做
8:45 第八:唔需要講細節 講真,人哋根本唔在意 年份,名,日期等嘅細節 就算你就好努力去記都好 人哋都唔在意,佢哋關心嘅係你 想知你係點樣嘅人 同你有咩共同之處 忘記啲瑣碎細節啦 傾偈嗰陣唔好講細節
9:07 第九: 呢點雖然唔係壓軸 但係係最關鍵嘅一項 聆聽 我數唔清有幾多重要人物曾經講過 聆聽係最重要嘅技能 仲係可以培養嘅技能 佛陀話過,我喺度引述返︰ 「開口時非學習時」 前美國總統卡爾文話: 無人會因為多聽而失業
9:31 (笑聲)
9:33 點解我哋唔聆聽人哋? 第一,我哋寧願講嘢 當我講梗嘢,我就控制個局 我唔洗聽冇興趣嘅嘢 我就係大家目光嘅焦點 我可以藉著講嘢嚟強化自己身份 仲有一個原因:我哋會分心 常人每分鐘講到大概 225 個字 但每分鐘就聽到最多 500 字 於是我哋個腦喺人哋講嘢嗰陣 就用剩低 275 字諗其他嘢 我知道要認真聽人哋講嘢 係要花費精神同心機 但如果無留心就唔係傾緊偈 因為你哋只係喺同一笪地方 對喊梗冇乜相關嘅嘢
10:13 (笑聲)
10:15 你要聆聽人哋 史蒂芬 · 柯維講得好好 佢話:大多數人聆聽唔係因為想理解 而係想回應
10:27 最後,第十:簡短
10:31 「好嘅交談就好似迷你裙咁, 短到可以引人入勝, 但亦都長到覆蓋到重點.」 呢句係我家姐講嘅
10:37 (笑聲)
10:39 (掌聲) 以上所有都可以濃縮成一個基本概念︰ 你要展示你係有興趣聆聽
10:49 我公公好出名,我嘅成長少唔去公公 屋企有個習俗 人哋會走嚟同我公公婆婆傾偈 佢哋走咗之後,我阿媽走過嚟問我哋︰ 「知唔知佢哋係邊個? 呢個係美國選美亞軍. 嗰個係沙加緬度市長. 呢嗰個贏過普立茲獎. 而呢個係俄羅斯巷蕾舞者.」 所以我成長裏邊一直覺得 每人都隱藏住好犀利嘅特質 講真,咁樣至令我成為更優秀主持 我盡量唔講嘢,用開放態度睇事情 同埋成日準備受驚喜嘅心 而我係從未失望過
11:27 你跟住我做,出去同人傾偈,聆聽佢哋 最重要係要有被驚喜嘅準備
11:37 多謝
11:38 (掌聲)


text:
I-Primo
服務詳情
評語 提交評語
我有一個朋友係日本人,喺iPrimo做經理,我哋嘅結婚戒指係經佢喺iPrimo買嘅.間shop嘅服務好似日本咁,可以入到去坐低慢慢揀.我去咗兩次,第一次去尖沙咀嗰間,有我朋友在場.我朋友服務都okay,因為始終係manager,服務有保證.至於款式推介,佢都有幫我哋揀吓,會問我要唔要石﹑啲切角要點,之後先推介俾我哋.但係第一次我哋冇買,之後覺得價錢都okay,先去銅鑼灣嗰間買.當日manager放假,不過佢介紹咗個同事Christine幫我哋,服務都係好好.
我喺尖沙咀The One門市買 ,因為覺得間店比較年輕,啲款又冇咁老套.我哋買嘅喺鉑金,女裝有石,男裝就冇.服務我嘅女士好似叫Stephanie,態度好好,亦好友善,建議嘅款式幾好.
其實我同男朋友之前行過好多間都揀唔啱,雖然我男朋友覺得偏貴,但咁難得揀啱,於是就決定買.包裝出乎意料地好,盒上面有一對鎖匙扣,上面有我同男朋友英文名嘅第一字母,一個”S”一個”J”,應該喺就住每一位客人嘅姓名而扣上去,好得意!
佢哋之前有個promotion,只要有上到iPrimo間店,無論最尾有冇買到嘢,都會俾返Sogo $200 coupon我,於是我哋就去咗睇.iPrimo嘅款式比較簡單,感覺會切合我哋嘅風格.我嗰隻戒指喺法國人手造嘅,但過咗個幾月造好後運返嚟香港,發現戴住會有少少鬆,於是佢哋都即刻幫我哋送番去法國再造過,一個月後再運番嚟就啱size.員工Christy Yu服務態度好好,好細心同有好笑容.
因為我隻手比較大,但我老婆隻手好細,如果對戒指match唔到,一大一細就會好核突.不過又一定要對戒,如果唔喺就唔似結婚戒指,但喺有鑽石嘅,都唔會有粗獷嘅感覺,所以我哋搵咗好耐,行咗好多間店.
得iPrimo做到我哋想要嘅嘢.我哋講哂所有要求,佢唔會好似其他店咁淨係俾啲貴款我,介紹咗啲簡單啲嘅款,好符合我哋要求,而且個價都接受到.
我哋去拎戒指嗰陣,咁啱個店員喺我哋婚展負責嘅女仔,佢仲認得我哋,反而喺我唔認得佢.其實呢啲通常每個客都只喺做一次生意,所以佢認得我我都覺得好唔錯.
I-Primo之前有個promotion,去佢鋪頭拎戒指影相同打卡,就會送sogo coupon,我哋當時去,見到有對水晶杯好鐘意.咁啱幾個月之後要買結婚戒指,又記得有水晶杯送,於是就去咗買.
店員Andy仲記得我地,不過埋單嗰陣發現水晶杯送哂,話得返證件套送,於是我即刻同老公講唔買同埋想走.個店員問返經理,話有批喺台灣運緊過嚟,應承之後俾返我,所以最後都喺到買,亦都真喺有俾返對杯俾我.
我覺得佢哋打卡呢個promotion幾成功,起碼呢間感覺冇六福嗰啲咁娘,而且亦真係吸引到新人去睇,我地就喺例子,最尾仲幫襯埋!


text:
PN Diamond
服務詳情
評語 提交評語
我哋喺婚紗展搵到PN,後尾就去咗isquare分店買.職員態度都幾好,對我哋嘅提問不厭其煩.
我哋想要嘅款式其實好簡單,但反而最難搵!我想要好plain好令嘅白金,上面要乜都冇,但我哋就想喺外面刻名.大牌子一定冇,就連iPrimo嗰啲都話做唔到,佢哋話全白金會刻唔到名,可以加返少少銀刻,但效果就會唔靚.最後得PN先做到白金含量高得嚟,又可以喺戒指圈外刻到名,其他店全部都話唔得.
係婚展見佢啲款幾新穎簡約,加上服務幾好,所以就係婚展落左單,再去大埔分店揀款,不過間分店依加執左.男裝戒指係純紐紋,女裝就紐紋再加啲碎石.其實佢地唔算好多款揀,不過咁啱啲款啱心水.啲職員好nice,揀果陣有比意見我地,又睇得出我地鐘意咩風格,所以都係拎返我地會鐘意嘅款俾我地睇.
揀呢間原因主要都係款式價錢方面.
佢款式種類係好多,行果時咩款式都有考慮,當時用左好多時間去睇,差唔多間間都行哂同埋試左好多款.因為男同女嘅expectation真係差好遠,當時同老公一齊行,好多時佢鐘意我唔鐘意,或者我鐘意佢唔鐘意,好難有共識.
女人一定鐘意石,但就要考慮個耐用度.因為佢有分白金同K金,我研究左一段時間,白金貴啲,但個耐用度真係長啲,同埋冇咁容易變色,所以其實係值得嘅.加上雖然有石靚,但係有機會甩,所以要問戒指公司個售後服務係點.要問佢包唔包保養,保養點計法,會唔會幫你洗返靚隻戒指,又或者甩左石鑲返粒石要點計.我最後對戒指係冇石嘅,但佢都有售後服務,每隔一段時間可以翻新隻戒指.


text:
上回講到要係古風尚呢間九唔搭八既舖頭食KFC,但佢地唔知呢埋邊度食,食得好快唔夠半個鐘又出黎搵我地,叫我地準備行,我抹好個咀阿Key幫我搽唇彩就出發,但個妝已經化左兩個鐘,無人幫我補過妝囉!我覺得真係搵笨~
講左咁耐終於開始影相啦!首先係湖畔影,個景真係好靚,仲好多蚊添呀!見到隔離有一對人又係黎影結婚相,個女仔成個背隻比蚊咬到一笪笪,睇到我都覺得身痕丫!好彩我一早準備左蚊怕水,我噴到全身都係勁大陣味都唔緊要,最緊要唔會比蚊咬!影左一陣我地行左去簡陋既濕地花園個邊,阿Key真係好好,驚我著高踭鞋辛苦,為我準備左對拖鞋,佢仲拖住我周圍去幫我地拎野.呢度影下個度影下,其實keep住笑都真係好攰架.
之後我地去左花田影相,我就係為左呢個景join 3V 架!雖然比我想像中細,得個小山丘做景,但真係好靚好靚,攝影師知我鍾意呢個景,都刻意影多啲.但真係搵笨囉,之前3V又話自己拎左專利,得佢一間可以入去華僑城影婚紗相,但當日去到邊都有好多人影緊,係好多人個隻喎!
可能因為天氣太熱太哂啦,關生對住鏡頭笑都唔笑下,個攝影師都不停引我地笑,但實在太殘眼連我笑笑下都唔想笑.由河邊>濕地公園>花田,我發現每個景影相既範圍唔大,只係一個地方影好多張相,係時侯換妝同換衫.
我地又返去頭先食KFC既古風尚,我真係估唔到原來係呢度換衫,住間舖得一格更衣室,我換好藍色晚裝後,終於見返個化妝師啦!大家記得上集講過,我帶左本化妝書去攝影嗎?我上車時借左比佢睇!到set頭時,我同佢講今次一定唔可以將d頭髮扎哂上去,因為我實在太肥,同埋我想影出黎個髮型有啲變化.但我同佢講完,佢又係完全無理我,有無搞錯呀!佢見我黑哂面就我講,下一套先比我揀點set個頭.心諗你都整好啦,我奈得你咩何,同埋相只係影左一半,我唔想呢個時候搞大件事.
轉左藍色晚裝,我地就上左一個大草地上面影黃昏.攝影師不停咁叫我地打圈跑跑跑,跳跳跳,再訓地下,成個傻仔咁.影完大草地就去瑞士小鎮,個度啲屋仔真係好靚好適合影相,顏色好鮮明,佢地好求其影兩個位,又話換衫啦!咁快?之後激氣既事來臨啦!
我地又再次返去頭先個間古風尚,之前講過間舖只得一格更衣室去到有人用緊,化妝品師叫我係10幾個男人面前就咁換裙,我當時比佢嚇一嚇呆左!唔係嘛?洗唔洗咁開放呀?但估唔到有人真係係我隔離,就咁除左條裙係咁換,但我見到佢唔係香港人囉!當然我死都唔肯啦!我堅持要等入更衣室先肯換,而化妝師就用唔知咩語言鬧我,之後黑我面囉!
到Key幫我換好粉紅色晚裝出黎,點知化妝師把口仲未停,一路講一路set個頭.其實佢要點講我完全唔會理,因為我根本聽唔明.後未我開口同佢講,我想將啲頭髮紥埋一邊就可以,唔想個個髮型都差唔多.點知…佢又好似頭先咁,扮聽唔到我講野唔理我.之後我由得佢set,set完我同佢講「我唔鍾意 唔該你幫我set過」,佢同我講唔會再幫我set,我忍唔住黑面了.我就無再同佢講野,自己郁手拆左個頭啲野,嬲爆咁講「你唔幫我set 我自己set得架啦」,之後我就啲頭髮自己紥埋左一邊.佢見我咁嬲,佢不停講公司唔比咁,所有髮型係由佢地揀,之後一路set一路唔知咩語言話我,我忍無可忍話左佢一句「你set就set 唔set我就自己set 唔該你靜啲丫」之後就繼續黑面.
Set完頭我地就行上去茶溪棧橋,上到去睇住個天黑,可能已經無太陽,天氣開始凍啦!攝影師其其求影幾張又話落去,之後又去返一開始既湖畔影多幾張,之後就話返去個間古風尚啦!去到見到啲勁老土野,今早我借比化妝師睇個本化妝書,竟然係另一個客手上,而我要求化妝師但佢唔肯幫我set既頭,佢幫緊另外個客整緊.OH MY GOD…我真係火都黎埋!set完頭個佢地仲有地方未影就出左去,而同樣影東部華僑城既我地,要坐係呢間古風尚等佢地影完先走得.
又餓又凍又無野做,仲要坐係間舖頭呆等,關生寧願行左出面吹風,佢話勁眼訓喎!我就拎部相機出黎無聊影,呢度影下個度影下,等左個幾鐘個對客人先返黎,終於走得,但已經九點幾啦!上車回程返去都要成個鐘,返到去仲要再影埋室內.我今次同佢正接講唔要紥起,全部放哂落黎,超簡單就可以.化妝師今次乖乖地跟我指示整,今次我係最滿意的.係我轉妝既時間,我見到我等左勁耐既客人走得,原來佢係一早影左室內先出發,所以我地今早呆等左半個鐘,而係東部華僑城因為佢地,我地又呆等左一個半鐘,全日加埋浪費左我兩個鐘,而家仲影完走先?有無搞錯咩天理呀?
之後我地就入室內景影,講真玩左一日我地都勁攰,更何況已經10點半呢?我地見到攝影師都攰,我地影左15分鐘就話唔影啦,真係攰到唔識笑!之後佢地比左張問卷我填,寫返對佢地工作人員既服務質數,我當然會如實咁寫啦!我地就換衫執行李離開,好彩3V同地鐵站好近,返到家真係好攰好攰好攰,卸左妝即訓啦!


text:
Joe Lau 4見大家講Joe Lau 講得甘高興﹐等我又講下先得.
係美國住左甘耐﹐但係一向都唔係住獨立屋.雖然好多人話要single house 先保值﹐但係未搬入去就諗住賣﹐我又覺得無咩謂.如果住suburbs 呢﹐住townhouse 得啦﹐住city 就住apartment .對住無咩要求﹐因為我來來去去既活動範圍都係係自己間房多.係部電腦面前﹐同係張床上面.所以睡房一定要有電腦﹐最好細細部既 (mac mini?)﹐D keyboard, mouse 全部無線﹐甘wireless broadband 就好standard 啦.張床唔使甘大﹐一個人twins size 夠啦.因為個個禮拜都要換床單﹐而我知道一個人抽起大張既床褥係好辛苦既﹐如果兩個人就queen size 啦﹐因為king size 大得滯﹐而queen size 既床單係比full size 多好多choice既.床隔離一定要有燈﹐方便我睇書﹐重要有夠大既床頭櫃俾我放書﹐眼鏡﹐手錶﹐手機﹐相﹐水﹐etc., 重要有抽屜俾我放日記簿﹐情信等等.
甘當然浴室我都要用既﹐但係唔係一個會係廁所hea 既人﹐屋企個浴缸我好似一次都無用過﹐以前住apartment 亦都無用﹐shower 得啦.唯一希望係睡房有浴室﹐如果無主人房﹐希望浴室係有兩度門既﹐睡房可以直接入浴室.因為慣左一路擦牙一路聽野(返工聽收音機﹐唔係就聽歌)﹐又或者擦緊牙﹐係間房度行來行去拎野(返工趕住無法).浴室同睡房連埋﹐方便好多﹐私隱多D(同我唔用webcam 有關﹐不過唔講點解啦)﹐不過如果一個人住﹐都無所謂啦﹐甘其實兩個人都唔怕既.
廚房﹐當然要有焗爐啦﹐最好係用平面電爐﹐乾淨好多.sink 最好係好深既﹐方便我洗碗時唔會水花四濺.
客廳﹐飯廳我都無要求﹐電視都要有既﹐有張舒舒服服既loveseat 可以一齊睇碟就得啦.飯檯最好係四個人坐得鬆動﹐六個人都坐到既﹐大佬大嫂細佬黎食飯打邊爐都得.
最好全屋都係hardwood floor 啦.唔好有basement 呀﹐唔係會keep 住好多junk, 到要丟時就好痛苦啦.
唔識得D花花草草﹐甘多年都無剪過草﹐對front yard, backyard 一D興趣都無﹐鏟雪(唔計自己架車)甘多年數埋都唔夠3次﹐如果自己住townhouse﹐一定會揀D association 做埋呢D野既地方﹐如果兩個人住既話﹐一定要揀個會做晒呢D野既人.


text:
狼班子要媚共,都唔使攞香港西九文化區嘅戲曲中心嚟較飛㗎,事關呢個今年底動工,預計2016年落成嘅戲曲中心,英文名竟然係用大陸拼音嘅Xiqu Centre,而唔係香港慣常用嘅Cantonese Opera Centre,激到好多市民紮紮跳,話會向政府投訴,務求拆走呢個賣港招牌.
矮化粵劇地位
狼振英上場後,好多赤化舉動,最新罪證可算將西九戲曲中心英文名大陸化.喺香港,粵劇英文通常叫Cantonese opera,例子有八和會館網頁;旅發局介紹粵劇則用Chinese opera.但唔知西九管理局點解無啦啦要用大陸拼音Xiqu取代,唔通連opera呢啲帶有鬼佬歌劇味道嘅名,都要禁用?
有網民引述陳雲鬧呢個已花以億元計公帑扶植嘅西九文化區,竟然犯啲咁嘅低級語文錯誤,諷刺話:「如果要依循採用Xiqu拼音的原則,粵劇嘅英文請改用Yue Kuk(粵曲)或Kwang Tung Tai Hei(廣東大戲),不要用Cantonese opera」.知名網民朗思拆解,話Xiqu普通話譯音可以係屎渠,屎橋同死豬之類,諷刺呢個名除咗北佬之後,搵鬼睇得明?
香港自治運動更為此發表聲明,話呢個繙譯係罔顧香港粵語文化,甚至矮化粵劇喺香港嘅地位,呼籲市民抗爭,齊齊向政府集體投訴,最好將政府賣港行徑公諸於世,直至政府改名為止.
mailto:pf_lee@appledaily.com


text:
今朝一開部機無耐又自動熄機,之後點整都開唔返,趕住返工暫時唔搞住今晚返屋企睇下有無得醫.
而家部機有幾個病証!
1) 開機無耐用用o下會"o播"一聲成部機熄哂,"禁"個 power 掣都無反應,但就一點綠色燈閃閃o下,之前試過兩次,即刻開係開唔返,過左幾粒鐘後又會開得返.
2) 開機無耐入 windows 幾分鐘後會 hang 機,即係成個畫面 freeze o左,"禁" reset 掣後會話搵唔到個 boot up drive,不停 reset 都唔得,要入返個 system disc,但熄o左佢過一排有時又得喎...
3) 呢個情況暫時只試過一次;hang 完機後話 keyboard error,但我將個 keyboard 換係部 ibook 度好正常,又試過換另一個 keyboard 比部 PC 都唔得,熄機開機幾次都唔得,後尾靈機一動將個電源線 unplug 再插點知就無事可以認返個 keyboard...
部機用o左兩年一直都相安無事,hang 機情況 5 隻手指數得哂,但自從裝左卡巴斯基後兩個星期就經常 hang 機,不過同事 J 話一個軟件唔會搞到部機咁,唉!總之而家好煩啦,用 PC 時唔知佢幾時會休克...
Read More...
Summary only...


text:
贏粒糖贏間廠
上一篇網誌講開A先生為左上公屋放棄左應有既生活,掙左一身債.近年聽翻身邊朋友既故事,發覺都有唔少呢類CASE,為左Keep住間公屋而放棄左好多機會,因少失大!! 贏粒糖,輸間廠!
先 講自己,我都係一個公屋仔,5歲果年一家七口由租住西環晉成街唐三樓(依家石塘咀街市舊址)板間尾房搬左去柴灣既四百幾呎全新公屋,當時有搬左去豪宅既 感覺~! 好新,好大! 我仲記得我一日入屋仲衝左去廚房既石屎灶頭企左上去話:" 呢度可以做床播~! 反正題先,在往公屋呢段日子初段,我父母都好辛苦,出外做野之餘要照顧五件化骨龍,間中又會攞D外發返屋企做,穿膠花日子我都有參與過!! 因為我地一家平日慳爆,我媽又係一個儲錢專家,生活慢慢改善.到左八十年代中,家人其實係有首期去買私樓,但我父母一直都係想保住間"公屋"而唔敢買私 樓.我媽同我講如果當年我地唔係因為拆樓分左間公屋,我家一定晨早買左私樓,而且一家唔止一層.我媽做工廠妹既時候有個女工友教佢買樓收租,儲夠首期就買 左租比人等人同佢供,佢真係買完一間再一間.我媽當時好Buy佢,不過我父母因為公屋戶主買私樓之後要交翻間公屋出黎而卻步 .而我D家姐當時又未夠秤做業主,所以錯失左好多置業良機.為左要保住一間公屋既居住權而冇踏出第一步,你話值唔值得?
另一個例子, 一位長輩朋友在97年之前做過下地產經紀,對某地區既物事業瞭如指掌,97年之後因為樓市唔多精神而轉左行.呢位長輩都係勤力到爆,工餘時間會做好多兼 職,包括裝修散工,開的士,攪年宵,總之一有錢搵就會同我一樣對眼發晒光!! 長輩朋友佢不時都有留意物業市場,見佢咁慳又咁勤力就知佢儲首期冇難度,難就難在佢地一家住公屋唔可以用自己名去買私樓,所以一直之來都係搵人夾份買樓. 佢要搵到身邊既人做Partner 都唔易,有D唔 buy 佢買樓; 有D唔信佢既眼光; 有D冇銀用; 有D冇供款能力 ; 總之因為佢D潛在Partner 怕呢樣,怕果樣而錯過左好多機會.如果長輩朋友唔係為左要保住一間公屋既居住權,成個故事好大機會會改寫!!
唔單止公屋,因少失大在日常生活既例子多到不得了,近一兩年發生在我身上都唔少.我依家都學緊點樣去睇遠D,唔好 "贏粒糖"而滿足,我要 "贏間廠" 翻黎 ! 呵~!
其實佢地犯左個好大的錯誤~
1. 有公屋係可以買樓, 只係申請公屋時唔可以有樓.有樓只會係入息申報的時候,報番自己的樓有冇出租OR 空置,出租計番租金收入,空置就計"應課差餉租值" 除以12個月再扣減20%的折舊率. 過左限額就要交倍半租OR 雙倍租~所以住公屋係可以買樓~
2. 如果佢真係驚,可以叫非戶籍的人買樓, 即係減左名的子女買一樣可以~
不過講到尾,係好多人都驚買左樓價跌,或者息口好高~ 因為97的教訓太大,出現好多負資產個案,造成好多陰影.
一係就心口冇個勇字,驚呢樣個樣,驚冇工開,驚租唔出,驚煩,驚一大筆的投資.最搞笑的係成日覺得個市一定會跌~ 冇錯,不過你的機會唔係冇左就你交緊租~


text:
2016年6月3日星期五
Narzissenfest水仙花節 (上)
5月29呢日十點先到鎮中心,到處都人山人海.同我哋年三十去年宵差唔多.
但係聽講已經晏咗嚟.好多人都離開個鎮去霸位睇水上巡遊.
上次六年前嚟睇係巡遊.依家型式改咗,水仙花砌嘅公仔擺咗喺鎮嘅四條大街上.要自己去搜捕.
以下呢個係奧地利六合彩嘅吉祥物.
條街已經擠到水洩不通,但仍然有樂團喺度表演.
以下呢個地區個logo似係年年都有.
公仔唔係年年都全新,隔幾年會用番.星戰話係首次出場.
飛馬係今年新公仔嘅第一名.
公仔個支架似一個金屬篩,好多個窿窿.電視介紹話每個窿插五朵花喎.
34 則留言:
動物的造型都幾趣致回覆刪除回覆
人形嗰啲就有少少嚇人.刪除
水仙花好香,呢度係咪都好香架?回覆刪除
好熱鬧呀!回覆
企近啲公仔先聞到花香.刪除
真係用唔少花砌, 咁細朵, 係咪洋水仙同中式水仙2樣都有架.回覆刪除
可惜水仙花顏色太單調回覆刪除回覆
冇辦法,水仙只有白色.刪除
很傳統喎. 英國無水仙花節但復活節前就最多水仙花睇.回覆刪除
全都是白色,我呢度水仙有黃色㗎!回覆刪除
啲造型唔錯喎!回覆
呢度o既野生水仙只有呢個色.刪除
六合彩嘅吉祥物都唔靚嘅,個豬鼻咁長,所以象徵吉祥?:p回覆刪除
人形嗰啲係真人定假人嚟㗎?回覆
豬係幸運嘅代表.刪除
假㗎.
人地果邊落雨落到水災,你喱邊又幾好天氣好猛太陽喎.....回覆刪除
飛馬可能紮得難度高啲
個水仙花皇后靚唔靚?回覆
嗰日之後落雨喇.奧地利都有地方有水災.刪除
靚唔靚下回分解.
入場也要15歐??? 不平喎!!鬼鬼也幾識賺錢喎!回覆刪除
D 水仙花有咁多都要行埋D公仔度才有香味???咁咪即係不是好濃囉???
你度有17度,HK成30幾度呀,熱死人呀.回覆
唔平㗎.刪除
如果得一兩朵係唔覺有味㗎.
呢度17度我都覺得熱喇.
睇完會唔會narcissistic? XD回覆刪除回覆
你唔見我時時話自己靚仔咩?刪除
好似長洲飄色巡遊,回覆刪除
但用花比較好啲,唔使玩死班靚妹靚仔,
喺莫斯科睇新聞,德國水災,浸到...
奧地利都有浸到...你哩日好好天!
俄羅斯風平浪靜,好好天.回覆
飄色o既靚妹靚仔好辛苦.刪除
嗰日之後落雨喇.奧地利都有地方有水災.
咁多嘢睇,15歐ok喎回覆刪除
樂團喺度表演<--令我諗起當年去馬耳他都遇過相同情境回覆刪除回覆
D水仙花公仔都幾得意!回覆刪除回覆
人形嗰啲就有少少嚇人.刪除
好熱鬧 , 花花公仔造型好得意 .回覆刪除回覆
人形嗰啲就有少少嚇人刪除
啲花花公仔有啲都幾靚回覆刪除回覆
人形嗰啲就有少少嚇人刪除


text:
點解個個要領展負社會責任,無人叫港鐵負社會責任
以前叫領匯嘅領展,相信係全香港最多關公災難嘅公司之一,次次啲外判商呀,新商鋪業主呀出咗事,最後隻鑊一定喺領展身上,好似領展仲係政府部門一樣.
只不過,中環客想提醒大家一樣嘢,雖然終審法院喺領展上市案嘅終極判決上,指領展有責任履行《房屋條例》部分原本屬於房委會嘅責任.但由公司擁有權嘅角度,領展其實同其他私人企業無分別,可能港鐵比領展更加應該負更多嘅社會責任.
本來照領展第一次上市嘅股東構成,由於房委會都係創始股東之一,咁作為房委會有份投資嘅公司,一如其他財政司司長法團投資嘅公司,公眾有理由要求領展孭一定社會責任.但喺第二次上市果陣,有高人叻到幫房委會甩晒啲股份,而班政客完全阻止唔到,喺公司管治上,領展做啲乜完全唔關房委會事,亦唔關政府事.啲政客講到領展仲係房委會旗下公司咁,但實際上,依家領展只不過係一隻外資揸莊嘅房地產信託基金,佢嘅責任就係為股東嘅最大回報,買賣同出租手上嘅物業.所以政客要求領展公有化(復歸港府所有),簡直黐線,政府要用市價買晒領展啲物業,而且部分賣咗俾其他公司嘅前房委會商場已經收唔番,而領展旗下有啲由私人發展商買返嚟嘅物業,好似將軍澳南豐廣場,亦唔知點處理.
相反,港鐵有成七成六股權喺財政司司長法團手上,根本上係公有企業,點解未見過有政客向港鐵抗議唔搞墟市?唔提供平租商場?有公有企業唔問,問個純私人企業孭飛,你班友無嘢嘛.
中環客


text:
上個禮拜嘅9月4日就係一年一度Corso Zundert花卉巡遊嘅大日子~不同組織都會派出佢哋設計嘅花車,去競逐最佳花車設計呢個獎項.每架花車都用超過1000朵大理花做成,活動中分別有20架花車,每一架都有唔同嘅動物或人物造型.... 更多
當我哋講起「裝置藝術」嘅時候,你大概會諗到一啲望住都唔係好知主題係咩藝術品,藝術,似乎離我哋好遠…但事實係,藝術其實係可以任何形式任何主題,比你想像之中更加「入屋」!喺一個萬里無人嘅意大利山頭,最近出現左一隻神秘生物,一隻200呎大嘅粉紅色兔仔!... 更多
人人都話英國脫歐對你嘅生活息息相關,冇錯的確係有好多影響,但係對於旅行控嚟講最直接嘅影響大概就係英鎊大跌啦!本來對12嘅英鎊突然跌咗落去10,似乎大家今個暑假可以跳出亞洲去歐洲過一個英倫風暑假啦!如果去英格蘭太大路,大家或者可以考慮吓蘇格蘭?除咗更有英國傳統特色之外,似乎都比較少強國人呢~今日就同大家介紹幾間£30以下就可以入住一晚嘅蘇格蘭絕美旅館!... 更多
之前同大家介紹過威尼斯嘅地板(?!),以地板作為旅行相嘅主題確實唔係一件尋常嘅事,相信大家都應該有啲印象掛?不過,你以為全世界最靚嘅地板就係威尼斯?同一名攝影師Sebastian Erras就話俾你知其實唔係!世界各地都有好多靚靚地板等住大家發掘咖,例如倫敦就係其中之一啦~今次同PixartPrinting合作,為倫敦拍低一系列靚靚地板,而佢就表示當中佢最鐘意嘅就係Michelin House嘅車胎人mosaic地板,確實係喺其他地方搵唔到咖!... 更多
去法國有咩做?睇鐵塔?睇畫?飲咖啡?又點少得飲返杯地道又正宗嘅波爾多紅酒?廸士尼可能要改過句tagline啦,因為法國嘅紅酒主題樂園已經開幕,可能以後呢度先係世界上最能夠帶俾人歡樂嘅地方!... 更多


text:
望到頸都長,終於等到有一日公眾假期,為太陽哥哥的真正休假日;亦因為太難得,我唔想今日用黎去拜山呀,只想同太陽哥哥開開心心輕輕鬆鬆咁拍一日拖!
太陽哥哥好識做,話先同我屋企人飲茶先;難得琪琪威哥都係度,又好耐真係冇一家人齊人食餐飯啦!
放假做咩好?唔想睇戲行街,因為呢d平時夜晚都做到;想同太陽哥哥做d要係day time做既野,因為我地平時冇得係day time去下呢度個度咁,就係咁,揀左去赤柱,順便買BB衫,近來實在太多朋友有BB啦!
去到赤柱先shopping,買左好多件呀,有男有女,由初生至一歲都有,分別比四個parties架!
跟住行海旁,今日超多人,唔浪漫呀~~哈哈!
跟住係酒吧街盡頭的地道士多,望住美利樓嘆個 tea!
再行埋沙灘,不過今日好大風同涼,冇早兩日跟表姐黎咁好天;同太陽哥哥約定復活節假期搵日去沙灘玩親親大自然先,不過我又怕拎住成身好多野出街,唔知去唔去得成呢?哈!
黃昏就出返中環,太陽哥哥係H&M買條灰色褲,最後唔岩,反而佢送左件靚衫比我!
係中環就順道試想試好耐的 Misocool:
呢度的服務幾好,又冇咩人,我幾鍾意個環境;食物方面我覺得係味千高級版,所以貴d,但又冇 Mist 咁 high class,就當佢係中價拉麵啦,係中環區算係一個唔錯的選擇呢!
北海道海鮮奶湯炒墨魚汁麵 [$75]
辣地獄湯豬軟骨啜啜麵(蒟蒻麵) [$66]
一口帶子貝 [$33]
辣汁焗廣島蠔 [$36]
呢個時間,太陽哥哥要想大陸幫占美攪d野,佢送到我返屋企後就即刻出發去虎門;我自己係屋企就再挑戰整蘿蔔糕,今次借左媽咪的磅確實粉的份量,唔再靠估;最攪笑係用剩餘包粉磅一磅,先知上次用少了成半份量的粉,唔怪之咁軟身啦,真係攪笑同激死自呀!
今次好成功呀,不過我覺得上次好似好味d,可能食左太多蘿蔔糕有d怕...短期內都要休息下,唔想食到怕!哈哈~~
太陽哥哥十二點幾打返黎,話係虎門返黎啦,但點知冇晒大巴返深圳,截的士又開天價;但佢知我唔想佢唔返屋企係外面過夜,最後搵到人幫手截泥鯭的去黃崗,不過攪到凌晨四點先返到屋企呀!今日全日原本都好開心架,最後因為呢件事影響左,希望唔好再有咁多麻煩野啦,好似冇停咁既...


text:
孔姓宝宝起名大全-孔姓男孩女孩起名大全-孔姓氏名字大全
关于孔姓的姓氏来源说法为下:
孔氏的起源可以上溯到历史传说时期.远古皇帝时代已经有孔姓,因当时有个史官,叫孔甲,曾经作《盘盂》一书,但是因为孔甲之后没有孔姓世系资料,所以一般认为孔姓源于子姓,而源于子姓之孔又有三种说法:
跟据宋代的《广韵》记载,契是商族的始祖,为子姓,历经十四代,传到成汤,灭下桀,建都于亳.成汤是一个圣明的君主,其子孙中有一支以商族的姓"子"以他字中的"乙"组合起来定为姓氏就是孔氏.
据唐人林宝《元和姓篡》所说,西周初期,由殷绉王的哥哥微子启建立的宋国,为子姓.微子启死后,其弟衍继位.其曾孙的玄孙正考父,是宋国上卿.其子名嘉,字孔父,史称孔父嘉.春秋时期孔父嘉的后代,以孔为氏,就形成了这支孔氏.
另据《姓考》等书的记载,春秋时期郑国(今河南新郑)有出自姬姓的孔氏,卫国(今河南滑县东)有出自古佶姓的孔氏,陈国(今河南淮阳)有出自妫姓的孔氏.
[本字]孔 [简体笔画]4 [部首]子 [姓名学] 笔划:4; 五行:木 [繁体笔划] (孔:4 )
以下名字由系统自动生成,并非全吉名字,因个人喜好,文化,及审美不同,不一定能够符合您的要求,更多的是为您提供一些起名方面的思路和参考;
孔姓男孩宝宝名字:
孔焘亮 孔扬珂 孔枫俞 孔士惇 孔左兵 孔骐凯 孔彦基 孔隽坚 孔威思 孔宣印 孔赤承 孔宏奇
孔竹鸿 孔晖桦 孔轲均 孔朝苇 孔康语 孔长圣 孔允歆 孔跃箫 孔锐皇 孔泽修 孔举翎 孔进崴
孔志旨 孔辰淼 孔诩喧 孔钰先 孔中邦 孔楚亚 孔席东 孔吉尚 孔育骏 孔凡潼 孔辛万 孔喻焘
孔健豪 孔渊军 孔歌肃 孔弟钎 孔宣宇 孔秋立 孔吉庭 孔韵喧 孔楚旭 孔晨欧 孔骏钢 孔顺伯
孔韩青 孔皑谷 孔玉年 孔赤筠 孔榕至 孔信本 孔邦尧 孔翎徵 孔暄盛 孔正秉 孔宸陌 孔铂镇
孔景昊 孔棠皇 孔然丞 孔城玄 孔奇齐 孔奔国 孔元致 孔智戌 孔惇枫 孔臣享 孔桤冀 孔绍辛
孔棠喧 孔知宣 孔昊竹 孔莫绮 孔玟乾 孔仕辛 孔吉柏 孔启纲 孔仲辽 孔珂学 孔居舜 孔旖常
孔韦秦 孔任珉 孔亦尚 孔立品 孔谷锋 孔志举 孔顺焘 孔杭斌 孔信墉 孔诩温 孔兆予 孔健旺
孔渊穆 孔奥暄 孔中珅 孔瀚声 孔剀徵 孔金靖 孔翱荣 孔泓升 孔卓锐 孔汇晟 孔明宸 孔欧佟
孔琪志 孔哲丞 孔翼章 孔辉清 孔本箫 孔强辛 孔郝奥 孔贤举 孔行琦 孔陌德 孔希庆 孔谦茗
孔仕禹 孔彭懿 孔陆乘 孔琰麒 孔威享 孔皑皇 孔权如 孔和盛 孔利珅 孔曙星 孔廷江 孔增迅
孔纯俊 孔圳英 孔庭珂 孔建朝 孔惇统 孔昊龙 孔刚琪 孔川哲 孔育翼 孔少辉 孔洪本 孔坚强
孔原良 孔楠弛 孔森韩 孔洛乘 孔铂昊 孔智棠 孔纯萧 孔迪磊 孔栋韦 孔季赋 孔振箫 孔居郅
孔海翌 孔瑾涛 孔均筠 孔彬政 孔逵晟 孔里崴 孔钢英 孔罡长 孔俊哲 孔吾戌 孔讯康 孔温雨
孔铭辉 孔奕钎 孔羽坷 孔洪明 孔业墉 孔冠宝 孔旨轩 孔桓秉 孔春语 孔行晋 孔越奥 孔江原
孔顺迪 孔沛境 孔乐盛 孔景昱 孔旺欧 孔学轲 孔翱罡 孔城晔 孔登星 孔骐桓 孔帆湘 孔淼匀
孔冠韵 孔昊宸 孔钰邺 孔禹亚 孔科歆 孔合敬 孔品兴 孔奥圳 孔才承 孔皇铭 孔卓国 孔儒钊
孔泷昂 孔席志 孔辉梓 孔佟雄 孔莫奇 孔原齐 孔举瑾 孔振堂 孔云明 孔谦秋 孔士顺 孔镇沛
孔姓女孩宝宝名字:
孔昭柯 孔咏苛 孔喧均 孔妍绢 孔珍淑 孔可香 孔潼敏 孔格帆 孔亚榕 孔莺纺 孔阡玮 孔妘丹
孔翔衡 孔琦珍 孔茜芷 孔韶济 孔鸣汝 孔芳兰 孔颖苫 孔阳西 孔娉灵 孔蔓枫 孔成茜 孔玥栖
孔宠荧 孔婕千 孔迎禾 孔曦霄 孔晴思 孔琰琀 孔玟泰 孔沁睿 孔杰陆 孔青秋 孔箫苹 孔帆婕
孔烨妮 孔沐玟 孔芷睿 孔颖娥 孔春珊 孔伊娴 孔雯轩 孔丽宠 孔庭娣 孔璐阳 孔紫映 孔暄晴
孔翔丹 孔俐英 孔金韶 孔辛煊 孔沁茗 孔菁香 孔栖思 孔乐谷 孔欣美 孔娇彦 孔嫒瑛 孔晔倩
孔玲卉 孔俪函 孔泷烨 孔韦沐 孔芃芷 孔筠颖 孔青春 孔尤伊 孔轲雯 孔杰丽 孔佳庭 孔箫璐
孔琀韵 孔昱佳 孔啬方 孔姬影 孔潼亦 孔柯娜 孔栩珮 孔晴妍 孔钰玟 孔妮其 孔明晨 孔嬿陆
孔乐瑗 孔钧苹 孔凡冰 孔孜茹 孔绚真 孔芩婕 孔惠芳 孔凌逸 孔奕柔 孔荧琰 孔汐玉 孔育易
孔佩宜 孔誉阳 孔桦旖 孔淑珣 孔清尤 孔妤琀 孔韦啬 孔蔷姬 孔靖潼 孔阡柯 孔珊栩 孔咏晴
孔芃济 孔吉颍 孔雯柔 孔秋之 孔聆晗 孔洁贞 孔星鸣 孔语泰 孔渲灵 孔娣潞 孔西扬 孔剀妍
孔名轩 孔芷合 孔旖亮 孔芳岚 孔彤欣 孔茜童 孔可函 孔嘉靓 孔立庭 孔汎初 孔纾茹 孔予辛
孔芊栖 孔方好 孔淇盈 孔瑶夏 孔合绮 孔柔汐 孔凡芳 孔珣岢 孔映帆 孔妮迪 孔才俞 孔伊焉
孔喻俪 孔新薇 孔梅茹 孔蓓谷 孔淇夕 孔颍茂 孔盛雯 孔宝钎 孔纾慧 孔帆晗 孔桂泷 孔烨济
孔虹佟 孔楠品 孔英舒 孔晔汎 孔智吉 孔逸苫 孔妤婷 孔荔婕 孔合娴 孔芳珊 孔丽萧 孔茜冰
孔立真 孔音奕 孔煊喻 孔绚新 孔蔓梅 孔暄蓓 孔蓉淇 孔纤颍 孔佩盛 孔曼宝 孔名纾 孔芪帆
孔合容 孔婉晶 孔珊丹 孔汐琪 孔瑶明 孔诩衡 孔娟帆 孔迎宇 孔希芃 孔凯贞 孔香兰 孔玉珍
孔娴咏 孔岚晴 孔珂真 孔钎彗 孔昕易 孔瑗嫒 孔秋英 孔艺钎 孔境品 孔恒琰 孔晰影 孔凡卉
孔悦羽 孔佳钧 孔谕芳 孔玲廷 孔泷叶 孔永诚 孔柔芯 孔韦晨 孔瑜盛 孔洪佟 孔蔓茜 孔淑奴


text:
「講座」
今日俾一位朋友邀請去一個關於社交媒體同數據分析嘅講座做講者,當然數據應用越嚟越廣泛,好多人都想知道點樣可以善用數據.其實今年開始大家都係度講緊數據整合,再唔係好似前幾年咁淨係分析單一嘅數據,而數據整合平台將會係大趨勢.如果再停留係網上同手機數據其實已經有啲落後.希望今晚之後有更多人會投放資源係數據整合嘅平台,亦都希望大家今晚唔係兩手空空而回!
「講者」
好耐都無出去講座,今晚係今年嘅第一次,事前只辦單位好緊張無人報名.事實係好多朋友都嚟撐場,真係萬二分感激!當然重點不是我,而係有個靚仔專程嚟香港講數據.今晚係一個好難得嘅機會,因為看我無見嘅朋友都有出席,同時都係第一次同老婆一齊出席呢啲活動.感覺有啲緊張,因為自從讀書同幾年前搞嘅論壇之後,好耐無同老婆一齊做嘢.希望冇失準啦!
「難得」
難得今晚有咁多朋友出席,當然要把握機會同朋友聚一聚,因為真係好耐無見過佢哋.不過做完講座之後就當然係立刻返屋企湊仔.而今晚真係第一次叫外母睇住郭大少一晚,等我同老婆有幾會一齊出席.如果唔係又係我自己一個,揼低個仔比老婆去做嘢.有時當然係希望老婆了解多啲我工作上面嘅嘢,所以今次亦係難得嘅機會.雖然未必可以同所有人傾偈,不過希望今年會多啲咁嘅機會啦!


text:
食親沙嗲王,你可能第一時間就會叫白咖喱豬扒飯.但由今日起,你可能就會變心啦.事關全線沙嗲王由 7月23日至 10月25日俾寵物小精靈佔據左,入面唔單止有 7款新菜式,仲有 6款小精靈精品添!我依莉詩今日就率先到銅鑼灣店品嚐一下代表水系小精靈既藍咖喱先!
▲ 每逢星期六日同公眾假期你隨時會係餐廳見左佢呢!記得帶定相機去捕捉野生比卡超啦!
7大美食睇得又食得
今次小精靈主題餐廳既新菜式雖然唔多,只有 3款食物同 4款飲品,不過就樣樣都相當有小精靈既影子,而且落足料,一 D 都無偷工減料.特別係比卡超咖喱豬扒飯,黃甘甘既比卡超飯,配上 3種勁鮮艷既咖喱汁,真係睇得又食得!而最正既係只要點主題菜式或飲品,都會送上一個寵物球信封,入面可以係其中一款既小精靈 Memo紙或者杯墊.
▲ 雖然店內既佈置唔多,但單看每隻枱上既比卡超餐牌已經覺得超級 kawaii!
▲ 比卡超咖喱豬扒飯 $78
單睇比卡超造型既飯已經夠晒可愛,仲可以配上代表 3大屬性既炎系番茄咖喱,水系藍咖喱 同 草系菠菜咖喱,玩味十足!
講明豬扒飯又點可以無豬扒呢!切開比卡超個頭,就會見到入面有大大塊豬扒架啦!但望住佢又點捨得一刀切落去呢?講番 3種咖喱汁,小編覺得番茄咖喱汁,有少少酸比較開胃,菠菜咖喱汁就有淡淡菠菜味,感覺清新,而顏色最奇怪既藍色咖喱汁反而最好食,有 D 似白咖喱既味道.對於唔太食得辣既小編嚟講,3個辣度都可以接受.以 $78 嚟講,呢個份量,呢個味道,仲要係比卡超樣,簡直超值!
▲ 比卡超辣肉腸 Pizza $48
比起比卡超咖喱豬扒飯,呢個 Pizza 既外型可能輸蝕左少少,上面只有一塊薯片印有比卡超圖案,唔太突出.至於味道方面就係一個普通 Pizza,無太大驚喜.
▲ 雲尼拿雪糕千層搭 x 比卡超布甸 $58
主題既甜品通常都係 pancake 加上畫有卡通人物圖案既朱古力醬,而今次沙嗲王就欠奉,不過換來既係更有誠意既千層塔同比卡超布甸.
▲千層塔夾住不同既生果,加上比卡超布甸,色彩繽紛又名立體,食之前記得影相呀!
▲ 火狐狸士多啤梨梳打配啫喱 ,哈力馬龍奇異果梳打配啫喱, 呱呱泡蛙藍桔荔枝梳打配啫喱 HK$32,比卡超芒果冰沙 $38
紅綠藍三色係諗起既可能係同小火龍,車厘龜奇異種子,但呢 3杯代表既係依家個個星期日播緊既《寵物小精靈XY》入面既火狐狸,哈力馬龍同呱呱泡蛙.
▲ 紅色飲落有少少藥水味,而綠色比較甜,小編同樣覺得藍色最好飲,清新既荔枝味,加上一塊塊寒天,非常消暑解渴.
▲ 芒果冰沙上面既比卡超啫喱同閃電曲奇相當吸睛,加上上面厚厚既忌廉,相當飽肚.
▲ 只要點每款主題食品都有其中一款 memo 紙送呢!不過係邊款就要自己投啦!
▲ 點精靈飲品就有精靈送,不過都係要抽呢!
6 款實用精品
除左主題美食,每間店都會有一個細細既商品區.架上面有 6款全球獨家既限定寵物小精靈商品,有文件夾,行李牌,環保袋等,唔貴得嚟又非常實用.
▲ 商品區唔算大,但入面既精品就好得意.
▲ 小精靈匙扣/座枱 $49
小精靈匙扣/座枱除左有原版比卡超同沙嗲王版比卡超外,仲有熟悉既小火龍,車厘龜奇異種子,同新加入既火狐狸,哈力馬龍同呱呱泡蛙.匙扣不但可以扣係袋,仲可以放係枱面做擺設.
▲ 限定比卡超行李牌$59
著住沙嗲王制服既比卡超化身行李牌,等你帶埋佢去旅行.
▲ 超進化圖鑑文件夾 $29
▲ 表面係普普通通既小精靈 file,但背面其實係超進化圖鑑,以前日日背小精靈命既感覺即刻番晒嚟.
▲ 比卡超書籤連糖果套裝$49
表面上呢包只係有比卡超卡紙做包裝既糖,其實隻比卡超可以用嚟做書籤架!
▲ 比卡超抱抱攬枕 $129
8月仲會有比卡超抱抱攬枕發售添!咁可愛,唔係唔帶番屋企嘛?
依莉詩後記 :
雖然佈置方面真係唔太吸引,只係得門口既影相位同間唔中有一兩隻細細既小精靈公仔,不過 D 野食真係唔錯.特別係個比卡超咖喱豬扒飯,一樣有白咖喱豬扒飯既水準,而且點每個餐或都飲品都有紀念品送,雖然小小地,但同平時比較又唔係特別貴,都幾值得去架! • 不想錯過新科技 ? 請 Follow unwire.hk FB 專頁 http://facebook.com/unwirehk/
The post 比卡超入侵沙嗲王!率先試食藍咖喱 appeared first on UNWIRE.HK 流動科技生活.


text:
一直腫咗三,四日,一見腫咗第二日,我已經打電比敏姐問佢有冇相熟o既獸醫,我請佢幫我約時間去睇醫生,星期一打電話去,要約到下個星期一,嗰幾日見個仔好悶悶不樂,成日都搵地方“伏伏”,又唔係幾肯食嘢
仔仔爸見到個仔咁好心痛,見約咁耐至有得睇醫生,咁佢叫個女上網,搵過間獸醫可唔可以約到早啲睇,仔仔爸好驚佢係腫瘤之類o既嘢,我就驚住唔知係咪之前同Shadow接觸過,唔通Shadow有病傳染咗比個仔
到第四日,我放工返到屋企見佢腫咗o既地方損咗,但係又冇咁腫,我諗係佢自己咬損,我驚佢不停舔過傷口,我要比個喇叭佢帶,但係上次去絶育完個喇叭比仔仔爸掉咗,咁我唯有用張咭紙整個類似o既比佢頂住檔先
至從個傷口損咗之後,Charco仔就無咁悶悶不樂,不過要帶住個喇叭就唔係好開心,食嘢都唔係食好多,但零食除外,仔仔爸見有個傷口,咪用啲消毒藥水幫佢洗吓個傷口,搽啲藥膏,咁我第二日放工返屋企前先去咗pet shop買過個喇只比佢
之後一日我放工返到屋企,見佢喺個架頂度週身舔,個喇叭已經比佢整甩咗,仲唔知比佢收埋咗去邊,我搵勻成間屋都搵唔到,咁我唯有搵件細佬仔背心佢著頂住先
一比件背心佢著作就攤咗係度,勁唔鍾意
我除咗整過件batman披風比佢著住影相之外,都未試過比衫佢著,隻橙色都幾襯佢喎,不過後來佢又走上個架頂度又比佢除咗
之後一日個傷口起晒濃,又有啲血水,咁我哋又係咁幫佢洗傷口,搽藥膏,呢兩日都算好番好多,原本尋日約過另一個醫生去睇,見佢出過濃,都好番好多,所以就無去睇
個傷口都好“核突”,仲要繼續帶喇叭
今 日放工返到屋企又見個喇叭比佢除咗,又係唔知比佢收埋咗去邊,不過見佢個傷口又比尋日好好多,咁就比佢輕鬆吓啦,今日佢無咗個喇叭,成隻嘢都輕鬆晒,精靈 番晒,證明佢真係好番好多,不過食嘢都仲係少咗,今晚都係要繼續洗傷口,搽藥膏,咁約咗星期一個appointment我都會同佢去睇,橫掂都約咗,點都 要去睇過至放心,諗住順便打埋針,check吓up,佢都夠期要打針
初初見到個仔“謝“晒,真係好閉翳,好擔心,見佢好番好多,又肯玩番,先至放心啲


text:
個包好似心型咁呀
( 31-mar-2011 thu )
星期四喇 今朝里奧大人上大陸 佢出咗門口我都瞓唔着 係床度典下典下等鬧鐘響 其實都唔知有無瞓到呢 ~
今朝超想食炒米粉呀 估唔到都幾多料 ~
晏晝有 lunch box 真係好 like 食金菇牛肉卷呢 下次整多 d 先 ~
依家要做埋小小 A/C 嘅嘢 不過算啦 反正悶起上黎 有 d 嘢做都好嘅 ~
今晚經過吉嘢家 以為新出咗雪糕 因為離遠見到一個女人 "北" 咗一更白色嘅物體 行近 d 睇 原來係湯飯 ~
是日晚餐 - 芝士焗肉醬扁意粉 + 牛油蒜蓉包 + 粟米蛋花湯
芝士焗肉醬扁意粉 - 尋晚特登買豬肉分兩餐煮架 咁就唔駛再去買喇 超醒 今次用咗一磅百合茄做蕃茄蓉 好似好味過用一大個嘅蕃茄 本來想開包芝士粉 但又想留番整其他嘢 所以用芝士片再切碎 估唔到自己咁有心機呢 ~
d 百合茄好似心心咁呀 好得意
牛油蒜蓉包 - 個脆包喺 Yamazaki 度買架 $8.5 之前買 $8 咋 不過我鍾意用呢個包做蒜蓉包 因為大大塊易搽牛油蒜蓉呀 ~
粟米蛋花湯 - 一盒地們粟米湯 + 一罐金寶粟米粒 咁先好飲 因為超多粟米粒 里奧大人以為一盒粟米湯有咁多粟米粒添呀 真係食嘢唔知米貴 ~
本來 10 點半超勁想瞓 里奧大人又超想沖涼 但就想睇番之後錄左嘅 " Medium " 點知睇咗一 part 就超勁想追呀 最後又 11 點半先瞓 噢噢噢 ~


text:
又可以去旅行,今次還要是我一直想去的關西
其實今次的關西遊都可算勁呀!
除咗大阪同京都外,我哋仲去埋奈良同兵庫
雖然每處地方逗留o既時間唔係好長,又唔係去得好深入
神戶同和歌山呢啲地方仲要無去
但都已經玩咗好多地方嘞
今次我哋唔再搭CX,因為一直都等唔到佢哋做Promotion
再唔係就時間唔啱
所以今次我哋改搭廉航 - Peach Airline
要搭凌晨機去,回程係夜晚9點幾
所以今次都可算玩足7日7夜o架!
不過其實我一直都好怕搭凌晨機,
自從N年前去南韓試過一次就怕怕嘞
奈何今次選擇唔多,唯有頂硬上啦
廉航機講到明,咩到要收錢
所以無飛機餐,連水都要俾錢
本來我同朋友都算,反正已經係凌晨
寧願瞓都唔要食,但隻機真的廉到連冷氣都慳返咁
隻機細都唔係咩問題,我同朋友都係啲細細粒o既人,啲位窄少少真係ok
但隻機真係好焗好熱囉
結果我哋都唔係好瞓到
而且喺香港機場仲要delay
本來係0115飛,結果等到0220先飛到
3個幾鐘就咗關西機場
去到關西機場已經係6點幾
題外話:仲喺香港機場嗰時,聽到其他乘客話隻機似蠟腸
唉!突然覺得而家啲人真係好唔識尊重
難道你會覺得你俾得嗰幾百蚊真係會有隻747-800 或380你坐咩
細機仲有好大o既需求o架!其實我覺得隻機幾好無問題吖!
都唔明啲人係咁話隻機點點點,真係有啲睇唔過眼囉!
好嘞!等過關都等咗一陣
然後,我哋就去哂啲Servcies Counter買哂所需o既Pass
因為我哋今次去7日,計過用Pass會有So
所以就買咗3張Pass嘞,包括Kansai Thur 3-Day Pass,JR 1-Day Pass同埋大阪周遊卡 (2日版)
咁又折騰咗一輪
然後就搭南海電跌去難波,因為今日o既行程仲會去奈良,所以可以即刻用到張Kansai Thur 3-Day Pass
唔駛買票真係輕鬆好多
搭南海電鉄去難波只係50分鐘左右
因為太早,未有房住,所以就喺酒店放低啲行李就出發去奈良玩嘞
難波去奈良都係一程車,坐近跌 (奈良線),唔駛1個鐘就去到
出咗車站,行咗幾分鐘就見到興福寺,但我哋無入,諗住走嗰時先入去玩
再行多幾步就到咗奈良公園,
喺公園外圍已經有好多鹿嘞
呢度啲鹿都OK,唔係太狼死
玩咗一輪,我哋就繼續行去春日大社
沿途都見到告示,講明啲鹿都有攻擊性
一條直路咁行,好輕鬆就去到春日大社
其實大部份人都會走去東大寺,但我哋先入春日大社先
春日大社啲繪馬都好靚o架!不過我哋無買亦無俾錢入去參拜,
所以都係喺外圍影吓相就算
其間見到啲小朋友着和服真係好靚好得意可愛呀!
去完春日大社就行去東大寺嘞
呢度啲鹿就兇狠好多嘞
見人就聞見人就圍
好彩我哋無買鹿餅咋,如果唔係一定成為襲擊對象
話說我哋除咗琴晚餐晚飯之後就無再食過嘢
而家已經成10幾個鐘無食嘢,所以個肚已經打哂鼓
未到春日大社前已經頂唔順食咗杯軟雪糕,但都唔幫得幾多
所以見到東大寺呢邊有啲小食檔,我哋都忍唔住又幫襯下
食咗啲烤腸肉咁
東大寺我哋都無入去參拜
雖然我哋唔係教徒,但都唔會入廟拜神
所以又係咁易影吓相就走
亦可能搭凌晨機o既關係,個人好攰,都無乜精力去玩
所以行完東大寺,再喺奈良公園行咗一陣就搭番近鐵返難波
連興福寺都無入
返到難波,第一件事都係醫肚
我哋去咗酒店附近間大阪王將食
可能係肚餓,亦可能佢真係整得好
我哋覺得呢個餃子同雲吞真係幾好食
然後我哋就返酒店攞房嘞
雖然我哋o既行程好多都要喺梅田轉車
其實住梅田會方便啲
但因為今次叫做第一次真真正正嚟關西
都係住返啲大路啲o既酒店
而呢間酒店口碑唔錯,所以就book呢間
不過因為酒店太full嘞,所以我哋唔可以住哂6晚咁多
最後嗰晚要轉酒店呀
不過算啦,book到已經好好嘞
我哋入住o既酒店叫Cross Hotel
佢喺正大馬路,但唔嘈
隔離就係心齋橋,真正旺中帶靜
雖然設施唔多,但間房真係大,比一般日本酒店房大好多
床又夠大喎,兩個人綽綽有餘呀
浴室用品仲要係Loccitane呀,正到痺!
喺酒店房狂攝一輪,我哋就去心齋橋行下,視察附近地方
心齋橋筋真係好長好多嘢睇
雖然我哋唔係shopping魔,但都行好多耐睇咗好耐
之後我哋就去咗一蘭食拉麵
食完拉麵就去隔離嗰間章魚燒食埋章魚燒添
經過呢一餐,朋友愛上咗一蘭,
愛上o既程度令到我哋之後仲有一日嚟呢度食早餐,你都咪話唔勁吖
而個章魚燒都好正,呢間喺我另外一個朋友介紹o架,果然無介紹錯
食完飽飽,我哋就去咗激安之殿堂濕平
然後又去咗酒店樓下間Lawson繼續濕
仲買埋聽日o既早餐
最後,因為敵唔過凌晨機o既折磨
我哋決定喺9點半,即係香港時間8點半就熄燈瞓覺
真係喺香港都無咁早呀
第一日就係咁就完嘞


text:
名牌字典
今日想講下POLO﹐唔係歷史呀下﹐因為太多人寫過﹐講下個人經歷遮﹐而家係美國買POLO當然唔係咩一會事啦﹐就街都係﹐正價既有﹐平價既亦都有﹐惜隨專便﹐係美國買重唔使擔心假貨添﹐但係早係十幾年前既香港就唔同講法啦﹐我應該係中三識呢個牌子既﹐首先係見到我有個格黎鄰舍著先既﹐見拒件野有隻馬仔打馬球﹐幾得意喎﹐唔知係貴野﹐之後見到電視D藝員又著﹐開始知道係貴野啦﹐之後行三越百貨公司﹐見到拒有個COUNTER賣添﹐走埋睇下啦﹐嘩﹐幾舊水一件架喎﹐老豆係捨得之人﹐臨近聖誕終於買左一人一件父子裝﹐間條長袖POLO SHIRT唔同顏色﹐SALES姐姐混洋蔥紙包住﹐之後擺落個藍色有隻金馬係度既POLO袋﹐分外高貴.是為一生第一件POLO. 有一次我個格黎鄰舍就縷我老豆阿媽去買POLO啦﹐無啦啦縷﹐緊係有筍野先介紹啦﹐原來係開倉﹐個時無而家咁多架﹐而家個D有少少混笨﹐個次係真正既開倉﹐因為真係有廠係香港做﹐上到去已經CREAM頭﹐華頭湧湧喇﹐D OL有理無理唔岩都立住先架啦﹐有D款重係無隻馬既添﹐真係著左都唔知呀﹐D人都照買.個期又係既﹐個個都混到下錢﹐有錢自不然身痕.多人著就係番梘商做野既時候啦﹐旺角既菜街檔口﹐紅磡黃埔﹐銅鑼灣﹐好多地鐵站口都係D小販出沒既地方﹐清一色做長﹐短袖POLO SHIRT﹐SHIRT衫﹐100三件﹐各色其式﹐應有盡有﹐有D隻馬重好假既添.
天生美國購物狂
每一次就黎開學呀﹐聖誕呀﹐都係美國既消費旺季﹐見到D細路同老豆阿媽係D公司到係咁買﹐我見到會好好笑﹐因為真係好誇個隻﹐開學買簿﹐D鬼仔鬼妹會買好多﹐成幢成幢咁﹐DADDY I WANT THAT﹖ I WANT THIS﹐D父母又鬼咁種(錫)D細路喎﹐通常任拒地買.都唔知用唔用得晒﹐應該都用唔晒.大個啦﹐去宿舍住﹐每次番DORM都會買一大渣新野﹐乜鬼都有.舊左又唔用啦D野.比我就一定唔會咁做啦﹐呢D係咪浪費呢﹖唔浪美國D經濟又點會咁好﹐個個好似我咁就死啦﹐又要平又要名牌﹐D公司執鬼晒啦.但係有時又唔同講法呀﹐你個樣野真係值呢﹐咁我又多多都捨得比﹐幾鬼矛盾呢﹐你問我點為之值呢﹖買野都係主觀架啦.又好似好多人去食飯咁﹐叫到成臺野﹐兩條友﹐實食唔晒架啦﹐全臺野擺番係到咁濟﹐我就好鬼慶﹐緊係啦﹐浪費食物喎﹐我食飯都唔浪費既﹐幾難食都會食晒碟野﹐除非係臭架啦.好在係美國食飯﹐食淨料都好興包走遮.
悠長暑假
對我黎講一D都唔長﹐唔夠添﹐日日做到無停手﹐又話到番學時候﹐來去沖沖﹐快過打針﹐去左幾次ZOO YORK同埋游過一次水之外﹐都無乜野做過﹐肥仔又囉唔到飛去六旗.稔稔下今日岩岩係我作文一周年記念﹐證明我重係熱愛作文﹐無變過.上禮拜五晚夜媽媽番到黎﹐可能因為小弟講笑講得太興奮﹐嘈左幾個星期既笑話一次過講晒﹐搞到番到黎之後﹐心情重未能平伏﹐但係第二朝又要開工﹐所以都唔敢搞離搞路﹐訓唔著都訓係床度.今日終於番SIR啦﹐見番班友仔﹐狗遺了賣飯的韓國佬﹐我買完重走上去混我鬼佬國語老師吹水添﹐聽拒吹下拒番大陸D野.整番幾首靚歌﹐搞惦埋D文件.夜晚去到強人街買菜﹐鐘記老板重問我番學未添﹐我都無講過話我係番學既﹐拒又知.一番到黎﹐見到個個MSN D人名都變左乜頭物頭﹐多謝大家既支持﹐我會努力﹐重有三個月.
情懷洛杉磯
第一次去加州已經講番去1990年既事啦﹐當年我重咩住個水壺﹐著條好短既短打﹐唔係及膝個隻﹐稱唔上潮﹐就跟老豆阿媽黎美國啦﹐唔係移民呀﹐玩渣﹐搭飛機既時候﹐真係好鬼辛苦﹐訓又訓唔到﹐因為個種烏烏聲好難頂﹐坐又唔係﹐食又唔係﹐快面又乾﹐又唔敢飲太多水﹐費是去廁﹐當年D飛機又無自己既MON仔係個位到﹐我著著條短打又覺得張飛機凳好鬼污糟﹐坐落痕痕地咁﹐真係陰公.去到洛杉磯﹐人生路不熟﹐一落機就覺得美國真係大﹐我盲字都唔識多個﹐緊係跟鬼住老豆阿媽啦.無車無人識﹐唯有自己三仔拿搭SHUTTLE﹐架野係咁逼D人上黎﹐D人又肥喎﹐再加埋D行李﹐燉足個幾鐘先到MOTEL SIX﹐係真係MOTEL渣﹐唔係HOTEL﹐比人昆左﹐以為大酒店﹐去到好失望.見到個牌FREE BREAKFAST稔住第二朝有好野食啦﹐留肚啦﹐點知原來係LOBBY擺部咖啡機同埋擺盒DONUT係度﹐食啦食啦.我無食呀﹐呢類甜野唔岩我.終於行去格黎個AM PM油站食熱狗﹐個人當堂舒服番晒.好野終於有得玩啦﹐迪士尼樂園呀﹐男仔之家對D精品都係無乜興趣﹐唯有玩機動就最實際﹐STAR TOURS﹐星戰野﹐嘩﹐好玩到丫﹐咁大個仔都未玩過D咁新奇既野既.冰山過山車﹐淨係見到個冰山就已經鐘意到爆啦.重有我好耐之前題過下既MICHEAL JACKSON立體電影﹐又真又似﹐個誣婆R下R下咁﹐D手指好似督到我快面﹐嚇死我.跟D 本地TOUR 去環球片場﹐途經LA DOWNTOWN﹐比你落下車影相﹐D鋪頭有奧斯卡D假獎賣.個時岩岩睇過布斯既DIE HARD﹐鐘意到爆﹐阿媽重幫我問個導遊姐姐幢大廈係邊添.我成世人都比D西片燻掏﹐D野入晒腦﹐除左DIE HARD之外﹐都好鐘意回到未來﹐咁去到環球片場就緊係岩我玩啦﹐衰然個時唔知班鬼佬講乜﹐但係見到個鐘樓佈景﹐就已經興奮到雲啦.其後既一日﹐我地經過一個叫做NOTTS BERRY FARM﹐諾士裨梨樂園﹐係D SNOOPY野既樂園﹐無入去玩.但係好幾年後﹐見到梁詠琪都去過﹐重係個度拍左個MV添﹐而個隻歌就係我好鐘意既“你愛咖啡 低調的感覺”膽小鬼啦.每一次聽到都稔番係個個地方架﹐所以有時鐘意一首歌﹐就係因為拒能夠帶比你好多美好既回憶.
神秘顧客
做緊一間SHIPPING公司既時候﹐某日忽然有條友仔打黎問我有無性趣做電話公司﹐出幾錢幾錢﹐其實已經見左份工好耐好耐﹐可能請唔到人﹐嘩﹐囉命咩﹐身邊咁多耳目﹐老板﹐叫我點答你呀﹐去廁所講都會撞到人﹐唯有同拒講﹐我遲D覆拒啦.終於條路都係我自己揀既﹐因為時間好好多﹐人工重﹐哈哈哈哈.做過零售對客既朋友﹐可能都會知道或者遇過神秘顧客呢樣野﹐即係黎CHECK下你班友做成點既一班臥底﹐你唔會見過拒地﹐又唔知拒地幾時會黎﹐當拒地完成任務之後拒地就會出份REPORT.當年階階未入主既年代﹐我就每個月都會遇到呢班人﹐當我每日坐係個收銀處既時候﹐就會打醒十二分精神﹐務求張呢班友混出黎.做得呢班神秘顧客﹐質數當然有參差﹐有D一眼就知道﹐好渣﹐有D又做得好認真﹐估拒唔到.有D又鬼咁多問題問你﹐扮客﹐問到你唔耐煩之後你就大劑.所以時時都要戒備﹐唔係冷不防就會中蕉.我好慶幸有一班醒目既師奶兵團做同事﹐再加上出面做SALES既一班靚仔靚女﹐邊個見到﹐或者覺得有任何唔對路﹐都會即刻用INTERCOM話比全世界知要小心﹐之後全部人就會大動作﹐笑口噬噬﹐服務非常落力﹐非常咁假﹐非常刺激好玩.但係好玩歸好玩﹐我都唔小心中過兩次蕉﹐兩次都係話我無笑容﹐口黑面黑﹐重形容我為一個高高瘦瘦唔識笑既男職員﹐成個收銀處得一個男丁﹐實係我啦﹐無得賴﹐咁人地天生黑家嗎﹐漂白咩﹐至於話唔笑﹐唔通無啦啦傻笑咩﹐講笑我就識.做服務員當然有一SET OFFICIAL 既對白每次要講啦﹐“早晨﹐交費請埋便”﹐就係每個岩岩入去做既新仔必經之路﹐棟係門口係到講講講﹐講足成日﹐未必個個頂得順.做得收費處﹐你既誠信亦係好重要﹐緊係﹐真金白銀過你手喎﹐遇到有D監首自盜既人咪大鑊﹐小心D都係正常既﹐我終於做左三日﹐“早晨﹐交費請埋便”﹐之後先第一次真正去到我工作剛位.待續...
GMC
GMC出售的巨型豪華流動van在美國很受歡迎,好多家庭愛佢穿州過省,但中國人並不嚮往自己駕駛去旅行,加上GMC 的售價要成$70萬結果,拍攝時counter 較冷清.
依然范特西
亞洲天王-周杰倫, 2006年全新大碟將於9月8日全球發行. 特別預購版加送巨型Jay Chou超靚海報 一張海報包含4個不同造型. 更以特製精美膠筒包裝, 極具收藏價值
P990
電話呢味野對我黎講﹐唔使太花巧﹐最緊要打出打入夠清晰﹐舊電用得長﹐個款唔係太差﹐唔好咁膠﹐0機價咁就岩我胃口架啦﹐用幾千蚊買部﹐就唔好搞阿叔囉.
WHITE CASTLE
有無聽過呀﹐無都正常既﹐真係唔出名﹐早一兩年前係73NORHT都重有﹐而家執晒啦﹐同拒真係識於微時架﹐1990年﹐第一次黎美國﹐去到中部密蘇里州ST LOUIS﹐親戚帶去食既﹐一間平價漢堡店﹐飽仔細細﹐次次要食幾個既﹐買點係D飽好新鮮﹐即煎﹐見到廚房.同麥狗另一條路線.點解講起﹐因為前兩日有人請過我食﹐間野變左型﹐係超市賣﹐邊左雪藏野.有機會可以試試.
麥狗的玩具
呢兩舊野太耐世紀啦﹐唔知幾時架呢﹐ 個BIG MAC係可以拆得開﹐舊雪糕就係刷膠細路仔有邊個唔鐘意鄧英敏ENGLISH TANG架﹐鄧上文老豆呀﹐麥狗叔叔拒扮架嗎﹐狗唔狗出D玩具引細路﹐個個都試過求其食兩啖飽﹐就淨係掛住玩舊野既日子架啦﹐醉翁之意不在酒﹐細個去開既麥狗其實來來去去得個幾間﹐彌敦道麗聲戲院對面個間上樓鋪啦﹐即係始創對面啦.另一間就係沙田新城市啦﹐個間野入過世界記錄架﹐因為係全世界最煩忙既麥狗之一﹐間鋪中間又整左條火車卡位喎﹐頂鬼住晒D人﹐搞到水洩不通.淺水灣好耐好耐個間都好有特色﹐因為有條船既卡位係中間﹐重拍過經典麥狗廣告﹐故事係講一個有D似我表弟既細路叫野食﹐之後講完一大輪食物之後﹐話比拒姐姐.人大左咪又係去麥狗﹐中學考完試呀﹐朝早十點幾無定去呀﹐就走去坐架啦﹐之後格黎過幾台又緊係會有D死飛仔係到BROMINE呀﹐D飛女著住條校服裙又坐到鬼咁衰咁呀﹐非常公式化既情節.
好啦再後期啦﹐玩換野啦﹐SNOOP DOG﹐即係SNOOPY﹐HELLO KITTY啦﹐為左博紅顏一笑﹐傻男個個諗盡辦法﹐扭盡七壬黎換野啦﹐我都試過﹐重以為自己好醒目啦﹐人面廣﹐識窿路唔使食野﹐齌換﹐重可以話我排隊換架﹐幾有誠意呀﹐到頭來﹐完來紅顏根本唔鐘意HELLO KITTY既﹐原來傻男我先係﹐真係人算不如比番麥狗算.
Q 板劉華
Q 板劉華買左成十幾年囉﹐當年係劉華演唱會既記念品﹐咁鬼得意﹐聰明既商人緊會把握商機整多D啦﹐就係咁當年係沙田中心間文具鋪見到﹐就買左番黎啦﹐成廿幾蚊隻架都﹐一睇就知我對D物質幾好啦﹐保存得幾好﹐新既一樣.
樣
做邊行都有個樣既﹐好似的士佬有個樣﹐古惑仔有個樣﹐做明星都有個樣﹐個D就係入型入格﹐以前係粉嶺有個缽仔羔佬﹐成個缽仔羔咁樣既﹐呢D咪入型入格囉﹐幾好生意呀.今晚係銀泉食飯見到格黎台個位電話佬﹐就係成個係香港賣電話既SALES咁既款架啦.點樣﹖咁...樣囉.個樣係有少少唔知拒係醒目定係古惑個隻﹐總知係唔老實啦.髮型係類似鏈人個隻格式﹐短短地﹐落左野立下﹐係前面蕉起少少.帶幼FRAME眼鏡﹐煙士牙﹐BROMINE啦當然﹐講好多野﹐係大量個隻﹐成日講下D數呀﹐PLAN呀﹐好似好識計數咁﹐可能真係好識計﹐唔知.收左工或者係D客背後大量粗口﹐你離遠都會見到拒個嘴尖尖﹐煲住MIN講粗口.二十零三十歲既.我當年見過太多呢D人啦﹐好彩我唔係﹐重維持緊十五歲個樣.
阿花
沉日竟然有人係費城GOOGLE SEARCH FAWUDEEB﹐第一位去左番細CARE道﹐我排第二﹐阿花自己排第4﹐5.唔知邊個呢﹐十甲定係拒老豆阿媽AMERICAN RED EAGLE呢﹐定係拒自己呢唔知.
人肉廣告
大陸﹐香港﹐美國都見過﹐混條友拿住個牌買廣告﹐沉日係條70又見到﹐講真﹐我睇到個心好唔舒服﹐無論個條友係好願意定好唔願意咁做﹐日晒雨淋﹐拋頭露面﹐大人大姐﹐我做老細一定唔會囉D人教飛.PS條70越黎越乞我憎﹐咩時間都室車.
例行巡邏
今晚出強人街作我既例行巡邏﹐無乜大發現﹐無乜罪惡發生﹐不過就好難混位泊車﹐同埋係行去混EKIDS 個ALAN買報紙既時候見到雲尼沙既背影﹐拒當然見唔到我.今晚去到銀泉比較特別既係﹐我無叫到我平時食開既A餐﹐因為驚仇家係缸龍蝦落毒﹐最後我地要左一個散餐﹐因為BC餐既菜式唔係咁岩胃口﹐叫左一磅蝦﹐(大家有買開海鮮既朋友﹐一定知道近呢幾個月D海蝦係來貨好少﹐有都好貴﹐試過最平既時候八蚊已經有磅﹐而家十八.)蝦一上台衰然係細少少﹐但係真係好甜﹐狗遺了既味道.之後黎多個魚片粥﹐粥裡頭加左草菰﹐菜頭(唔係我)﹐但係真係好味﹐好過之前係煲煲好食既一次好多倍.蒜容介籣﹐我既至愛﹐我通常叫拒酒爆介籣﹐因為好大浸酒味﹐香到爆.之後係蒸蠔﹐同埋蒸側魚﹐銀泉慧柵姐﹐無呃你喎﹐係惦架喎D餸.我阿媽今晚見到銀泉麥西個朋友馮粹煩竟然同拒講廣東話話要三個白飯﹐好彩拒又識聽喎﹐比拒笑死.
溺者
何謂溺者﹐唔識游水就黎浸死個D就叫溺者﹐我做過﹐唔係唔識游水﹐係因為幫人考拯溺﹐老豆朋友問我識唔識游水﹐我話識﹐一拍即合﹐去到灣仔泳池﹐野都唔使講開始﹐訓落D水度﹐比UNCLE拉下拉下﹐偶然飲幾啖水﹐拉上黎之後﹐比拒禁兩野扮急救﹐嘩入夜啦﹐凍到我丫﹐得條褲仔係個身﹐個感覺真係慘﹐犯左我三大規條其中一大﹐怕凍.
之前去玩浪﹐終於買左件滑水衫﹐正﹐唔再怕凍﹐誠意推介. 圖中係無邊界泳池﹐係裡面游好似同海面成一直線﹐一定好FEEL又安全﹐未試過﹐想試下.女性朋友一定唔岩玩﹐怕晒﹐怕黑﹐怕鳥班.咁點解我又鐘意游水呢﹖ 我唔係自閉鐘意喱屋嘆冷氣架咩﹐哦﹐我精神分烈家嗎.
世界唔同了
不能講話人情紙禁薄﹐各家自掃門前雪﹐大佬﹐而家有幾多工一個禮拜出黎講下野就有錢收呢﹐世界唔同左囉﹐而家搞得惦自己﹐唔使人幫﹐唔使煩人﹐已經係一種福氣﹐要感恩.
430穿梭機
做第一集既時候﹐我同爸爸去左拒朋友係美孚既屋企﹐拒太太係印尼人﹐岩岩係度炸緊蝦片﹐我一路食﹐一路睇430穿梭機第一集﹐時為1982年度.
越南牛肉窩河
近排工作忙碌﹐食就定時﹐同阿松哥成日去食越南野﹐唔係火車頭又唔係否38﹐係一間叫做否霞既越南竇﹐試左幾次﹐今晚終於比我試到一豌幾岩心水既河粉﹐天時暑熱﹐食番豌有強既野就最梭乎﹐其實幾時都係﹐以前係香港食越南牛肉窩河邊有美國食得咁專架﹐生牛肉河咪生牛河囉﹐點會又生肉熟腩粉又生腩熟肉牛柏葉肥牛加筋架﹐個名長到喊﹐搞到下下要用數字由101-190﹐百九幾種粉咁多.今晚我食左個21係熟肉牛丸河﹐湯底清﹐夠味兼夠味精添﹐加左成渣唔知係咩葉既葉﹐大量牙菜﹐牛肉薄﹐牛丸香﹐有胡椒味﹐河粉幼﹐呢樣最鐘意﹐好怕粗粉.食左一次之後﹐松哥成日話要去﹐好似上左癮咁﹐另我諗番起係泰國個導遊係媚南河邊D船仔粉﹐話說個D粉既湯裡面係落左D大麻葉﹐所以食得多會上癮咁話喎﹐笑鬼死我.當時見到個導遊食得津津有味﹐重話D湯係用媚南河D水整既﹐嘩﹐大佬﹐條河重濁過D乜﹐D細路係到沖涼﹐嚇死我咩.
大丸
成日掛住大丸﹐講緊既唔係高級既大牛丸﹐而係係銅鑼灣既大丸百貨公司﹐無架啦﹐執左﹐因為次次去親都係禮拜日﹐個感覺好好﹐好假日FEEL﹐好輕鬆﹐一D壓力都無﹐行得好自在﹐記得拒分開一二期﹐一期即係前面有條大樓梯個度﹐我就鐘意D﹐因為係男裝部﹐體肉部同埋玩具部﹐二期係賣家庭用品既﹐所以我麻麻.而家大個左可能鐘意D.後期D既時候拒二樓重整左個青少年部﹐專賣D年青人名牌﹐最記得係最前面既JEAN PAUL GAUTIER﹐個時個個中學生都拿住個藍色JUNIOR袋﹐可以側咩又可以當背囊﹐係身分既象徵﹐公價HKD650﹐唔多唔少﹐個個叫老豆阿媽買﹐我無呀﹐我另類家嗎.最後當然唔可以唔題拒既日式美食廣場啦﹐當時黎講唔係咁普及架﹐拒算係好新潮有日本野食﹐嘩﹐日本野喎﹐個時淨係識水車屋之嗎﹐邊會去架﹐但係拒就有一個廉價既選擇比大家﹐可以試下咩叫拉麵﹐整個櫃擺晒D假食物係到揀下揀下﹐衰然稔番起﹐其實拒D麵都幾港式下﹐D豌重好鬼舊﹐用到黑晒添﹐但係禮拜日係到食下野﹐望下出面維園﹐對於我黎講真係好浪慢同唔錯架.
感動的演唱會
歌星出碟混唔到食﹐唯有靠開演唱會﹐紅館蘇一個接一個.有老有嫩.以前四大有理無理﹐格兩年就一次﹐而家當然無呢隻歌仔唱.睇碟睇到幾個狗遺了的朋友﹐思覺失調既陳奕迅﹐勝文老友關淑怡﹐我既老友草龍(蜢)既CONCERT.呢幾場都係撇開台灣CONCERT﹐我應為最好睇既幾場CONCERT﹐無論係揀歌﹐歌手表現同現場氣氛﹐見到拒地幾位真係好用心咁去做拒地既CONCERT﹐撐拒地既歌迷個個都大個仔﹐女啦﹐好似我咁上下年紀﹐有經濟能力去繼續混番我地當年既野﹐因為個個都重好懷念以前既事﹐因為當時係最好最光輝既年代.你睇阿細(蘇威)係個CONCERT既表現就會知咩係博﹐對住牛小慧唱永遠愛著你更加係感動加感動.想當年我都同快必﹐快必家姐同坤達去睇關淑怡﹐計番已經係十一年前既事﹐時間真係過得快.估都估唔到拒第二次CONCERT要等到今年﹐如果拒同憶蓮比﹐我就BUY拒D歌多D啦.其實拒兩個D歌路都差唔多.其實拒唱LIVE都同以前一樣係唔多夠氣既﹐加上拒都唔再係十八廿二﹐更加係一子之母﹐同情分一定有加落去﹐但係拒既FANS真係撐到底﹐大家都睇到拒已經係盡左力﹐我都睇到﹐所以一班FANS搞喊拒亦係好正常.黎狗﹐左倫右我﹐TWINS﹐慧琳既CONCERT係黜對做唔到呢種氣氛既﹐所以我誠意推介呢三個CONCERT.PS﹐SOFTHARD點解又禁受歡迎﹐好大程度大家都係係到混野.
暑期
我既暑期重淨番兩個半禮拜就玩完﹐繼續番學﹐繼續正常﹐即係表示我個台就黎一周年啦.
犬隻訓練員
前兩日媽媽同我舊事重題﹐講起我細個3﹐4歲既時候﹐係街頭見到兩隻唐(強)狗打交﹐我竟然走埋去拉住其中一隻黑狗既尾﹐叫拒地唔好打﹐嚇到我媽媽死.我就唔記得呢件事啦當然﹐不過覺得自己對動物都幾有愛心﹐後來有一次係泰國﹐見到個拉象既人拿個鐵勾打隻象﹐因為隻象唔行﹐我又覺得隻象好慘﹐當時媽媽同我講話隻象D皮好厚架﹐所以要用鐵勾囉﹐黎安慰我﹐真係用心良苦啦.
沖涼唱歌
點解沖涼唱歌特別響同埋舒服呢﹐有根據架喎.響就一定啦咁細地方﹐咁點解會舒服又輕鬆呢﹖AM1540無聲無息少左半個鐘﹐得番6-8﹐好似話D西人要收工喎﹐真係慘﹐得番我同阿DEEP全家﹐堅強三條友支持﹐我驚哎唔住呀.
兄弟可會撐到底
我是獨生子﹐無真正兄弟﹐無真正姊妹﹐但係有兩個認番黎既﹐感情都好好﹐另一方面﹐表既﹐堂既﹐強既都有大量.重多數做大添﹐無乜著數﹐聖誕要買大量禮物﹐無人射住我﹐只有我射人﹐慣左都OK.細個都想有人陪玩﹐但係而家慣左又好似一個人好D﹐松哥﹐阿媽錫晒我﹐無人同我爭野玩﹐所有物質都歸我物質學家﹐幾好.
有時係度諗﹐如果有個兄弟或者姊妹﹐會係點架呢﹐我講緊個樣﹐會好似我丫﹐抑或完全唔似﹐如果係兄弟既﹐兩個李J恩﹐咁另外一個有無咁搞笑呢﹐抑或好正經呢﹐讀書好醒﹐咁松哥﹐阿媽錫晒拒﹐我就好大鑊喇.衰過我亦都唔好得去邊﹐因為我要接濟拒.如果係女既﹐又驚生得唔靚﹐最好叫李嘉欣啦﹐咁應該唔會衰得去邊﹐不過可能好粗魯下.我做大佬或者細佬又膽心家姐或妹識埋D壞男人﹐識到大劉就唔同啦﹐當然.哈哈.結論﹕都係阿媽有遠見﹐得我一粒仔.
識野代言人
聽阿媽老豆講呢套係少有無爛尾既無線劇﹐我未得閒睇添﹐汪MING村真係好野呀﹐今個禮拜又會去買D新野﹐因為D QUALITY好好呀﹐好清﹐重有字幕﹐咁我食晚飯既時候就唔使哎24﹐呢D講黎講去唔開槍既悶戲啦.
拆禮物既後果
每次見到UPS D車都好開心﹐因為代表有禮物送黎﹐一盒盒﹐裡面係自己鐘意既野﹐拆拆下﹐ARMANI EXCHANGE 個包裝又幾靚喎.D電油那麼貴﹐我又無時間﹐送黎最好啦.
蓋瀾的雪櫃
菜瀾的雪櫃又黎啦﹐天時暑熱﹐酸辣湯﹐果汁﹐啫哩(果凍)﹐可樂緊唔少得啦.
大雄
大家知唔知係無線配大雄﹐配音個個女士死左呀﹐真係慘.我都無乜卡通岩既﹐丁當我就岩啦﹐以前狗唔狗如果個配音員病左﹐會由第二個頂上﹐你一聽就知﹐感覺好唔同﹐唔慣﹐以家死埋添﹐變成黜響.拒既遺作係今個月香港上既丁當電影.配音好緊要架﹐你記唔記得古惑第一集伊健把聲幾恐佈呀.
MP5A4
就係呢把野啦﹐夠晒重身﹐好玩﹐支電筒重好光添. 格黎成踏周刊重未搞惦.


text:
( 6-DEC-2014 SAT )
今朝自然醒喇 不過都係 10 點左右起身呢 呢日係我每月一 off 唔好講笑 我放假都放到亂哂籠 唔係里奧大人之前提我 我都唔記得添呀 ~
經過車仔麵檔 我同里奧大人講依家佢地星期日都開舖喎 里奧大人個樣好愕然咁 之後我先記錯以為今日係星期日呀 因為多數星期日先同里奧大人一齊去食早餐嘛 哈 ~
餐包甜甜地好味呀 所以食完呢個餐真係超級勁飽
里奧大人轉丁 咁睇先覺得麵色唔同 d 架喎
食完就番屋企沖涼 去埋 CCBA 入票就搭 619 等咗好耐車呀衰 差唔多12 點先有車 之後再轉 603 去到碼頭都 1 點 15分 lu 但今日堅持去南丫島行山 所以船開 1 點 45 分都等呢 碼頭勁大風呀 真係越坐越凍 但我又唔想周圍行 留番 d 腳骨力 ~
準時開船 但好大浪 所以架船勁拋 我要 me 埋眼聽歌先得囉 丫 依家有暈船浪添 之前坐船都鍾意拋下拋下咁架 唔通做完手術個人真係弱雞咗 ?! 反而里奧大人就全程用手機睇卡通片 羨慕佢呀 哈哈 ~
仲以為無咩人入南丫島添 最後成架船係 full 哂架
去到影下相 之後去食嘢喇 唔想又食 Kebab 所以周圍行下先 見到有日本定食 咁就試下喇 ~
到喇 ~~~~
望住個海真係好舒服 但次次吹完海風 d 頭髮都好 "立" 咁 哈哈
上次影過 所以今次想再行前 d 影 但一樣係咁驚 我驚比人推跌落海呀 有 d 嘢話唔埋家嘛 哈哈
我次次都會講 影下 " 南丫島果 3 碌嘢 "
個天都灰灰暗暗架 不過唔緊要 唔好落雨就得喇
隻狗仔勇過我呀 哈哈
咁樣坐 15 分鐘 肯定無肚腩
好似一幅水彩畫 特別係船後面果幾座山呢
好似噴咗好大嚿雲出黎咁
行入去喇
我輕工水上飄.. 過黎喇 ~~~~
好似幾好玩咁
我好鍾意影花架 近碼頭好大風呀 好在件褸有帽咋
好多葡提子呀
原來已經 2 點半喇
20度 但之後行起上黎都熱熱地架
好舊式嘅字體 依家都好小見中文字由右至左咁寫 lu
貼錯門神
無咩人 好舒服呢 umm 我同里奧大人話咪成日偷影我 之後佢話我仲好意思講 係我成日喺佢影嘢嘅時候攝埋黎 阻鬼住佢呀 哈 ~
我同里奧大人講話呢隻係唔係流浪狗黎架 ?! 佢話唔似
我覺得南丫島比較多外國人喺度生活 因為相對長洲 南丫島真係清靜好多
個天仍然灰灰暗暗咁噃
呢 3 隻狗狗其實喺度等食
我地包場呀
想點影都得 即係將碟食物擺喺隔離枱影都得呀 哈
嘩哈哈哈哈 所以我都比里奧大人影咗唔小衰相
什錦魚生飯 & 炸餃子定食 - 有我最鍾意嘅希靈魚 ^^
什錦天婦湯烏冬 & 三文魚手卷定食
又見到佢喇
佢係狗狗嘅主人呢 物似主人型就係咁解喇 佢同緊個鬼婆傾計 話時話 上次入黎都見過佢呢 因為我實會黎呢間舖頭買鹹濕嘢呢 但依家越買越貴 好細包而份量小嘅菠蘿干都要 $15 太貴喇 唔買
好喇 跟住指示牌行喇
索罟灣步行時間只需 1 小時 10 分 ?!
經過建興亞婆豆腐花 咁又食碗先 但估唔到里奧大人買 2 碗添 佢話聽我語氣好似好想食咁喎 卒之食到超級飽 好在一陣會消耗體力咋 其實我食到一半已經想比里奧大人架喇 不過佢話食唔落喎 咁我慢慢食埋啦 我又衰嘅 無同佢講一碗 share 食 ~
今次好滑呀
雖然咁大煲 但見佢好快就 "北" 完 真係好多人食呢
WOO 真係充滿力量喇 不過原來都幾多斜路 覺得有 d 辛苦 哈 同埋有 d 熱呀 ~
咁詭秘嘅 哈哈
開始好好天咁噃
行喇喂 呢 d 平路最好行 所以里奧大人成日話我呢 d 唔算係行山 係徑喎 無 d 鼓勵 衰
咁多大狗 我驚架 ~~~~
里奧大人次次行路都行到好邊邊位 所以次次要叫佢行埋 d 行埋 d 之後佢就會話我咩都驚 @@
如果我 d 眼睫毛好似佢咁長就好喇 ~~~~
呢兩個小朋友鬧交定啦 我睇住小白叫小黃去玩 小黃點都唔去呀
個樣嬲爆爆咁架
行去索罟灣只係要 50 分鐘咁快 ?!?! 根本唔係囉
"毛神神" 好得意呀
行咗無耐 都問咗里奧大人幾次 點解無人行嘅 ?! 但就好多人由索罟灣行過黎囉 我好驚無人家嘛 之後仲恐怖 咁我行先家嘛 突然聽到勁大風聲 真係勁驚囉 即刻番轉頭拖住里奧大人 佢以為我見到大狗呀 因為我個樣好驚 ~
落斜舒服好多呢
上斜就辛苦 d 哈
樹枝吊住咗件衫 離遠睇幾恐怖架 如果夜媽媽睇唔清楚 比佢掂到 肯定大叫
好似山洞呀
留影 勁想除鞋 因為真係好 .熱.呀....
隻船玩打圈
呢日未完架 ~~


text:
( 30-oct-2010 sat )
今日係 OFF 因為要清埋果半日 A/L 呀 咁請星期六就最好啦 同里奧大人10 點起身食早餐 之後就同埋姑奶佢地去掃墓喇~
今日本來 plan 好晏晝去針灸 晏晝就同家姐 lunch 點知家姐打黎話唔同我地食 但最驚喜係馬來西亞朋友 流浪影子 今日晏晝得閒 所以就約我喇 難得佢黎香港 我都唔去針灸 lu ~
出到去差唔多 2 點半 我地約咗旺角某餐廳等 不過我同里奧大人都搵唔到 所以最後要影子同小寶接我地呀 真係唔好意思啦 最搞笑係居然要來自馬來西亞嘅朋友接一對土生土長喺香港嘅朋友 真係對唔住呀 ~
不過咁又幾好喎 錯有錯着 因為我覺得旺角真係無乜好食 咁啱我等嘅地方就喺沙爹王樓下 咁我地一致都認為 ok 因為可以坐耐 d 無人趕嘛 ~
今次再見番影子同小寶 真係好有老朋友 feel 呀 同第一次怕怕羞羞咁相認嘅感覺差好遠呀 之前點都要扮下斯文唔好嚇親人嘛 ( 因為我唔想影響佢地對香港人嘅印象 哈 ) ~
坐低第一件事就係影子比手信我呀 就係佢地嘅地道江魚仔 即場試咗兩條 口感同泰國果 d 差好遠呢 ( 多謝影子 多謝妳嘅細心 啜 )
里奧大人發板 order 好在只有其中一樣有肉類咋 佢唔記得影子唔食肉呀 今次嘅食物水準都唔錯 但就一樣係好快黎哂囉 好似影完一碟之後 又要影第二碟 第二碟未影完就三四五碟咁拎黎 又係一枱食物 今次我唔客氣喇 餓嘛 再加上今次唔理儀態用手食嘢 又一路食一路講 真係 very 開心呀 加上小寶同里奧大人今次都好多嘢講 ( 多過我同影子 ) 我覺得氣氛好好呀 ~
之後我地陪影子買 SD Card 最緊要係話佢地知越入越平 我地 4 個人 每人記一間價錢都唔難 不過最慘係間間差唔多樣咁 好在真係最尾果間係最平 如果係中間其中一間就難記 d 喇 ~
好似差唔多 6 點就走人喇 我地喺地鐵站道別 雖然之後應該會再見 但我都有 d 唔捨得 同埋見到佢地迫入地鐵車廂 我都覺得佢地應該好唔慣咁迫 不過唔緊要啦 體驗下香港人嘅生活嘛 哈哈 ~
番到屋企有 d 攰 里奧大人就瞓咗半個鐘 我就唔瞓喇 驚一陣瞓咗夜晚瞓唔着仲慘呀 本來想出街食 不過我又唔願出 最後都係煮出前一丁喇 ~
是日懶餐 - 芝士腸什豆出前一丁
芝士腸什豆出前一丁- 今次食 Johnsonvill 嘅 Beddar Cheddar 第一次食咋 估唔到真係好好味 不過煎嘅時間比較耐 下次都係焗好 d 最怕 d 油彈到周圍都係呀 ~
夜晚咁 heavy 喎 當然要燃燒 d 脂肪啦 做家務就最好啦 拖地熨衫呢兩樣嘢真係同做跑步機無乜分別架 ~